
Praefatio. 


Inter  otium  theologicum,  quod  in  urbe 
Monacensi  mini  transigere  contigit,  aulicam 
bibliothecam,  principem  ceterarum,  saepis- 
sime  frequentavi  et  numquam  non  nova  et 
cognitionis  et  voluptatis  auctus  accessione 
redii.  Lubentissime  autem  in  legendis  et 
relegendis  bibliothecae  St.  Emmeramni,  ex 
Ratisbonensi  monasterio  S.  Emmeramno  de- 
dicato huc  transportatae  ?  libris  versatus 
sum.  Praeterea  enim  quod  eam  vario  scripto- 
rum  theologicorum  genere,  praeeipue  au- 
tem libris  ad  historicam  theologiam  spectan- 
tibus,  splendidissime  exornatam  vidi,  externa 
quoque  praesidia,  ad  interiorem  ejus  noti- 
tiam  perveniendi,  ita  comparata  erant?.ut 


Vili 

studium  meum  indies  augeretur  et  accende- 
rete. Liceat  mihi  grato  animo  memoriam 
Viri  de  hac  S.  Emmeramni  bibliotheca  me- 
ritissimi  repetere,  qui  ea  bene  ordinata  egre- 
gium  catalogum  composuit,  catalogo  anec- 
dota addidit  atque  notitiis  egregiis  ad  rem 
literariam  pertinentibus  larga  manu  in- 
struxit.  Innuo  Colomannum  Sanftlium, 
coenobii  Ratisbonensis  monachum  (*J*  180Q) 
cui  quam  multum  cum  in  omni  historiae  ge- 
nere debeam  tum  in  hoc  potissimum  labore,  de 
quo  statini  uberius  dicturus  sum,  bene  scio  et 
persentisco.  Novum  profecto  in  eo  testimo- 
nium improbi  illius  laboris,  cujusexemplaho- 
die  frustra  quaerimus,  ante  oculos  habemus, 
quo  Benedictinorum  Ordo  saluberrima  ra- 
tione  quondam  literas  auxit,  sustentavit,  ad- 
juvit. 

Perambulanti  mihi  hanc  bibliothecam 
in  oculos  incurrerunt  codices  quidam.,  in  quo- 
rum fronte  nomen  Viri  legi,  quod  nunquam 
non  sine  quodam  reverentiae  sensu  exaudivi. 
Inspexi  eos  accuratius  ac  gaudio  fere  tripu- 
diavi ,  cum  in  unum  mihi  incidisse  viderer, 
cujus  argumentum  si  non  piane  incognitum 

fuit,  tamen  quoad  ejus  scio  in  notitiam  ce- 
terorum  theologorum  non  pervenit. 

Liber  modo  dictus  bibliothecae  Emme- 
ramnensis  titulum  gerit:  Petri  Abaelardi 
Sententiae.  Hae  in  triginta  septem  ca- 
pita disposita  sunt.  In  legendo  primo  ca- 
pite permagnum  utiqae  consensum  cum  In- 
troductione  Abaelardi 1}  animadvertere  licet: 
priora  verba  prorsus  eadem  2).  Usque  ad 
mediam  capitis  XV.  partem  3)  hujus  consen- 
sus  vestigia  inveniuntur,  ita  tamen  ut  capita 
I. — XV.  Introductionis  in  capite  I.  —  XI. 


1)  Opp.  Abaelardi  ed.  Amboise  —  Du  Chesne  (Pa- 
ris 1616.  4.)  p.  977  ff. 

2)  Hac  ex  re  Mabillonius ,  qui  codicem  nostrum 
in  itinere  per  Bavariam  facto  obiter  tantum 
inspexit,  Introductionem  Petri  et  librum  no- 
stium  unum  eundemque  esse  collegit.  Quod 
vero  Mabillonius  (in  Itinere  Germanico  p.  10) 
proposuerat,  Autores  historiae  litterariae  Gallo- 
rum  in  dissertationibus  super  vitam  et  scripta 
Abaelardi  confectis  temere  repetunt.  (Histoire 
litter.  de  la  France.  T.  XII.  p.  118.  n.)  Cfr. 
quoque  Andreas  Quercetanus  (Du  Chesne)  in 
opp.  Abael.  p.  1160.  et  Mabillonius,  Annal.  Ord, 
8.  Bened.  T.  V.  p.  357. 

3)  Introd.  p.  1007, 

codicis  nostri  non  ad  verbum  expressa,  quem 
admodum  il  opinati  sunt  qui  obiter  hos  li- 
bros  inspexisse  videntur,  reperias,  quam- 
quam vario  modo  inter  se  conveniant.  Quae 
praeterea  in  Introductione  adsunt,  non  ani- 
plius  accurate  sed  modo  summatim,  ita  ut 
et  verba  et  ipsa  argumentatio  prorsus  diffe- 
rant,  relata  sunt.  Filum  orationis  in  Intro- 
duci. L.  III.  e.  7 ,  media  in  re  abruptum 
esse  constat.  Noster  autem  codex  mate- 
riam  a  Petro  in  Introductione  tractatam  ul- 
terius  persequendo  cum  ea,  quae  de  attribu- 
tis  Dei  in  Introductione  desiderantur,  adjicit, 
tum  alias  quoque  dogmaticas  quaestiones  at- 
tingit. 

Haec  in  universum  de  argumento  codi- 
cis nostri  ejusque  relatione  ad  Introductio- 
nem  Magistri  Petri. 

Jam  autem,  ut  videamus,  quo  jure  hic 
liber  Abaelardo  vindicari  possit,  ante  omnia 
quaestio  proponenda  esse  videtur,  num  libri 
cujusdam  „Sententiaruma  Abaelardo  ad- 
scripti  vestigia  Abaelardi  tempore  vel  apud 
eum  vel  apud  alium  virum,  ejus  tempore 
viventem,  indagari  possint?  Atque  ita  prò- 

fecto  est.  Bernardus  enim  Claraevallensis 
in  quibusdam  epistolis  inter  alia  Abaelardi 
scripta  etiam  Librum  Sententiarum  4) 
enumeravit  atque  etiam  locum  ex  hoc  scripto 
allegat  5).     Porro  Gualterus  a  St.  Victore 


4)  S.  Bernardi  Epist.  188  ad  Episcopos  et  Cardina- 
les  Curiae  (opp.  ed.  Mabill.  T.  I.  p.  182):  Le- 
gite,  si  placet,  librum  Petri  Abaelardi,  quem 
dicit  Theologiae,  ad  manum  est  enim. —  Le- 
ghe et  alium ,  quem  dicunt  Sententiarum 
ejus,  nec  non  et  illum,  qui  inscribitur,  scito  te 
ipsum:  et  animadvertite  quantae  et  ibi  syl- 
vescant  segetes  sacrilegiorum  atque  errorum, 
quid  sentiat  de  anima  Christi,  de  persona  Christi, 
de  descensu  Christi  ad  inferos,  de  sacramento 
altaris  ,  de  potestate  ligandi  atque  solvendi,  de 
originali  peccato,  de  concupiscentiis,  de  peccato 
delectationis ,  de  p.  infirmitatis,  de  pece,  igno- 
rantiae,  de  opere  peccati,  de  voluntate  peccandi 
rei.  —  Ej.  ep.  190  ad  Innocentium  Papam  : 
Mysterium  nostrae  redemtionis ,  sicut  in  libro 
quodam  Sententiarum  ipsius  et  item  in 
quadam  ejus  expositione  Epistolae  ad  Romanos 
legi,  temerarius  scrutator  majestatis  aggrediens, 
in  ipso  statim  suae  disputationis  exordio  eccle- 
siasticorum  unam  omnium  de  hac  re  dicit  esse 
sententiam  et  ipsam  ponit  ac  spernit  et  gloria- 
tur  se  habere  meliorem. 
5)  Ep.  190.    Sciendum  est,  ait,  quod  omnes  docto- 

mentionem  tractatus  cujusdam  injicit,  qui 
sub  titulo  Sententiarum  circumferretur 6)  at- 
que  Abaelardo  addictus  esset.  Gualterus  priora 
verba  hujus  tractatus  refert 7) ,  quae  tamen 
ita  se  habent,  ut  prorsus  ab  iis,  quae  noster 


res  nostri  per  Apostolos  in  hoc  conveniunt,  quod 
diabolus  dominium  et  potestatem  habeat  super 
hominem,  et  jure  eura  possidebat,  ideo  scilicet, 
quod  homo  et  libertate  arbitrii,  quam  habebat, 
sponte  diabolo  consensit.  Aiunt  namque,  quod 
si  quis  aliquem  vicerit,  victus  jure  victoris  ser- 
vus  constituitur.  Ideo,  inquit,  sicut  dicunt  docto- 
res,  hac  necessitate  incarnatus  est  filius  Dei, 
ut  homo,  qui  aliter  liberari  non  poterat,  per 
mortem  innocentis  jure  liberaretur  a  jugo  dia- 
boli. Sed,  ut  nobis  videtur,  ait,  nec  diabolus 
unquam  jus  aliquod  in  homine  habuit,  nisi  forte 
Deo  permittente,  ut  carcerarius:  nec  filius  Dei 
ut  hominem  liberarci,  carnem  assumsit. 

6)  Gualteius,  in  libro  suo  contra  IV.  Labyrinthos 
Galliae,  de  quo  habes  excerpta  apud  C.  E.  Bu- 
laeum,  in  histor.  univ.  Parisiensis.  T.  IL  p.  200. 

7)  Bulaeus  1.  e.  :  Contra  Abaelardum  praesertim 
agit,  propter  tractatum  quendam,  cujus  erat  hic 
titulus:  Incipiunt  Sententiae  Divinitatis; 
et  hocinitium:  „omnes  sitientes  venite  ad  aquas 
et  bibite  amici,  inebriamini  carissimi  etc",  in 
quo  multae  continebantur  haereses  et  profanae 
Tocum  novitates  rei. 

codex  exhibet,  differant.  Tantum  deinde  ab- 
est,  ut  ex  iis,  quae  de  argumento  totius  libri 
disputat,  evinci  possit,  nostrum  tractatum 
unum  eundemque  esse  cum  libro  ab  eo  com- 
memorato, ut  contrarium  etiam  inde  efficere 
liceat.  Pauca  enim  quae  affert  Gualterus 
haud  parum  abhorrent  a  simplici  dicendi  ge- 
nere, quo  Petrus  tractatus  suos  aperit  ;  exi- 
stimares  potius  hoc  superbum  dicendi  ge- 
nus,  ex  rhetorum  scholis  repetitum,  haec 
sesquipedalia  verba  a  vano  ac  garrulo  ho- 
mine  (Tanquelmo  vel  simili  quodam  argu- 
tulo)  profecta  esse,  quam  ab  Abaelardo  vero 
ac  casto  Musarum  alumno.  Aliter  se  res 
habet  cum  Bernardi  testimonio.  Quae  enim 
hicce  ex  libro  Sententiarum  et  Commentario 
ad  Romanos  in  medium  affert  (in  ep.  1Q0), 
non  quidem  verbotenus  in  libro  nostro  le- 
guntur,  sed  quoad  sensum  eadem  se  nobis 
offerunt  8). 


8)  Cfr.  e.  XXIII.  nostri  codicis  nec  non  e.  XXVIII. 
s.  fin.  Cum  his  locis  comparandus  est  Abae- 
lardi  Commentarius  in  ep.  ad  Romanos  (opp. 
p.  550  —  554).  Expositioni  de  redemtione  per 
Christum  facta   haec  fere  verba    addit  Abaelar- 

Sed  mirum,  Abaelardus  ipse  contra 
testem  modo  dictum  surgere  videtur ,  qui 
alicubi  ait  9)  :  quod  autem  capitula  contra 
me  scripta  tali  fine  amicus  noster  concluse- 
rit  ,  ut  diceret  :  haec  autem  capitula  partim 
in  libro  theologìae  Magistri  Petri,  partim 
in  libro  Sententiarum  ejusdem ,  partim  in 
libro,  cujus  titulus  est:  Scito  te  ipsum5  re- 
perta  sunt,  non  sine  admiratione  maxima 
suscepi,  cum  numquam  liber  aliquis,  qui  Sen- 
tentiarum dicatur,  a  me  scriptus  reperiatur. 
Sed  sicut  cetera  cuncta  contra  me  capitula 
ita  et  hoc  quoque  per  malitiam  vel  ignoran- 
tiam  prolatum  est.  —  Sed  quis  est,  quin 
videat,  utrumque,PetrumetBernardum,  jure 
suo  ac  veritati  convenienter  haec  dicere  po- 
tuisse?  Abaelardus  cum  summa  animi  fidu- 
cia se  nunquam  talem  librum  composuisse, 


dus:  Quae  quidem  plenius  suo  loco  exponemus. 
Nunc  autem  succincte,  quantum  ad  expositionis 
brevitatem  pertinet,  de  modo  nostrae  redemtio- 
nis  quod  videtur  nobis  sufficiat;  si  qua  vero 
desunt  perfectioni,  Theologìae  nostrae  tractatui 
reservamus. 

9)  A.baeL  ep.  20.  (=  Confessio)  opp.  p.  333. 

si  nunquam  ejusmodi  titulum  libro  a  se 
scripto  proposuerit  ,  contendere ,  Bernardus 
centra  sine  errore  tractatum  quendam,  qui 
titulo  „Sententiaruma  non  a  Petro  sed  ab 
alio  quodam  homine  insignitus  erat?  Abae- 
lardo  adscribere  potuit.  Huc  accedit,  quod 
Bernardus  in  iis  locis,  in  quibus  de  titillo 
libri  sermo  sit ,  non  satis  perspicue  ac  defi- 
nite loquitur  (cfr.  annot.  n.  4). 

Quum  igitur  externa  testimonianon  re- 
futent  5  Abaelardum  libruni ,  qui  adversariis 
ejus  atque  aliis  viris.  doctis  sub  titulo  Senten- 
tiarum  innotesceret,  composuisse,  porro  in- 
quirendum  erit  5  num  interna  testimonia  id 
probent  ac  flagitent,  vel  num  diserta  indicia 
in  eo  adsint,  hunc  Hbrum  ex  Abaelardi  manu 
prodiisse. 

Ad  hanc  quaestionem  solvendam  ante 
omnia  locus  respiciendus  erit  10) ,  in  quo 
auctor  libelli  nostri  se  ipsum  nominat  atque 
accuratius  depingit.  Dicit  enim:  quod  quir 
dem,  quia  in  epistola  ad  Romanos  super  eum 
locum:    Jacob  dilexi  rei.  u)    diligenter   ex- 

10)  e.  XXIV. 

11)  Abael.  Comiuent.  in  ep.  ad  Rom.  opp.  p.  646  ff. 

pressi,     hoc    quasi    notum    praetereundum 
existimo.     Haec  verba  haud  obscure  signi- 
ficant,  autorem  nostri  scripti  ab  autore  com- 
mentarii  super  ep.  ad  Romanos  non  differre. 
Hunc  autem  commentarium  Abaelardi  opus 
esse  genuinum  extra  omnem  dubitationem 
positum  est.     Quodsi  igitur  non  in  suspicio- 
nem  incidat,  callidum  quendam  interpolato- 
rem  haec  satis  dextre  finxisse,  Abaelardo 
quoque  librum  Sententiarum  5  quem  dicunt, 
tribuas  necesse  erit.    Huc  porro  facit,  quod 
finis  atque  argumentum  t>otius  libri,  inprimis 
comparatione   cum    libro  Introductionis  in 
theologiam  instituta  12),  ad  Petrum  ejus  au- 
torem lectores  ablegat.    Introductionis  enim 
autor  statim  ab  initio  animadvertit ,  se  ma- 
teriam  suam  in  tres  partes  divisam  tractatu- 
rum,  primum  de  fide,  dein  de  caritate,  deni- 
que  de  sacramentis  locuturum  esse.    Quem- 
admodum  autem  Introductio  ad  posteritatis 
manus  pervenit,  ne  priorem  quidem  partem, 


12)  Si  ad  finem  et  matei-iaiii  spectes,  comparari 
quoque  possit  liber  Abaelardi  qui  inscribitur: 
Theologia  Christiana,  quem  habes  apud  Marte- 
nium,  in  Thesauro  Anecdot.  T.  V.  p.  1156  sq. 

de  fide ,  absolvit ,  sed  media  in  re  3  in  dispu- 
tatone de  attributis  Dei  inchoata,  thema 
uberius  tractandum  imperfectum  reliquit. 
Abaelardus  nempe  in  Introductionis  L.  III. 
e.  5  ait:  se  jam  de  tribus  divini  numinis 
attributis  3  de  potentia  sapientia  bonitate, 
accuratius  exponere  velie.  Initium  capit  a 
potentia;  ab  hac  ad  sapientiam  transit  sed 
media  in  expositione  de  hoc  divino  attri- 
buto, immo  in  media  periodo  rem  suam 
missam  facit;  de  bonitate  vero  ne  verbum 
quidem  legitur.  Ita  quoque  de  secunda  ac 
tertia  parte  (de  caritate  scilicet  ac  sacra- 
mentis)  Introductio  nihil  amplius  profert. 
Noster  jam  libellus  ,  quemadmodum  dictum 
est,  usque  ad  articulum  de  sapientia  prorsus 
idem  argumentum  exhibet  atque  Intro- 
ductio 13).     Ubi  autem  Introductio  in  mate- 


13)  Sanftlius  quoque  ex  consensi!  argumenti  in 
tractatu  nostro  propositi  cum  argumento  Intro- 
ductionis non  voSelccv  libri  nostri  sed  clvSev- 
ticlv  potius  colligendam  esse  putat.  Ait  enim: 
neque  liber  iste  Abaelardo  abnegandus  est  ea 
de  causa,  quod  magnani  partem  ex  ejusdem  In- 
troductione    in    Theol.  excerptus    sit.     Id    enim 

ria  tractanda  desinit  noster  Codex  pergit 
nec  non  inceptam  materiam  dispositioni,  in 
Introductione  propositae,  accomodate  absol- 
vit.  Capite  XXII.  de  bonitate  divina  dispu- 
tata-. Capite  XXIII  — XXXVII  duae  reli- 
quae  partes,  tractatus  de  caritate  et  sacra- 
mentis,  adduntur.  Ita  liber  noster  finem 
quendam,  quem  in  Introductione  Petrus  tan- 
quam  suum  profitetur,  persequitur,  quod, 
siquidem  ratio  qua  id  fiat  Abaelardo  digna 
esse  videatur ,  non  sine  magno  momento  in 
dvSevrigc  nostri  libri  defendenda  esse  potest. 
Atque  profecto  argumentum  libri  nostri 
Petro  haud  indignum  judicari  potest.  Et- 
enim    si  Introductionis    cum    libro    nostro 


Abaelardo  haud  insolitum  fuisse  certo  persuade- 
bitur,  quisquis  ejus  Theologiam  christianam  cum 
ejusdem  Introductione  in  Theologiam  conferre 
voluerit.  Is  quippe  deprehendet,  primum  et 
quintum  Theologiae  librum  paene  de  verbo  ad 
verbum  in  Introductione  reperiri.  De  qua  re 
loquens  Guilelmus  Abbas  S.  Theodorici  in  epi- 
stola ad  Gaufridum  Carnotensem  et  Bernardum  : 
Duo  autem,  ait,  erant  libelli  (Abaelardi)  idem 
pene  continentes:  nisi  quod  in  altero  plus,  in 
altero  minus  aliquanto  inveniretur. 

comparationem  instituimus  14) ,  eundem  vi- 
rum  ab  omni  auctoritate  humana  liberum,  15) 
ingeniosum  ac  saepe  audacem  scripturae 
sacrae  commentatorem ,  accuratum  et  dili- 
gentem  antiquitatis  perscrutatorem  nec  mi- 
nus  hominem  perfectae  aetatis  suae  ac  varia- 
rum  opinionum  in  ea  auctoritatis  quid  ha- 
bentiumnotitiagaudentem,  reperimus.  Idem 
prorsus  locum  habebit.  si  tractatum  nostrum 
cum  ceteris  Abaelardi  scriptis,  inprimis  cum 
Theologia  Christiana  et  commentario  in  ep. 
ad  Romanos  atque  fragmentis  ex  ejus  scriptis, 
quae  apud  adversarios  extant,  compa- 
raverimus  16).     Quod   eo  magis  notatu  di- 


14)  Cfr.  e.  g.  inirod  L.  I.  e.  2.  cum  e.  28  libri 
nostri. 

15)  e.  25  libri  nostri:  sed  dicat  Augustinus  vo- 
luntatem  suam ,  nos  vero  dicimus  etc. 

16)  Si  quem  ea  contradictio  offendar,  quam  obviam 
habemus  in  verbis  Confessionis  (ep.  20  ,,solura 
filium  Dei  incarnatimi  profiteor  nt  nos  a  servi- 
tute  peccati  et  a  jugo  Diaboli  liberaret,  et 
supernae  aditum  vitae  morte  sua  nobis  resera- 
ret")  cum  verbis  nostri  libri  (e.  23)  collatis,  is 
cogitet  eandem  contradictionem  in  Commentario 
super  epistolam  ad  Romanos  (e.  3)    reperiri  (cfr. 

gnum  est,  quo  minus  ingenium,  quale  in  Abae- 
lardo  erat,  imitatione  exprimi  potest.  Deni- 
que  externa  ac  interna  forma  dictionis ,  lin- 
guae  genus  et  stylus  Abaelardum  auctorem 
libri    nostri    esse   probant.      Obviam    enim 


N.  8).  Praeterea  in  Confessione  alia  quoque 
diserte  abnegantur  quasi  nunquam  a  Petro  pro- 
lata et  scripta,  quae  nihilominus  in  ejus  libris 
leguntur,  Egregium  hujus  rei  documentuni  habes 
in  Confessione  (Opp.  p.  331):  „Quod  igitur  mihi 
vel  per  malitiam  impositum  est,  quod  scripserim: 
quia  pater  piena  potentia  est,  filius  quadani  poten- 
tia,  Spiritus  sanctus  nulla  potentia:  haec  ego 
verba  non  tam  haeretica  quam  diabolica,  sicut 
justissimum  est,  abhorreo,  detestor  et  ea  cimi 
suo  autore  pariter  danino.  Quae  si  quis  in  meis 
reperiat  scriptis,  non  solum  me  haereticum,  ve- 
runi etiam  haeresiarcham  profiteor."  Recte  an- 
notat  Martenius  (in  praefat.  ad  Thes.  n.  Anecdot. 
Tom.  V.)>  Abaelardum  hisce  verbis  quasi  pro- 
prio se  jugulare  gladio  ac  Bernardo  scriptorum 
suorum  censori  applaudere.  Attamen  quam 
paullo  post  adjungit  opinioni  subscribere  no- 
lumus.  Et  sane  (inquit)  qui  Petri  Abaelardi 
genium  semel  agnoverit,  is  facili  negotio  adver- 
tit,  hominem  ita  a  natura  compai  atum  fuisse,  ut 
oppositas  sibi  invicem  propositiones  haud  aegre 
docere  potuerir. 

habes  latinum  sermonem,  quo  delecteris, 
prorsus  diversum  ab  eo  sermone,  qui  in  istis 
barbarici  temporibus  invaluerat.  Noster  li- 
bellus  affatim  probat,  auctorem  nostrum  ae- 
que atque  Abaelardum  assidue  in  tractandis 
et  volvendis  antiquitatis  scriptoribus 5  Cice- 
ronis    Horatii  aliorum  fuisse  versatum. 

Quodsi  ex  his  concludere  licet,  librum 
nostrum  vere  ab  Abaelardo  scriptum  fuisse, 
porro  investigandum  erit ,  quo  circiter  tem- 
pore in  pubìicum  prodierit?  Cum  igitur,  ut 
supra  demonstravimus ,  summa  similitudo 
inter  nostrum  librum  atque  Introductionem 
intercedat,  cardo  rei  in  eo  versatur,  num 
librum  nostrum  priori  vel  seriori  tempore 
atque  Introductionem  scriptum  esse  arbi- 
tremur.  In  hac  re  non  sine  magna  veri  spe- 
cie dixeris,  nostrum  tractatum  priorem  fuisse 
ac  lineamenta  Abaelardianae  Theologiae  vel 
ejus  Theologiam  in  compendium  redactam 
in  se  continere  ;  ad  ulteriorem  ejus  enarra- 
tionem  Introductionem  scriptam  ac  scri- 
bendam  fuisse  ;  defensionem  denique  ac  am- 
plificationem  Theologiam  christianam 
Abaelardi  absolvere.    Nihil  enim  in  hac  opì- 

nione  temerari!  et  insulsi  esse  videtur,  Petrum 
idem  thema  tribus  modis,  paululum  inter  se 
diversis ,  voluisse  tractare ,  ita  ut  ab  imper- 
fectiori  opere  ad  perfectius  paulatim  ascen- 
derei 

Sed  huic  sententiae  locus  libri  nostri, 
qui  capite  XXXIV.  legitur,  diserte  contra- 
dicit.  In  hoc  enim  auctor  ad  commentarium 
super  ep.  ad  Romanos  provocat.  Jarh  cum 
Commentarius  aperte  innuat  Introductio- 
nem  ante  eum  scriptam  esse,  non  dubium 
esse  potest,  quin  noster  libellus  post  Intro- 
ductionem  locandus  sit.  Praeterea  nihil  certi 
de  tempore  definiri  potest.  Prorsus  in  dubio 
relinquendum  esse  videtur,  num  liber  noster 
ante  vel  post  Theologiam  christianam  et 
librum  titulo:  scito  seipsum,  insignitum  pro- 
diera ?  Pro  nostra  sententia,  eum  medium 
locum  inter  Commentarium  et  Theologiam 
christianam  tenere,  id  unice  proferri  potest, 
Petrum  Theologia  christ.  edita  argumen- 
tum  Introductionis,  jam  prius  editae,  vix  ac 
ne  vix  quidem  tam  accurate,  quemadmodum 
id  in  nostro  libro  factum  esse  videmus,  re- 
petiturum  fuisse.    Ante  uberiores  theologiae 

commentarios  haec  repetltio  minus  miratio- 
nem  movere  potest.  Sed  his  missis  prò 
certo  affirmare  licet  librum  ante  annum 
MGXL  compositum  esse.  Ultra  hunc  annum 
non  facile  progrederemur. 

Huic  quaestioni  altera  quaedam  finitima 
est,  num  Petrus  Introductionem  ad  finem 
perduxerit  an  imperfectam  mutilamque,  ut 
eam  in  editione  Parisiensi  habemus,  relique- 
rit?  Hanc  vero  quaestionem  modo  attin- 
gere, cum  alii  quoque  eam  attigerint,  nec 
tamen  uberius  persequi  volumus,  A  priori 
lis  dirimi  non  potest.  Pro  utraque  enim  opi- 
nione, Abaelardum  libro  ultimarci  manum 
addidisse  sive  opus  inceptum  non  perfecisse, 
causas  satis  graves  enumerare  licet.  Utra- 
que opinio  suis  laborat  difficultatibus.  Bea- 
tus  Sanftlius  stat  a  Mabillonii 17)  partibus, 
qui  sine  longa  causarum  enumeratione  In- 
troductionem ex  Abaelardi  manu  perfectam 
prodiisse  statuit  vel  potius  conjectatur.  Ea, 
quae  deessent,  ait,  a  posteris  ob  sparsos  er- 


17)   MabilJunius,  Admonit.  ad  Ep.  190  Bernardi  (Opp. 
B.  T.  I.   p.  642). 

rores  reseda  esse.  Sed  difficile  est  intel- 
lectu,  cur  is,  qui  hanc  criticastri  provinciali 
in  se  suscepit ,  medio  in  libro  demum  res 
minus  placentes  severe  amputaverit,  cur 
non  in  prioribus  capitibus  idem  fecerit,  immo 
potius  si  sibi  constare  voluisset  totumex- 
emplar,  quod  in  manus  incidit,  perdiderit  et 
ex  more  tunc  temporis  usitato  igne  coacre- 
maverit?  Alteri  contra  opinioni,  Petrum  In- 
troductionem  numquam  absolvisse .  sed  ali- 
qua  re  impeditum  fuisse,  quo  minus  inceptas 
perficeret  lucubrationes  ,  duo  favere  viden- 
tur.  Id  scilicet  primo  loco,  quod  tum  facile 
explicari  potest ,  cur  media  in  propositione 
oratio  cesset;  deinde  id  fortasse  quoque  al- 
tero loco,  quod  forma  Theologiae  christianae 
summam  similitudinem  cum  Introductione, 
quatenus  in  utroque  tractatu  idem  reperitur, 
refert  18).      Praeterea    quaeri    potest,    cur 


18)  Neque  tamen  me  praeterir,  hanc  causam  quodam- 
modo  incertam  esse.  Etenim  si  Introductionem 
imperfectam  esse  ex  eo  volumus  elicere,  quod 
Theologia  iniperfecta  sit,  hanc  quoque  re  vera 
imperfectam  fuisse  primum  esset  evincendum, 
si  circiilom  in  demonstrando    subterfugere  velis. 

tandem  Abaelardus,  qui  perfectiore  jam  opere 
Introductionis  seripto  perfectius  etiam  opus 
(dico  Theologiam)  superaddendi  consilium 
habuit,  librum  compendii  formam  prae  se 
ferentem  conscripserit  ?  Si  conjecturae  lo- 
cus  permittitur,  arbitrari  licet  Petrum  no- 
strum id  fecisse  in  usum  Scholarum,  quas  co- 
ram  fideli  discipulorum  cohorte ,  una  cum 
praeceptore  dilectissimo  in  solitudinem  ab- 
fcunte ,  in  Paracleto  habuerit.  Pariter  atque 
apud  Introductionem  19)  discipulos  id  rogare 
Abaelardumque  eorum  votis  annuere  potuis- 
se?  quis  est  quin  videat?  Cui  haec  minus  pla- 
cuerint,  in  commodum  eorum,  qui  systema 
ejus  in  compendioìi  formam  redactum  pe- 
nitius  cognoscendi  desiderio  flagrarent,  id 
factum  esse  statuere  licet.    Quum  id  modo 


Quin  etiam  Introducilo  pcrfecte  esistere  potuis- 
set,  licet  Abaelardus  nunqaam  Theologiam  pror- 
sus  absolvere  potuerit  seu  voluerit. 

19)  Cfr.  Praef.  Àbael.  ad  Introd.  :  „Scholarium 
nostrorum  petitioni  prout  possumus  satisfacien- 
tes,  aliquam  sacrae  eruditionis  Summam,  quasi 
divinae  scripturae  Introductionem,  conscripsimus." 
Cfr.  historia  calamitatimi,  e.  9, 

summis  laudibus  exornaretur,  modo  omni 
contumeliarum  genere  eumularetur  ,  since- 
ros  veritatis  amicos  ad  justam  rei  considera- 
tionem  ejusmodi  librum  expetere  potuisse,  a 
verisimilitudine  non  alienum  esse  videtur. 
Ab  his  deinde  in  aliorum  manus,  qui  minus 
bene  erga  Magistrum  Petrum  animati  essent, 
librum  transiisse  existimandum  erit. 

Quam  demumcunque  sententiam  prio- 
rem  seu  posteriorem  praeoptes,  benevole 
lector,  alia  praeterea  sententia  in  auxilium 
vocari  potest. 

Haud  vero  absimile  videtur,  Abaelar- 
dum  non  ipsum,  quae  in  nostro  libro  legan- 
tur5  literis  mandavisse,  sed  alium  quendam 
hominem  doctum.  Si  eorum  conjecturae, 
qui  Introductionem  olim  perfectam  extitisse 
arbitrantur ,  calculum  adjicimus  5  haec  sen- 
tentia magnopere  se  commendat.  Quo  ma- 
gis  Petro  indignum  esse  judices  ,  qui  perso- 
nam  abbreviatoris  vel  excerptoris  (sit  venia 
verbo!)  egerit,  eo  facilius  ejus  eultori  et  di- 
scipulo  id  tribuere  possumus.  Brevis  histo- 
ricarum  rerum  tractatio ,  quae  in  tractatus 
nostri  e.  12  invenitur,  quamquam  in  Intro- 

ductione  (L.  I,  15.  —  II 5  7.)  fusius  expo- 
sitae  sunt,  significare  videtur  hominem,  qui 
librimi  excerpendo  res  ad  philosophiae  hi- 
storiam  pertinentes  minoris,  demonstratio- 
nem  vero  Abaelardianam  majoris  pretii  ae- 
stimabat.  Neque  minus,  si  cum  iis  facimus, 
qui  Introductionem  non  absolutam  esse  con- 
tendunt,  haec  sententia  habere  videtur,  qui- 
bus  possit  defendi.  Si  enim  accipimus  ,  ali- 
quem,  qui  scholis  philosophieo-theologicis 
Abaelardi  interfuerit,  in  bis  ipsis  vel  post 
eas  20),  argumentum  earum  breviter  sibi  no- 
tasse, Introductionem  variis  locis  consuluisse 
atque  ejus  ope  schedulas  suas  perfecisse  vel 
Abaelardi  crisi  subjecisse,  similitudo  atque 
dissimilitudo  ,  quae  inter  Introductionem  Pe- 
trinam  atque  nostrum  librum  intercedit,  ae- 
que atque  aphoristica  totius  libri,  quae  hic 
illic  comparet,  forma,  explicari  potest.  Sin- 
gulorum  etiam  capitum  initia  faciliorem  ha- 
berent  interpretationem.  Nihilominus  autem 
nostro  libro  avSevTia  vindicari  potest,  si  la- 
tiorem  illam  retinemus  av§evna$  notionem, 


20)    Cfr.  e.  XXIII.  sub  initio, 


XXVIII 

quam  nostro  tempore  cum  in  aliis  literarum 
regionibus,  tum  in  theologia,  inprimis  in 
historia  critica  Novi  Instrumenti ,  receptam 
esse  videmus;  ìicet  enim  materia  ore  ac- 
cepta  per  alium  litteris  mandata  sit,  Abae- 
lardo  tamen  originem   debet. 

Ex  eadem  drioSeóet  ea  denique,  quae 
supra  de  existentia  et  titillo  libri  dieta  sunt, 
facillime  componi  possunt.  Uterque  etAbbas 
Claraevallensis  et  Magister  Petrus  verum 
professi  sunt.  Amicus  quidam  et  cultor 
Abaelardi  libro  nostro  a  se  composito  ti- 
tulum  Sententiarum  imposuit,  quo  qui- 
dem  suo  titulo  Bernardus  librum  accepit. 
Abaelardus  autem  neque  ejusmodi  librum 
scripserat  neque  ejusmodi  titulo  instruxerat. 

Sed  mittamus  lias  aliasve  quaestiuncu- 
las3  quae  non  nisi  historica  via  solvi  pos- 
sunt.    Si  autem  Oudino  21)  fidem  habere  li- 


21)  C.  Oudinus,  Comment.  de  script,  eccl.  antiq. 
T.  II.  p.  1169.  70:  Inter  Mss.  Codices  Biblio- 
thecae  Bodleianae  Codice  8615  in  adversariis 
Langbaini  Cod.  2.  N.  6  P.  Abaelardi  Intro- 
ductionis  ad  Theol.  Libri  tertii  supplemen- 
tura  p.  148.     Et  paullo  post  :   Inter  Mss.  Codd. 


XXIX 

cet,  simulatqiie  Theologorum  Oxoniensium 
aliquis  otium  suum  theologicum  ad  hanc 
rem  dijudieandam  adhibere  velit,  id  fieri 
potest. 

Interea  liber  nobis  satis  memorati!  di- 
gnus  esse  videbatur,  qui  in  lucem  proferre- 
tur.  Etenim  praeter  eas  causas,  quibus  quod- 
vis  antiquitatis  monumentum  veneratione 
prosequimur  et  communis  juris  facimus, 
aliae  quoque  nos  instigarunt.  Scilicet  spe- 
ravimus  primo  loco  sane,  ut  liber  historiae 
dogmatum,  praecipue  historiae  Soteriologiae 
etEthices  per  priorem,  quam  dicunt,  Scho- 
lasticismi  periodum,  enarrandae,  adjumento 
esse  atque  meliorem  de  eo  momento,  quod 
Abaelardus  in  theologia  Petri  Lombardi  coni- 


Universitatis  Oxoniensis  N.  458  in  Mss.  Codd. 
Collegii  Baliolensis  R.  5.  P.  Abaelardi  Theo- 
logiae  libri  tres,  quorum  tertius  integer  est, 
non  ut  in  impressi,?  mutilus  et  imperfectus.  — 
In  Bibìiothecis  Galìiae  hujusmodi  codices  per- 
fecti  non  fuisse  videntur.  Ait  enim  Martenius, 
in  obss.  praeviis  ad  Abael.  Theol.  Christianam 
(Thesaurus  n.  Anecd.  T.  V.  p.  1148):  Abaelardi 
Introductio  mutila  est  in  editis  ?  nec  perfectam 
invenimus  in  manuscriptis. 

ponenda  habuit  22),  intelligentiam  aperire 
posse.  Deinde  nexum,  qui  inter  singulas 
Abaelardi  sententias  intercedat  pariter  atque 
historiam  M.  Petri  nova  luce  collustrari 
posse,  judicavimus.  Accurratior  enim  hujus 
theologiae  partis  notitia  ad  elucidandas  di- 
versas  difficultates,  adadversariorum23)  Abae- 


22)  Joannes  Cornubiensis  in  Eulogio  :  Mag.  P.  Abae- 
lardus  in  Theologia  sua  sic  disserit:  Quid  est 
dicere  Deuin  fieri  hominem,  nisi  divinam  sub- 
stantiam  quae  spiri tualis  est  humanam,  quae 
corporea  est,  sibi  unire  in  personam  unam.  — 
Quod  vero  a  M.  P.  Abaelardo  hanc  opinionem 
suam  Magister  Petrus  Lombardus  acceperit,  eo 
magis  suspicatus  sum,  quia  librum  illuni  fre- 
quenter  prae  manibus  habebat  et  forte 
minus  diligenter  singula  perscrutans,  ut  qui  ex 
usu  magis,  quam  ex  arte  disputandi  peritiam 
haberet. 

23)  a)  Guilelmus,  Abbas  S.  Theodorici  in  ep.  ad 
Gaufredum,  Ep.  Carnotensem  et  Bernardum  CI. 
(Bernardi  opp.  T.  I.  p.  303),  b)  Bernardus 
Claraev.  aa)  Epist.  ad  Episc.  Senonas  convoc. 
bb)  Ep.  ad  Episcop.  et  Cardinales  Curiae. 
ce)  Epistola  ad  Innocentium  P.  dd)  Capitula 
haeresium  P.  Abaelardi  XIV.  ee)  Ep.  ad  Gui- 
donem  de  Castello,  ff)  Ep.  ad  Mag.  Yvonem 
Cardinalem.   (Bern.    opp.   T.  I.  p.  1S1  — 186   et 

lardi  machinationes  justa  lance  ponderandas, 
ad  veritatem  vel  falsitatem  opprobriorum 
ei  factorum  perscrutandam,  ad  justam  de- 
fensionum  ab  ipso  profectarum  uì  vel  in  ejus 
gratiam  susceptarum 25)  aestimationem  5  ac- 
comodatissima  esse  videtur.    Sed  de  hisce 


646  —  664).  e)  Epistola  Samsonis,  Archiep. 
Remensis  et  alior.  ad  Innocentium  P.  (Bern. 
opp.  T.  I.  p.  184.)  d)  Rescripta  Innocentii 
P.  contra  haereses  P.  AbaeL  (Bern.  opp.  T.  I. 
p.  186.)  e)  Gualterus  de  Mauretania  Ep.Lau- 
dunensis,  ep.  ad  P.  Abaelardum  (Dachery,  spi- 
cil.  vet.  scrr.  T.  III.  p.  524  sqq.)  f)  Robertus 
Pulleyn,  observ.  contra  Abael.  in  Senten- 
tiarum  libro  I.  artic.  7  de  omnipotentia  Dei. 
(Ed.  D.  H.  Mathoud.  Par.  1655.) 

24)  a)  Confessio  (=  apologia).  Universis  eccl.  S. 
filiis  P.  Abaelardus  ex  eis  unus  sed  in  eis  mi- 
nimus.  (Ep.  20.  opp.  p.  330).  b)  Ep.  21.  ad  G. 
Paris.  Episcopum.  e)  Historia  calamitatum  e.  9  — 
11.  d)  Ep.  ad  Heloissam  suam.  (Opp.  Ab. 
p.  308.) 

25)  Berengarii  Scholast.,  Apologeticus  contra 
Bernardum;  cum  quo  conferantur  Ej.  epp.  ad 
Episcop.  Miraatensem  et  contra  Carthusienses. 
(opp.  Abael.  p.  302  —  329.)  V.  quoque  Otto- 
nem  Frisingensem ,  de  gestis  Friderici  I.  Ini- 
per.  L.  I.  e.  47. 

et  Augustus  Neander,  praeceptor  dileetis- 
simus,  sumrae  reverendus,  in  Bernardi  vita 
brevi  apparitura ,  et  alii  Viri  docti ,  amici- 
tiae  vinculo  nobis  conjunctìssimi ,  Bernar- 
dus  Hundeshagen,  Albertus  Liebner, 
Carolus  Meier,  Ludovicus  Pelt,  in 
iis  operibus,  quae  de  scholastica  aetate 
praepararunt  et  praeparant5  uberius  ex- 
ponent. 

Restat  ut  de  externa  Codicis  forma  ali- 
qua  addamus.  In  folio  scriptus  extafc,  ita  ta- 
men  ut  minorem  hujus  formae  ambitum  ex- 
pleat.  Materia,  quae  adhibita  est,  charta 
Pergami  vulgo  appellata,  egregie  est  conser- 
vata. In  quavis  pagina  duae  rimae  reperiun- 
tur,  quarum  quaevis  triginta  vel  trig.  et  unam 
lineam  complectitur.  Numeri  capitibus  in- 
scripti  rubro  colore  varioque  ornatu  gau- 
dent,  initiales  litterae  decora  sua  habent. 
Scriptio  paullulum  pallida  est;  litterarum 
ductus,  multis  modis  in  compendium  redacti, 
ut  videtur  ex  Abaelardi  aetate  oriundi.  To- 
tus  liber  constat  XXXIX  membranis,  vel 
LXXVII  paginis.  Quae  ih  his  vel  illis  locis 
corrigenda  essent  correximus,  quae  e  textu 

removenda  putavimus  lunulis,  quae  addenda 
uncis  inclusimus,  conjecturas  nonnullas  in 
extremo  adnotavimus  libro. 

De  argumento  jam  dictis  haec  addimus. 
Ab  initio  codicls  elogium  Abaelardi  legitur, 
quod  Pezius  jam  edidit 26);  tum  XXXVII  ca- 
pitum  inscriptiones ,  denique  capita  ipsa 
subsequuntur.  Aptum  videbatur  codicem, 
qui  per  se  non  magno  gaudet  ambitu,  per- 
fectum  et  integrum  exhibere.  Nam  licet 
e.  I — XI  cum  Introductione  multis  in  locis 
consentiant5  in  aliis  tamen  ab  ea  recedunt. 
Noster  codex  prorsus  novas  propositiones 
exhibet,  quae  Introductionis  locis  lucem  af- 
fundunt  et  corruptissimo  Introductionis  tex- 
tui  medelam  afferre  possunt.  Sed  hoc 
quoque  praetermisso,  ob  id  jam  totus  ty- 


26)  In  Thesauro  Anecdotorum  T.  III.  Diss.  Isag. 
p.  XXII.  —  Cum  Petzius  ex  eodem  codice 
Emmeramnensi ,  in  quo  vel  elogium  hoc  Abae- 
lardi et  liber  noster  reperiuntur,  librum  Petri, 
qui  inscribitur:  Nosce  te  ipsum,  edendum  cura» 
verit,  non  possumus  non  credere,  ipsum  quoque 
eandem  cum  Mabillonio  de  libro  nostro  opinio- 
nem  habuisse  (v.  N.  2)  ideoque  eum  ulterius 
non  respexisse. 

pis  exprimendus  esse  videbatur,  quod  ne- 
cessitudo  Inter  Introductionem  et  nostrum 
librimi  non  nisi  hac  sub  conditione  per- 
spicue intelligi  et  judicari  poterat. 

Quod  titulum  attinet,  quem  libro  nostro 
indidimus,  eum  quem  codex  noster  habe- 
bat  retinere  noluimus,  quia  Petrus  disertis 
verbis  declaravit,  se  nunquam  librum  hoc 
titulo  insignitimi  scripsisse.  His  verbis  fides 
denegari  nequit.  Ceterum  facile  intelligi 
potest,  quemadmodum  noster  liber  titulum 
Sententiarum  acceperit,  quid  demumcun- 
que  de  ejus  origine  prò  vero  habueris. 
Vocabulum  enim  „Sententiarum"  ante  et 
post  Petrum  nostrum  verbum  receptum 
erat  in  ejusmodi  libris  titulo  insigniendis 27). 
Si  igitur  cui  Abaelardi  liber  sine  titulo 
in  manus  venit,  hunc  titulum  libro  indidit. 
Sub  hoc  nomine  deinde  liber  innotuit.    Ita 


27)  Simili  modo  liber  Abaelardi:  Sic  et  Non,  in 
codicibus  inscribitur  :  collectio  Sententiarum  P. 
Abaelardi.  —  Circumferebatur  quoque  Liber 
Sententiarum,  cui  nomen  S.  Bernardi  prae- 
fìxus  erat.  Rejecerunt  eum  editores  ad  calcem 
operum  Bernardi. 

quoque  ad  Abbatem  Claraevallensem  28) 
pervenit.  Praeterea  in  memoriam  revo- 
candum  est,  titulos  operum  Abaelardi 
multum  variare.  Ita,  ut  alia  omittamus, 
Petrus  Introductionem  ipsam  modo  opus  de 
fide  S.  trinitatis  appellata  modo  Theologiam 
suam,  modo  Theologiae  tractatum  de  imitate 
et  trinitate  divina,  modo  librum  de  trini- 
tate  (hist.  cai.  e.  Q)  ;  simili  modo  adversa- 
rii  promiscue  de  Theologia,  de  libro  Tri- 
nit.  etc.  sermonem  fundunt.  Hinc  statui- 
mus,  titulum  codicis  non  multum  curan- 
dum  sed  aliquem  eligendum  esse,  qui  ti? 
tulis  operum  Abaelardi  nostro  operi  quoad 
materiam  finitimorum  finitimus  esset  ac 
simul  id  quod  libro  proprium  esset  in- 
dicar et. 

Sedhaechactenus.  Reliquumest,  ut  au- 
licae  Bibliothecae  Antistiti  et  Custodibus  prò 


28)  Natalis  Alexander,  hist.  eccì.  Sec.  XII.  Diss.  7. 
a.  6:  Locum  illuni  a  S.  Bernardo  coniletum 
credere  sanctitas  ipsius  vetat.  Sumtus  est  ita- 
que  ex  libro,  qui  sic  appellabatur,  quod  forte 
inscrizione  careret  ac  seiitentias  nihilominus  de 
rebus  theologicis  contineret. 

summa  liberalitate  atque  humanitate,  qua  mea 
studia  adjuverunt  et  prò  larga  institutione, 
quam  de  argumento,  historia,  administra- 
tione  atque  institutione  bibliothecae  regiae 
ab  iis  accepi;  gratias  quam  possum  maxi- 
mas  agam  et  exponam.  Ab  his  quoque 
Viris  audivi  alium  quendam  Abaelardi  li- 
brum  qui  inscribitur  :  Sic  et  Non,  satis  no- 
tum,  ex  Bibliothecis  Monachorum  Monacum 
venisse 29)  atque  hic  adhuc  extare.  Vidi  hunc 
librum  eumque  ex  parte  legi,  sed  in  locum 
suum  reposui,  quia  Victorem  Cousin, 
Philosophum  Parisiensem ,  Virum  pluri- 
mis  nominibus  insignenti,  in  lucem  eum 
editurum  esse,  compertum  habebam.  30)    In 


29)  Cedex  hic  ex  Bibliotheca  Benedictinorum  Te- 
gernseèensi  anno  MDCCCIV  in  Bibliothecam 
regiam  Monacensem  transmigravit.  In  Collec- 
tione  Codd.  Tegerns.  designatus  est:  C.  T.  Lat. 
926.  Membranis  est  scriptus,  fol.  XC.  8.  Imp. 
Incipit  prologus  his  verbis  :  cum  in  tanta  libro- 
rum  multitudine  nonnulla  etc.  Dividitur  liber  in 
capitula  156,  quorum  primum  titulura  gerit:  quod 
fides  humanis  rationibus  non  sit  astruenda. 

30)  Victor  Cousin   igitur  flebile  illud    judicium  ini- 

summls  meis  votis  est ,  ut  liber  mox 
appareat  atque  simul  cum  nostro  libro 
atque  iis  quae  prius  ex  Bibliotheca  Caesa- 
rea  Vindobonensi  exhibuimus  fragmentis, 
studium  Abaelardl  apud  aequales  denuo  exci- 
tet,  unde  demum  efficietur,  ut  omnibus  Abae- 
lardi  operibus  collectis  atque  simul  editis 
monumentum  tali  Viro  dignum  exstruatur. 
Dum  hoc  speramus  et  expetimus,  sub  finenti 
verba  subjungimus  cultoris  Abaelardi,  qui 
summa  ejus  reverenda  abreptus,  tempore 
tristi,  haec  eloqui  ausus  est:  Have  et  vale 
mi  Abaelarde  redivive,  tibi  ipsi  tuisque  ci- 
neribus  Phoenix  et  a  veritate,  temporis  filia. 


tum  reddet,  quod  in  consessu  Benedictinorum 
Parisìensi  ante  seculum  habebatur,  de  quo  Mar- 
tenius  (1.  e.)  haec  fere  enarrati  Est  penes  nos 
ejusdem  Abaelardi  liber,  in  quo  genio  suo  in- 
dulgens,  omnia  christianae  religionis  mysteria 
in  utramque  partem  versat,  negans  quod  asse- 
ruerat,  asserena  quod  negaverat:  quod  opus  ali- 
quando  publici  juris  facere  cogitaverat  noster 
Acherius,  veruni  serio  examinatum  aeternis 
tenebris  potius  quam  luce  dignum  de  virorum 
eruditorum  Consilio  existimavit.  Cfr.  Histoire  lit- 
teraire  de  la  France  1.  e.  p.  131. 

in    lucem    erute!      Hoc  tibi   dictum   tolle 

memor: 

At  mihi  quod  vivo  detraxerat  invida  turba, 
Post  obìtum  duplici  foenore  reddet  honorf 

Dabamus  Monaci, 

in  ipsis  S.  Paschatis  Vigiliis, 

MDCCCXXXV. 


PETRI  ABAELARDI 


EPITOME  THEOLOGIAE 

CHRISTIANAE. 


Caput  I. 

Quod  nostrae  salutis  summa  sint  fides,  charitas  et  sacramenta, 
et  quid  sint  haec  singola. 

xria  sunt,  ut  arbitror,  in  quibus  humanae  salulis 
summa  consisti*.  Scilicet  fides,  charitas  et  sacra- 
menta. Spem  auteni  in  fide,  tanquam  speciem  in 
genere,  comprehendi  existimo.  Est  quippe  fides 
existimatio  rerum  non  apparentium,  hoc  est  sensi- 
bus  corporis  non  subjacen,tium.  Spes  vero  est  exi- 
stimatio alicujus  commodi  adipiscendi,  quando  scili- 
cet quis  credit  se  aliquid  boni  assecuturum  esse. 
Est  igitur  fides  tam  bonarum  quam  malarum  rerum 
et  tam  de  praesentibus  quam  de  praeteritis  vel  fu- 
turis,  sicut  in  principio  enchiridii  beatus  disserit 
Augustinus.  Spes  autem  tantum  de  bonis  est  et  de 
futuris.  Exspectatio  siquidem  alicujus  incommodi 
non  tam  spes  dicenda  est  quam  desperatio ,  id  est 
diffidenza  a  bono.  Caritas  est  amor  honestus,  qui 
ad  hoc  scilicet  refertur,  ad  quod  debet,  ut  si  Deum 
ipsum  propter  se  et  proximum  propter  Deum  diliga- 
mus.  Nihil  quippe  amandum  est,  nihii  omnino 
faciendum,  nisi  propter  Deum,  ut  in  Deo  fìnem 
omnium  constituamus.  Unde  ipse  A  et  Sì  dicitur,  id 
est  principium    et   finis.    Principium    quidem  supre- 

mum,  a  quo  omnia.  Finis,  id  est,  finalis  causa  et 
suprema,  propter  quam  omnia.  Neque  enim  come- 
dere  nec  dormire  et  uxorem  ducere  nec  omnino  ali- 
quid  facere  non  propter  Christum  debeo.  Alioquin 
bestialiter,  nostris  tantum  voluptatibus  dediti  vive- 
remus.  Comedere  autem  propter  ipsum  debemus, 
ut  corpori  quod  suum  est  et  nobis  commissum  est 
ad  militandum  necessaria  impendamus,  quibus  in 
ejus  obsequio  sustentetur.  Simiiiter  et  dormiendo 
ipsum  reficiamus  ut  vigilare  cum  oportet,  in  ejus 
laudibus  valeamus.  Uxor  quoque  ab  eo,  qui  est  in- 
continens,  ducenda  est,  non  solum  ad  filios  gene- 
randos,  sed  ne  eum  fornicatione  offendat.  Sic  et 
cetera  propter  ipsum  facienda  constai.  Alioquin 
frustra  remunerationem  exspectaremus,  si,  quae  agi- 
mus,  propter  ipsum  non  faciemus.  Quod  diligenter 
apostolus  adtendens  in  epistola  ad  Corinthios  ait: 
Sive  ergo  manducatis  sive  bibitis  sive 
aliud  quid  facitis,  omnia  in  ffloriam  Dei 
tacite. 

Sacramentum  est  visibile  signum  invisibilis  gra- 
tìae,  veluti  cum  quis  baptizatur,  ipsa  exterior  ablu- 
tio  corporis,  quam  videmus,  signum  est  interioris 
ablutionis  animae.  Cum  ita  homo  interior  a  pecca- 
tis  mundatur ,  sic  exterior  a  sordibus  carnalibus  la- 
vatur. 

Caput  II. 
De  fide,  quae  et  naturaliter  praecedit. 

Nunc  autem  tribus  supra  positis  breviter  assig- 
natis  atque  descriptis  de  singulis  diligentius  agamus, 
quantum  ad  supra  positam  humanae  salutis  suramara 

attinere  videtur,  et  de  his  praecipue,  quae  majoribua 
implicita  quaestionibus  esse  videntur.  x\c  primum 
de  fide,  quae  naturaliter  ceteris  prior  est,  tamquara 
honorum  omnium  fundamentum.  Quid  enim  sperari, 
ut  speratum  amari  potest,  nisi  prius  credatur?  credi 
autem  potest,  si  non  ametur  vel  speretur.  Ex  fide 
igitur  spes  nascitur,  cum  quod  credimus  bonum  nos 
adepturos  esse  per  Dei  misericordiam  confidimus. 
Unde  apostolus:  fides  est  substantia  sperandarum 
rerum,  hoc  est  fundamentum  et  origo,  unde  ad  spe- 
randa  aliqua  perducimur ,  credendo  scilicet,  primum 
ea  esse,  ut  postmodum  speremus.  Argumentum  non 
apparentium,  hoc  est  probatio  quod  sint  aliqua  non 
apparentia.  Quia  nemo  enim  fidem  non  esse  dubi- 
tat,  ex  hoc  oportet,  ut  aliqua  non  apparentia  esse 
credat.  Cum  fides,  ut  dictum  est,  proprie  non  dica- 
tur  nisi  de  his,  quae  nondum  apparent.  Unde  juxta 
apostolum  cum  nun e  tria  manere  dicantur,  scilicet  fides, 
spes,  caritas.  Sola  caritas  nunquam  excidet,  tam 
hic  quam  in  futuro  mansura.  Ex  quo  et  merito 
major  dicitur,  tam  dignitate  perseverante,  quara 
remunerationis  merito,  cum  scilicet  sola,  ut  aestimo, 
remuneratione  sit  digna.  Si  quis  autem  de  apparen- 
tibus  quoque  fidem  haberi  dicat,  fidem  abusive  nomi- 
nat.  Reperitur  tamen  fides  dici  de  apparentibus, 
sicut  de  non  apparentibus.  De  utroque  autem  prae 
manibus  exempla  habemus.  Gregorius  homilia  26. 
lib.  2  evang.  cum  apostolus  dicat:  Est  autem  fides 
substantia  etc.  Profecto  liquet,  quia  fides  illarum 
rerum  est  argumentum,  quae  appareri  non  possunt. 
Quae  enim  sunt  apparentia,  fidem  non  habent,  sed 
agnitionem.     Idem  dialogo   libro  quarto  e.  7.     Cum 


Paulus   dicat,    est   fides    s.  etc.  hoc  veraciter  debet 
credi,    quod  videri  non  potest.     Nani  credi  iam  non 
potest,  quod  videri  potest.     Augustinus  super  Joan- 
nem:    Et    nunc  dico    vobis  prius  quani  fiat,    ut  cuoi 
factum    fueiit    credatis.     Quid    est   hoc,    cimi  magis 
hoc  credere  habeat,    antequam    fìat  id  quod  creden- 
dum  est.     Hoc  est  enim  laus  fidei,  si   quod  ereditar 
non  videtiu*.     Numquid  magnimi  est,    si   id  ereditili*, 
quod  videtur.     Secundum    ili  ani    domini    sententiam, 
qua  discipulum  arguit,  dicens  :  quia  vidisti  me,  crc- 
didisti.     Beati  qui  non  viderint    et  crediderint.     Sed 
aliud  vidit  et  aliud    credidit.     A   mortali  quippe  ho- 
mine   divinitas    videri    non   potuit.     Hominem   igitur 
vidit  et  dominimi  confessus  est    dicens  :    Deus  incus 
et  dominus   meus.     Nani   ipsa  lìdes  sic  est  diffìnita: 
Fides  est  substantia  etc.     Quapropter  quid  sibi  vult, 
ut    cum    factum    fuerit    credatis.      Nani    et    ille    cui 
dictum   est,    quia   vidisti   me  etc.  non    hoc  credidit, 
quod  vidit,    cernebat    enim  carnem,    credebat  Deum 
in  carne  latentem.     Sed  si   dicimus    credi,    quae  vi- 
dentur,  sicut  dicit  unus  quisque,  se  oculis  suis  cre- 
didisse  ,    non  tamen  ipsa  est  quae  aedifìcat  in  nobis 
fides,  sed  ex  rebus,  quas  videmus,  agitur  in  nobis, 
ut    ea    credantur,    quae   non  videntur.     His  ergo  et 
aliis  muìtis,  quae  inducere  possimus  testimoniis,  pa- 
tet,   fidem  modo  proprie  modo   improprie  dici,    cum 
scilicet    non    solum    de    occultis    sed    de   manifestis 
fides    dicatur.     Sunt   autem    plura    etiam  ad   Deum 
peitinentia,    quae   credi  vel  non  credi  nihil  interest 
nostra,  quia  sive  credantur  sive  non ,  nulluni  incur- 
rimus    periculum.      Velut  si  credamus,    Deum    cras 
pluviam  daturum   vel   non,    vel  huic  nomini  miseri- 


cordiam  impensurum,  vel  non,  vel  si  credamus  Chri- 
stum  hujus  vel  illius  staturae  fuisse,  vel  non,  vel 
in  hac  civitate  praedicasse,  vel  non. 

Ei  igitur  qui  de  fide  ad  aedifìcationem  loquitur 
ea  sola  tractare  ac  docere  sufficit,  quae,  sì  non  cre- 
dantur,  damnationem  pariunt.  Haec  autem  ea  sunt 
duntaxat,  quae  ad  fidem  catholicam  spectant.  Est 
autem  fides  catholiea  i.  e.  universalis,  quae  ita  om- 
nibus necessaria  est,  ut  nemo  discretus  absque  ea 
salvali  possit.  Vel  catholiea  fides  dieitur  universa- 
lis ideo,  scilicet  quod  nos  unum  facit  vel  quod  nos 
unit  Deo.  linde  Athanasias,  cum  prae-raisisset,  haec 
est  fides  catholiea,  statini  illud  aperiens,  unde  dieta 
sit  catholiea,  addidit:  Quam  nisi  quisque  etc.  Sunt 
et,  qui  velint  catholicam  fidem  dici  ad  differentiam 
fidei  haereticorum  non  ubicunque  cum  ecclesia  dila- 
tatae,  sed  quasi  in  angulo  latitantis. 

Caput  III. 
Circa  quae  fides  catholiea  consistat. 

Fides  autem  catholiea  partii»  circa  ipsam  divi- 
nitatis  naturami,,  partim  circa  divina  beneficia  et 
quascunque  Dei  rectissimas  dispensationes  vel  ordi- 
nationes  consistit,  quae  nobis  diligenter  apostolorum 
vel  sanctorum  patruni  symbolo  sunt  expressa.  Ac 
primum  de  his,  quae  ad  divinam  natura»!  pertinent, 
disseramus.  Qualiter  scilicet  in  una  et  in  eadem 
penitus  divina  substantia  tres  personae  credantur 
et  quid  in  uno  Deo  ralionis  vel  utilitatis  haec  ha* 
beat  personarum  distinctio.  Primum  igitur  hanc 
fidei  summam  de  unitate   scilicet  ac  trinitate  divina 

proponamus,  dein  propositam,  prout  doininus  dederit, 
disseramus. 

Caput  IV. 

Quod  fidei  summa  sit  in  imitate  ac  trinitate  divina. 

Christianae  igitur  fidei  religio  unum  solummodo 
Deum  tenet  esse,  unum  omnium  Deum,  unum 
omnium  creatorem,  imam  substantiam  sive  essentiam 
incommutabilem  penitus  et  simplicem,  cui  nec  pars 
aliqua,  nec  aliquid,  quod  ipsa  non  sit,  vel  fuerit, 
posse  inesse,  quam  per  omnia  sola  praedicat  et  se- 
cundum  unitatem,  hoc  excepto,  quod  ad  personarum 
pertinet  multitudinem.  Huic  itaque  tam  simplici  et 
individuae  substantiae  tres  personas  sibi  per  omnia 
coaeternas  et  coaequales,  non  numero  sed  proprie- 
tatibus  divisas,  veraciter  confitetur.  Deum  patrem  et 
fìlium  ejus  Deum,  spiritum  sanctum  ab  utrisque  pro- 
cedentem.  Non  est  autem  una  persona  altera,  licet 
sit  hoc  ipsum,  quod  altera.  Neque  enim,  qui  pater 
est,  filius  est  vel  spiritus  sanctus  est,  neque  qui  filius 
est,  pater  est  vel  spiritus  sanctus.  Sed,  quod  pater 
est,  filius  est  et  spiritus  sanctus  est  et  e  converso. 
Idem  quippe  Deus  tam  pater  est  quam  filius  vel  spi- 
ritus sanctus.  Unum  prorsus  in  natura,  unum  tam 
in  numero  quam  substantia,  sed  iuxta  eorum  prò- 
prietates  ita  personaliter  distinguuntur,  ut  alius  sit 
iste,  quam  ille,  non  aliud.  Unde  Sedulius:  Non 
quia  qui  summus  pater  est  et  filius  hic  est,  sed  quia 
quod  summus  pater  est  et  filius  hoc  est.  Proprium 
autem  est  Dei  patris  ingenitum  esse,  id  est  a  se 
ipso  non  ab  alio  existere,  sicut  fìlii  proprium  est, 
a  solo  patre  genitum  esse,  non  factum,  non  creatura 

dici,  sic  spiritui  sancto  ab  utroque  procedere,  non 
creatimi  aut  factum  esse.  Quod  enim  aeternaliter 
subsistit  atque  initio  caret  nec  creatimi  nec  factum 
dici  conyenit.  Solum  ergo  patrem  ingenitum  dici- 
nms,  hoc  est  a  se  ipso,  non  ab  alio  esse.  Unde 
Isidorus  Etymolog.  libro  sexto:  Pater,  inquit,  solus 
non  est  de  alio,  ideo  solus  apellatur  ingenitus.  Aliud 
ergo  est  dicere  patrem  ingenitum,  aliud  dicere  non 
genitum,  sic  ut  aliud  dicere,  aliquid  injustum  et  ali- 
quid  non  justum.  Quippe  quod  injustum  est,  ne- 
cesse  est  esse  non  justum,  sed  non  e  converso.  La- 
pis quippe  est  non  justus  nec  tamen  injustus.  Sic 
et  cum  pater  dicitur  ingenitus,  constat  profecto,  eum 
esse  non  genitum,  id  est,  non  esse  filimi!.  Spiritus 
vero  sanctus  ipse  quoque  est  non  genitus,  cum  ipse 
etiam  non  sit  genitus,  id  est  non  sit  filius,  nec  ta- 
men omnino  est  ingenitus,  cum  ipse  ab  alio  sit,  tam 
a  patre  scilicet  quam  a  filio  procedens.  Solus  igitur 
pater  dicitur  ingenitus,  sicut  solus  filius  genitus,  Spi- 
ritus vero  sanctus  nec  genitus  nec  ingenitus,  sed  ut 
dietimi  est,  non  genitus.  Unde  Augustinus  ad  Oro- 
sium  capite  quinto:  Spiritum  sanctum  nec  genitum 
nec  ingenitum  fides  certa  declarat,  quia  si  dixeri- 
mus  ingenitum,  duos  patres  affirmare  videbimur,  si 
vero  genitum  duos  filios  credere  culpamur.  Idem  *) 
de  orthodoxa  fide  ecclesiasticorum  dogmatum  e. 
primo:  Pater  ergo  est  principium  deitatis,  a  quo 
filius  natus  ,  a  quo  spiritus  sanctus  non  natus,  quia 
non   est  filius,    nec   ingenitus,   quia  non  est  pater. 


*)  Scilicet?  Gennadius* 

Hunc  et  beatus  Gregorius    secutus  in    symbolo  epi- 
stolis    suis    praescripto    meminit    dicens  :     Credimus 
spiritum  sanctum   nec  genitum    nec   ingenitum  esse, 
sed  coaeternum  de  patre  et  filio  procedente^.    Cum 
autem  unaquaeque  harum   personarum  sit  Deus  ,    sit 
dominus,  sit  creator,  nec  una  persona  sit  altera,  non 
tam  ideo  plures  dii  vel  domini  sunt ,    seu  creatores, 
sicut   plures    sunt    personae.      Quippe    cum   dicimus 
Deos  et  dominos  aut  creatores,    quemdam  numerum 
rerum  ostendimus,  quarum  unaquaeque  Deus  sit  aut 
dominus,  aut  creator,  cum  in  divinitate  nulla  rerum 
possit  esse   multitudo.     Unde   et  individuam  dicimus 
trinitatem.    Cum  vero  multas  in  Deo  profitemur  per- 
sonas,  proprietatem  non  rerum  multitudinem  demon- 
stramus.     Quaedam    ergo    de  singulis  tantum  dicun- 
tur  personis,  ut  ingenitus  de  solo  patre,  genitus  sive 
incarnatus  de   solo    filio ,   procedens   ab    utroque    de 
solo  spiritu  sancto;    quaedam    conjunctim   tantum  et 
non  singillatim,  ut  trinitas  simul  de  tribus  personis; 
quaedam  tam  conjunctim  quam  divisim  de  eis  aeque 
dicuntur,  ut  Deus,  creator,  dominus,  omnipotens,  sa- 
pientia,  virtus  etc. .     Solum  vero  hoc  nomen  ,  quod 
est  persona,  pluraliter  proferimus  ,  cum  scilicet  plu- 
res personas  profiteamur,  non  Deos  aut  dominos  nec 
ullam    in     ceteris     pluralitatem    recipiamus.      Unde 
Augustinus   de    trinitate    libro    VII.    e.  G.   pater    ad 
se    dicitur   persona,    nec  ad  filium    vel  ad   spiritum 
sanctum.   Item  hoc  solum  nomen  est,  quod  cum  dicatur 
de  singulis  ad  se  pluraliter,  non  singulariter  accipitur  in 
summa.    Dicimus  namque  :  pater  est  persona,  filius  est 
persona,  spiritus  sanctus  est  persona;  pater  tamen  et 
filius  et  spiritus  sanctus  non  sunt  una  persona  sed  tres. 


0 

Caput  V. 
Quid  ipse  sentiat  de  imitate  ac  trinitate,  ostendit  et  id  ratione 
et  auctoritate  defendit. 

Hac  autem  fldei  summa  circa  unitatem  ac  trini- 
tatem  divinarci  breviter  proposita,  reliquuni  est,  ut 
adversus  inquisitiones  dubitantium  congruis  similitu- 
dinum  exemplis  eam  defendamus  et  astruamus.  Quid 
enim  ad  doctiinam  loqui  profìcit,  si  qaod  dicimus 
exponi  non  potest,  ut  intelligatur.  Quod  diligenter 
beatus  Aiiguslinus,  cura  difficillimum  illuni  de  trini- 
tate locum  exponere  vellet,  quo  Evangelista  Joannes 
exorsus  est  diccns:  In  principio  eie.  hoc,  inquit, 
animalis  homo  non  percipit.  Quid  ergo,  fratres,  si- 
lebimus  hoc?  Quare  scribitur,  si  siletur,  aut  quaro 
auditur,  si  non  exponitur?  sed  ut  quid  exponitur,  si 
non  intelligitur?  Priimun  ergo  nobis  disserendum 
occurrit ,  quid  sibi  velit  ista  personarum  discretio, 
vel  distinctio  in  una  natura  divinitatis ,  ut  eadem 
sit  pater,  eadem  nlius,  eadem  spiritus  sanctus,  cura 
summum  bonum  et  in  omnibus  h'  o  distinctione  tri- 
nitatis  inlelligamus.  Patris  riamque  nomine  divinae 
majestatis  potentia  designatur,  quod  quidquid  velit, 
efficere  possit.  Unde  in  enchiridio  Augustinus. 
Ncque  enim  veraciter  vocatur  omnipotens,  nisi  quam 
quidquid  vult  potest;  Idem  in  libro  de  spiritu  et 
litera:  non  potest  facere  injusta,  quia  ipse  summa 
justitia  et  bonitas  est.  Omnipotens  vero  est  non 
quod  possit  omnia  facere,  sed  quia  potest  efficere, 
quidquid  vult.  Hoc  est  ita  in  potestate  ejus  sunt 
omnia  posita,  quod  de  omnibus,  quae  ipse  vult,  ordi- 
nare, vel  facere,  non  est  aliquis ,  qui  possit  ejus 
voluntatem  impedire.     Sicut  autem    patris   vocabulo 

divinae  majestatis  potentia  specialiter  exprimitur, 
sic  filii  seu  verbi  appellatone  Dei  sapientia  genita 
significatur ,  qua  sic  cuncta  discernere  valet,  ut  in 
nullo  penitus  decipi  queat.  At  vero  Spiritus  sancti 
nomine  ipsa  ejus  caritas  vel  benignitas  ab  utrisque 
procedens  censetur,  quod  scilicet  eo  modo  vult  om- 
nia provenire,  quo  melius  possint.  Non  est  autem 
perfectus  in  omnibus ,  qui  in  aliquo  impotens  inve- 
nitur,  nec  perfecte  beatus  est,  qui  in  aliquo  potest 
decipi,  nec  penitus  benignus  est,  qui  optime  fieri 
omnia  ac  disponi  non  vult.  Ubi  vero  haec  tria  con- 
veniunt,  ut  tam  scilicet  potentia  quam  sapientia  quam 
bona  voluntate  sit  perfectus,  nihil  boni  est,  quod 
ejus  plenitudini  desit.  Tale  est  ergo  Deum  patrem 
ac  filium  ac  spiritum  sanctum  nos  profiteri,  ac  si 
ipsum,  ut  dictum  est,  summum  bonum  esse,  praedi» 
cemus,  cui  tamquam  bonorum  omnium  plenitudini 
nichil  desit.  Nec  solum  haec  trinitatis  distinctio 
ad  summi  boni  perfectionem  ut  dictum  est  descri- 
bendam  convenit,  verum  etiam  ad  persuadendam  ho- 
minibus  divini  cultus  perfectionem,  (ut  religionem) 
plurimum  proficit,  ut  ob  hoc  praecipue  ipsa  Dei  sa- 
pientia incarnata  in  praedicatione  sua  ea  recte  de- 
crevisset  assumere.  Duo  quippe  sunt,  quae  nos 
omnino  domino  subjectos  efficiunt:  Timor  videlicet 
atque  amor.  Potentia  siquidem  et  sapientia  ma- 
xime timorem  incutiunt,  cum  eum  judicem  esse  sen- 
timus  et  quae  voluerit  omnia  posse  punire  scimus, 
et  nihil  eum  latere  cognoscimus.  Benignitas  vero 
ad  amorem  pertinet,  ut,  quem  benignissimum  habe- 
mus,  potissimum  diligamus,  ex  quo  etiam  adverti 
potest  eum  in  pietate  ulcisci  velie,  quia  quo  plus  ei 

placet  aequitas.,  eo  magis  dispìicet  ei  iniquitas. 
Unde:  dilexisti  justitiam  et'odisli  iniquitatem.  Sed 
nec  solum  ad  timorem  vel  amorem  Dei  hominibus 
incutiendum  haec  trinitatis  distinctio  necessaria  est, 
sed  edam  ad  universorum  operimi  ejus  commenda- 
tionem  plurimum  valet,  ut  quaecunque  agit  utpote 
egregie  fieri  credatur ,  qui  quodcunque  velit  efficere 
possit  et  omnibus  modum  servare  sciat  et  optime 
cuncta  fieri  seu  procedere  velit.  Unde  cum  ad  ali- 
quid  operandum  divinam  gratiain  inploramus,  recte 
trinitatis  commemorationem  facimus ,  dicentes ,  in 
nomine  Patris  et  Filii  et  Spiritus  sancii,  vel  in  no- 
mine sanctae  et  individuae  trinitatis,  ut  scilicet  di- 
vinam potentiam  et  sapientiam  seu  benignitatem 
commemorantes,  quaecunque  efficiat,  egregie  fieri  de- 
monstremus.  Unde  et  Moyses,  cum  de  universitate 
mundi  ageret,  in  ipso  statini  genesis  exordio  Deum 
Patrem  et  Filium  et  Spiritum  sanctum  commemorat, 
ut  quaecunqne  a  Deo  fieri  narrat,  egregie  facta  cre- 
dantur.  Cum  enim  ait  :  In  principio  creavit  Deus 
coelum  et  terram  et  postmodum  adjecit  et  spiritus 
domini  ferebatur  super  aquas,  divinam  trinitatem  di- 
ligenter  expressit.  In  Deo  quidem  creatore  patrem 
insinuans,  id  est  divinam  commemorans  potentiam, 
per  quam  creare  de  nihilo  omnia  potuit.  Quod 
etiam  hoc  nomen  Deus  non  incongrue  juxta  propriam 
interpretationem  innuit,  quod  hoc  videlicet  quasi 
theos  (0£o;),  id  est  timor  interpretatur ,  cum  pote- 
stati  reverentia  timoris  maxime  exhibeatur.  Nomine 
vero  principii  filium  designai,  id  est  divinam  ratio- 
nem  seu  sapientiam,  in  qua  per  providentiam  cuncta 
prius  consistere  quodammodo  habuerunt.   Unde  evan- 

gelista  de  verbo  patria  disserens  quod  factum  est, 
inquit,  in  ipso  vita  erat.  Sic  et  Macrobius  Plato- 
nem  secutus,  mentemDei,  quam  Graeci  noum  (vovv) 
appellant,  originales  rerum  species,  quae  ideae  dic- 
taesunt,  continere  meminit;  antequam,  ut  ait  Priscia- 
nus,  prodirent  in  corpora,  id  est,  in  effecta  operum 
provenirent.  Per  spiritimi  vero  domini  aperte  spiri- 
timi sanctum  insinuat,  id  est  divinae  graliae  bonita- 
tem.  Juxta  hanc  etiam  diligentem  considerationem, 
cum  ad  excellentem  hominis  creationem  venluiu  es- 
set,  prò  vide  hoc  opus  caeteris  anteponens  et  quasi 
prae  caeteris  commendans,  distinctionem  patenter 
trinitatis  facit,  ubi  a  domino  potius  dietimi  est,  fa- 
ci a  mus,  quam  faciam.  Ad  imaginem,  inquit,  et 
similitudinem  nostrani,  virum  quidem  ad  imaginem 
Dei,  mulierem  ad  similitudinem.  Vir  siquidem  juxta 
npostolum  imago  Dei,  non  mulier.  Sed  sicut  vir 
imago  est  Dei  sic  et  mulier  imago  est  viri.  Imago 
quippe  expressa  similitudo  alicujus  rei  dicitur,  simi- 
litudo  vero  dici  potest  etsi  non  multimi  id ,  cujus 
est  similitudo,  exprimat.  Quod  autem  nomine  patris 
divina  potentia,  nomine  filii  seu  verbi  divina  sapien- 
tia,  nomine  spiritus  sancti  divina  benignitas  seu  ca- 
ritas  specialiter  exprimatur,  nec  nos  auctoritas  nec 
ratio  subterfugit.  Potentiam  quidem  nomine  patris 
specialiter  intelligi,  in  explanatione  epistolae  ad 
Ephesios,  ubi  dicitur:  gratias  agentes  in  omnibus  in 
nomine  domini  nostri  Jesu  Christi  Deo  et  patri,  art 
Heimo,  Deo  et  patri,  id  est,  Deo  omnipotenti  patri. 
Maximus  etiam  episcopus  in  expositione  symboli: 
Credis,  inquit,  in  Deum  patrem  omnipotentem?  In 
Deo  natura  innascibilis,    in  patre  unigeniti  veritas, 

in  omnipotente  veritatis  plenitudo  ostenditur.  Est 
namque  per  ingenitam  deitalem  ornnipotens,  per  po- 
tentiam  pater.  Innascibilem  in  hoc  loco  increatum 
dicit.  Ingenitam  deitatem  Deum  appellat,  id  est, 
eum  solimi  ex  tribus  personis  ingenitiim  profìtetur, 
cum  solus  ip^e  non  sit  ab  alio,  caeterae  vero  per- 
sonae  ab  ipso  sint.  Quod  vero  dietimi  est  per  in- 
genitain  deitalem  ornnipotens  et  per  omnipotentiam 
pater,  aperte  innuitur,  ad  solam  patris  proprietatem 
specialiter  potentiam  pertinere,  licet  una  quaeque 
personarum  cum  patre  ejusdem  sit  substantiae,  ejus- 
dem  sit  penitus  polentiae. 

Caput  VI. 

Quaedam  uni  personae,  et  non  alii  convenire,  quaedam  de  una 
dici ,  et  de  omnibus  intelligi  solere. 

Juxta  earum  triuni  personarum  proprietates  quae- 
dam specialiter  conveniunt  uni,  quae  non  alii,  quae- 
dam de  aliqua  earum  dici  et  accipi  solent,  quae 
juxta  earum  naturae  identitatem  singalis  inesse  non 
ambigimus,  ut  sapientia  filio,  caritas  spiritui  sancto 
specialiter  attribuatur,  cum  tamen  tam  pater  quam 
filius  quam  spiritus  sanctus,  sed  etiam  tota  trinitas 
sapientia  sit  et  similiter  tam  pater  ipse  quam  filius 
caritas  dici  possit,  sic  etiam,  juxta  personarum  pro- 
prietates, quaedam  opera  specialiter  alicui  personae 
attribuuntur  ,  quamvis  indivisa  totius  trinitatis  opera 
praedicentur  et  quicquid  ab  una  earum  fit,  a  singulis 
fieri  constet.  Soli  quippe  filio  carnis  susceptio  adscri- 
bitur^  aqua  et  spiritu  sancto  tantum,  non  aqua  et 
patre  vel  filio  regenerari  dicitur,  cum  tamen  in  istis 
totius   trinitatis    operatio   affuerit.     Sed   sic  quae  ad 


14 

potentiam  attinent  patri  assignantur,  sic  quae  ad  sa- 
pientiam  fìlio,  quae  ad  benignitatem  spiritili  sancto 
attribuì  debent.  Ideo  autem  trium  personarum  opera 
individua,  id  est  communia  esse  dicuntur,  quia  quic- 
quid  potentia  geritur,  idem  sapientia  moderatur,  bo- 
nifate  conditur.  Unde  et  bene  in  his,  quae  facimus 
vel  Deum  facere  exoramus,  commemorationem  tri- 
nitatis  facimus  dicentes:  in  nomine  patris  et  filii  et 
spiritus  sancii,  ut  sicut  trium  personarum  indivisa 
est  operatio,  sic  et  earum  inseparabiìis  invocatio  et 
sic  tum  fides  ipsa  postulatis  beneficiis  astruatur  tum 
operis  divini  ipsa  efficacia  commendetur.  Facile 
enim  creditur  facturus  bonum,  quod  rogatur.  Si  id 
facere  sicut  voluit,  posse  et  benignissimus  noscatur. 
Cum  autem  sapientiae  commemoratio  additur,  quae 
nomine  iilii  exprimitur,  per  quam  modum  in  omnibus 
tenere  voluit,  egregius  ostenditur  effectus.  Cum 
autem  bonitatis  meminimus,  quae  spiritus  nomine 
censetur,  optimus  effectus  designatur.  Sic  igitur 
invocatione  tali  talis  effectus  evenire  ostenditur,  qui 
ab  eo  proveniat,  qui  omnia,  quae  velit,  facere  queat, 
et  in  omnibus  faciendis  modum  servare  sciat  et  op- 
time  cuncta  evenire  velit. 

Caput  VII. 
Quamlibet  personarum  idem  facere,   quod  alteram,   sed  non 

eo  se  modo  habere,  quo  alteram. 

Sciendum  tamen,  quod  sicut  una  quaeque  istarum 
personarum  omnipotens  dicitur,  quod  quicquid  quae- 
cumque  earum  efficere  velit,  possit  compiere,  non 
tamen  necesse  est  eodem  modo  penitus  unam  habere 
se  quam  alteram,   cum  a  se  invicem  suis  proprietà- 

tibus  sint  distinctae,  Solus  quippe  pater  sive  inge- 
nitus,  solus  fili us  genitus  sive  incarnatus,  solus  spi- 
ritus  sanctus  procedens.  Quicquid  ergo  una  potest 
facere  et  reliquae  et  ideo  nnaquaeque  omnipotens 
dicitur,  sed  non  quicquid  una,  potest  esse  et  alia. 
Ut  Hieronimus  ait:  plus  habere  pater  a  filio  istud 
invenitur,  quod  solus  a  se  ipso  est,  filius  vero  a  se 
ipso  non  est,  sed  a  patre  tamquam  genitus.  Quod 
ergo  Maximus  episcopus  ait,  per  omnipotentiam  pa- 
ttern esse,  aperte  dedit  intelligi,  ipsum  dici  omnipo- 
tentem ,  non  quod  ipse  solus  sit  omnipotens,  ut  dic- 
tum  est,  id  est  omnia,  quae  vult,  efficere  possit,  sed 
quod  id  ex  se  habet  posse,  sicut  ex  se,  et  non 
ex  alio,  habet  esse.  Unde  et  per  semet  ipsum 
filius  dicit:  non  possum  a  me  ipso  facere  quicquam. 
Et  alibi:  a  me  ipso  facio  nichil  vel  a  me  ipso  non 
loquor. 

Caput  Vili. 
Probat  evangelica  et  apostolica  auctoritate  Patrem  omnipoten- 
tia,  Filium  sapientia,   Spiritum  sanctum  specialiter  desig- 
nari  bonitate. 

Nunc  vocabulo  patris  divinam  potentiam  assig- 
nari  tam  evangelica  quam  apostolica  auctoritate  af- 
fìrmamus,  tunc  inde  tum  ratione  tum  auctoritate 
sanctorum  inrefragabile  pateat,  quod  dicimus.  Ait 
namque  filius,  quae  pater  posuit  in  Bua  potestate, 
non  quod  ipse  filius  vel  spiritus  sanctus,  licet  eadem 
sit  trium  personarum  potestas.  Et  alibi:  sicut,  inquit, 
disposuit  mihi  pater.  Quotiens  ipsa  humanitas  filii 
opem  unitae  sibi  divinitatis  implorat,  aut  aliquas 
preces  effundit,    solo  patris    vocabulo  utitur,    ipsam 


16 

scilicet  commemorando  potentiam ,  qua  potens  est 
efficere,  quod  rogatur,  ut  cum  dicitur:  pater  sancto 
serva  eos,  pater  in  manus  tuas  commendo  spiritum 
meum  et  similia,  quae  ad  oralionem  pertinent.  Quod 
adhuc  usus  ecclesiae  habet  in  illis  specialibus  ora- 
tionibus,  quae  in  celebrationibus  missarum  ad  altare 
fiunt,  quae  scilicet  ad  solum  patrem  locutionem  di- 
rigunt.  Sic  ait  apostolus ,  Chris  tu  m  resurrexisse  a 
mortuis  per  gratiam  patris,  id  est  per  virtutem  divi- 
nae  potentiae  vel  patrem  a  mcrtuis  filium  suscitasse 
vel  vivificaturum  esse  corpora  nostra,  vel  filium 
spiritum  misisse,  vel  ei  filium  obedisse.  Cum,  in- 
quam ,  talia  dicit,  quasi  proprie  et  specialiter  patri 
attribuit,  quae  ad  potentiam  pertinere  videntur,  ut 
bine  quoque  videantur  ea ,  quae  potentiae  sunt,  ad 
personam  patris,  juxta  ejus,  ut  dietimi  est,  proprieta- 
tem  esse  adscribenda,  sicutfilio  ea,  quae  ad  rationem 
vel  sapientiam  pertinent,  sicut  est  judicare,  quod 
discretionis  est.  Sicut  scriptum  est,  pater  omne  ju- 
dicium  dedit  filio,  quia  potentia  sapientiae  in  discre- 
tione  cedit.  Ubi  aequitas  magis  est  examinanda, 
quamvis  et  potentia  exercenda.  Quod  autem  sub- 
ponitur,  quia  filius  hominis,  ex  quo  divinimi  maxime 
pendeat  judicium,  declaratur  secundum  quod  ipse 
filius  protestatus  est.  Si  non  venissem  et  locutus 
eis  fuissem,  peccatum  non  haberent,  nunc  autem  nul- 
lam  excusationem  habent  de  peccato  suo,  ac  si  di- 
catur,  ex  hoc  maximam  impios  condemnationem  juste 
incurrere,  quia  tanto  beneficio  ingrati  et  inexcusabi- 
les  extiterunt,  missum  etiam  a  patre  filium  respuen- 
tes.  Ad  hoc  etiam  illa  inscriptio  psalmi  pertinet, 
prò  occultis  filii  scilicet  judiciis,    de    quibus  dictum 

judicia  tua  abyssus  multa.  Quia  sic  dictum  est,  sa- 
pientiae  est  judicare,  id  est  quod  ex  justitia  cuique 
debeatur,  a°:noscere.  Christum  Dei  virtutem  et  sa- 
pientiam  apostolus  nominat.  Sapientia  per  quam 
omnia  ad  integrum  novit,  virtutem  vero  per  quam 
omnium  honorum  efficacia  complet.  Unde  scriptum 
est:  Omnia  per  ipsum  facta  sunt.  Et  alibi:  omnia 
in  sapientia  fecisti ,  unde  et  dextra  sive  manus  pa- 
tris  appellatur,  per  quam  pater  omnia  operatur,  qui 
et  bene  mens  patris,  sive  ratio,  sive  angelus  consilii 
dictus  est,  quia  in  hac  sapientia  rationabiliter  pater 
omnia  disponit ,  sive  mundum  creando,  sive  eundem 
lapsum  reparando  ,  et  in  hoc  pater  verum  consilium 
nostrae  ignorantiae  dedit,  quum  ejus  incarnatio  nos  visi- 
tavit.  Logos  itaque  cum  dicatur  filius  Dei,  id  est 
verbum,  secundum  illam  significationem  sumitur,  se- 
cundum  quam  Àoyo$  apud  Graecos  ipsum  mentis 
conceptum  seu  rationis  significat,  non  vocis  prola- 
tionem.  UndeBoétius  in  categoriis  :  quoniam  graeca 
oratione  Xoyos  dicitur  etiam  animi  cogitatio  et  intra 
se  ratiocinatio  *);  rie  quis  Aristotelem,  [cum]  diceret 
Xoyov,  id  est  (o)rationem  esse  quantitatem,  de  eo  pu- 
taret  dicere,  quem  quisque  Xoyov  in  cogitatone  di- 
sponeret,  addidit,  quae  fit  cum  voce.  Unde  et 
beatus  meminit  Augustinus  in  libro  quaestionum 
LXXXI.  cap.  44.  In  principio,  inquit,  erat  ver- 
bum, quod  graece  \oyo$  dicitur,  latine  vero  et 
rationem  et  verbum  significat.  Sed  hoc  loco  me- 
lius  verbum  accipitur ,  ut  significetur  non  solum  ad 
patrem  respectus,  sed  ad  illa  etiam,  quae  per  ver- 
bum facta  sunt.  Hujus  verbi  vox  dicitur  Joannes, 
quia  verbum  praecedit  nascendo,  praedicando,    mo- 

riendo.  De  quo  vox  clamantis  et  caetera,  quia  sicut 
verbum  audibile  in  auditore  praecedit  intelligibile, 
quia,  sicut  prius  sonat  vox,  postea  ex  intellectu  con- 
cipitur ,  sic  Joannis  praedicatio  anteibat  adventum 
nuntiando.  Verbum  ergo  dicit  mentis  conceptum  et 
quandam  intelligentiae  locutiouem,  quae  in  mente 
formatili',  ad  cujus  simiJitudinem  unigenitus  Dei  ver- 
bum dicitur  et  quasi  quaedam  ejus  intellectualis  ac 
perpetua  locutio,  in  cujus  providentia  omnium  ab 
aeterno  praefixa  consistit  ordinatio.  Unde  Moyses, 
cum  diversis  rerum  creationibus  faciendis  praemittat: 
dixit  Deus ,  et  ad  dictum  statini  effectum  adjungat 
dicens:  et  factum  est  ita,  cuncta  Deum  condidisse 
in  verbo,  id  est  in  sapientia  sua  ostendit,  id  est  ra- 
tionabiliter.  De  quo  et  psalmus  dixit:  et  facta  sunt, 
id  est  ratione  cuncta  condidit,  sive  ordinavit.  Qui 
etiam  verbum  alibi  apertius  demonstrans,  non  esse 
audibile  nec  transitorium,  sed  intelligibile  et  pernia- 
nens  ait.  Qui  fecit  coelos  in  intellectu ,  id  est  ad- 
modum  illuni,  quo  primum  eos  ordinavit,  in  verbo 
mentis,  id  est  in  conceptu  sive  perpetuae  omnia 
providentis  intelligentiae.  Quemadmodum  vero 
quae  ad  potentiam  pertinent  patri,  quae  ad  sapien- 
tiam  filio  specialiter  tribuuntur,  ita  quae  ad  opera- 
tionem  divinae  gratiae  attinent  ac  divinae  caritatis 
bonitatem,  spiritili  sancto  attribuuntur,  sicut  et  remis- 
sio  peccatorum  et  distributio  quorumcunque  dono- 
rum  ex  sola  bonitate  sua,  non  ex  meritis  nostris 
proveniens.  Qualis  est  regeneratio  in  baptismate  ad 
dimittenda  peccata  et  conilrmatio  per  manus  imposi- 
tionem  episcopi,  ad  dandam  armaturam  [etc]  Sic  et  cae- 
tera sacramenta9    quae  in  ecclesia  confìciuntur ,    ex 

bonitate  Dei  spiritili  sunt  attribuenda.  Ut  ex  hoc 
patenter  liqueat,  affectum  et  dulcedinem  divinae  po- 
testatis  vel  bonitatis  spiritus  sancti  vocabulo  exprimi. 
Spiritu  namque  oris  nostri ,  id  est  anhelitu,  affectus 
animi  maxime  patefiunt,  cum  scilicet  aut  prae  amore 
suspiramus  aut  prae  doloris  vel  laboris  angustia 
gemimus.  Unde  hoc  loco  spiritus  sanctus,  prò  bono 
affectu  ponitur,  juxta  illud  Sapientiae:  benignus  est 
spiritus  sapientiae  et  caetera;  et  illud  psalmi:  spiri- 
tus tuus  bonus  deducet  me  et  Apostolus:  Deus  cari- 
tas  est,  quia  teste  Gregorio  spiritus  ipse  amor  est, 
quo  amore  secundum  Joannem  pater  diligit  filium. 
Inde  Augustinus  in  libro  de  civitate:  Spiritus  sanctus 
quaedam  patris  fìliique  communio  est  et  ideo  for- 
tasse  sic  appellatur,  quia  patri  et  fìlio  potest  eadem 
appellatio  convenire.  Ut  ergo  ex  nomine,  quod  utris- 
que  convenit,  utriusque  communio  signifìcetur,  donum 
amborum  spiritus  sanctus  vocatur. 

Caput  IX. 
Probatio  ex  lege. 

Clarum  igitur  arbitror  ex  praedictis  testimoniis 
esse,  divinam,  ut  diximus,  potentiam  vocabulo  patris 
exprimi,  divinam  sapientiam  filium  intelligi  ac  divi- 
nae gratiae  bonitatem  spiritum  sanctum  appellari. 
Modos  vero,  ut  diximus,  hujus  generationis  seu  pro- 
cessionis  prout  dominus  dederit,  in  sequentibus  ex- 
ponemus.  Nunc  autem  ad  nostrae  fidei  assertionem 
adversus  tam  Judaeos  tam  Gentiles  ex  scripturis  eorum 
testimonia  inducamus,  quibus  hanc  distinctionem  tri- 
nitatis  omnibus  annuntiatam  esse  intelligant,  quam 
quidem  divina  inspiratio  et  per  prophetas  Judaeis  et 

per  apostolos  2)  gentibus  dignata  est  revelare.  Primum 
igitur  ipsa  legis  exordia  occurrunt,  ubi  Moyses  le- 
gislator  fidem  catholicam  de  imitate  pariter  et  trini- 
tate  tamquam  omnium  honorum  fundamentum  ante- 
ponit.  Cum  enim  dicitur:  in  principio  creavit  Deus 
coelum  et  terram ,  prò  eo ,  quod  apud  nos  dicitur 
Deus,  hebraica  veritas  Eloy,  quod  est  plurale  hujus 
singularis  Ilei,  ponit,  quare  ergo  non  dictum  est 
HeJ,  quod  est  Deus,  sed  Eloy,  quod  Dii  sive  judices 
interprctantur ,  nisi  hoc  ad  multitudinem  divinarmi! 
personarum  accomodaretur,  ut  scilicet  eo  modo  in- 
sinuaretur  pluralitas  in  Deo,  quomodo  et  trinitas  et 
quodammodo  multiplex  dicatur  Deus,  quomodo  tri- 
nus,  non  secundum  snbstantiae  diversitatem,  sed  se- 
cundum  personarum  proprietates.  Ut  tale  sit,  quod 
dictum  est  Eloy,  ac  si  diceretur,  non  res  multae  sed 
personae  multae,  quartini  <unaquaeque  sit  Deus.  Alio- 
quin  plures  diceremus  esse  deos,  cum  non  sit  nisi' 
unus.  Hinc  et  Augustinus:  Deus  quidem  unus  est, 
sed  non  singularis.  Nam  et  ibidem  de  unitate  sub- 
stantiae  demonstrahda  a  legislatore  caute  provisum 
est,  ubi  dictum  est,  creavit  non  creaverunt,  servata 
singularitate  numeri  in  verbo  secundum  unitatem  sub- 
stantiae,  quamvis  secundum  formam  vocis  et  declina- 
tionem  pluralis  numeri  sit.  Sic  e  converso,  cum  di- 
citur, turba  ruunt,  ad  nornen  singularis  numeri  ver- 
bum  pluralis  numeri  applicatur,  juxta  intelligen- 
tiam  rerum  per  nomen  substantialiter  intellectarum. 
Tale  igitur  est  Eloy  creavit,  ac  si  diceretur  tri- 
nitas creavit,  id  est  cooperata  est,  ubi  et  statim  in 
sequentibus  dictionem  personarum  adnectit,  quasi  ad 
ostendendum,  quod  ad  hanc  determinandam  Eloy  più- 


21 

raliter  dicitur.  Spiritus  quippe  sancti  paternitas 
ostenditur,  cum  dicitur,  spiritus  domini  ferebatur  su- 
per aquas.  Verbum  vero,  id  est  filius  et  pater  3)  insi- 
nuatur,  cum  dicitur:  dixit  Deus  fiat,  id  est,  in  dicto 
suo  seu  verbo,  id  est,  coaeterna  sapientia  sua  pater 
ordinavit  facienda.  Non  enim  de  corporali  locutione 
hoc  accipi  potest.  In  eo  quoque  quod  scriptum  est: 
et  vidit  Deus,  quod  esset  bonum  ac  si  dicatur  intel- 
ligendo  quod  opus,  quod  fecerat,  bonum  esset,  amavit 
illud  eo  ipso,  quod  bonum  erat.  Ex  quo  et  ipse 
bonus  esse  liquido  monstratur.  Quid  et  ad  documen- 
tum  trinitatis  apertius  est  [quam]  quod  postea  in  crea- 
tione  hominis  subjungitur,  domino  dicente:  faciamus 
hominem  et  caetera.  Quid  enim  dictum  est  plura- 
liter  faciamus,  nisi  ut  cooperatio  trinitatis  exprima- 
tur.  Quippe  quos  cohortaretur  Deus  ad  creandum 
hominem,  cum  ipse  solus  eum  facturus  esset.  Scrip- 
tum est  namque  :  quis  adjuvit  spiritimi  domini  aut 
quis  consiliarius  ejus  fuit?  Bene  ad  imaginem  et 
similitudinem  trinitatis,  hoc  est  ad  expressam  quan- 
dam  similitudinem  trium  personarum  homo  fieri  di- 
citur, ut  patrem  per  potestatem,  quam  in  caeteras 
creaturas  habet,  imitetur  et  fìlium  per  rationem  et 
spiritum  per  innocentiae  benignitatem ,  quam  post- 
modum  per  culpam  amisit.  Ad  hanc  quoque  plura- 
litatem  personarum  illud  attinere  dicitura  quod  in 
sequentibus  per  serpentem  dictum  est.  Eritis  sicut 
dii,  quod  ut  superius  dictum  est,  in  Hebraeo  Eloy 
sonat,  id  est  divinae  personae  potius  qnam  dii  di- 
versi. Nec  tamen  4)  et  illa  dominica  increpatio,  ecce 
Adam  quasi  unus  ex  nobis  factus  est  et  rursus  quod 
dominus  ait,    descendamus  et   confundamus  linguas 

illorum,    cum    hoc  solimi  Deus   coinpleverit.     Unde 
et  subditur,  ateme  divisit  eos. 

Caput  X. 
Probatio  ex  prophetis. 

Nunc  autem  post  legem  ad  testimonia  prophe- 
tarum  transeamus.  Ait  itaque  maximus  ille  prophe- 
tarum  et  regum  David,  qui  suam  intelligentiam  cae- 
teris  praeferens  ait:  super  omnes  docentes  me  intel- 
lexi  et  idem  super  senes  intellexi.  Ait,  inquam, 
distinctionem  trinitatis  aperte  declarans:  verbo  do- 
mini coeli  firmati  sunt.  Qui  et  alibi  unitatem  pari- 
ter  cum  trinitate  insinuat,  dicens  :  benedicat  nos 
Deus,  Deus  noster,  benedicat  nos  Deus.  Trina 
quippe  confessio  Dei  trinitatem  exprimit  personarum, 
patrem  scilicet  et  filium  et  spiritimi  sanctum.  Bene 
autem  Dei  filium  designans  addidit:  noster,  quasi 
eum  nostrae  participem  naturae  et  a  patre  nobis  da- 
tum  esse  ostendens,  cum  per  incarnationem  verbi  nos 
sapientia  illuminaverit,  de  quo  et  apostolus  ait:  pro- 
prio fìlio  suo  non  pepercit  Deus  sed  prò  nobis  om- 
nibus addidit  5)  illuni.  Unitatem  vero  divinae  substan- 
tiae  spiritus  in  eodem  aperit,  cum  post  trinam  divini 
nominis  prolationem  unum  tantum  Deum  in  tribus 
personis  intelligens  non  subjunxit  eos  pluraliter,  sed 
eum  singulariter.  Huic  et  illud  Isaiae  consonat, 
quod  dicit:  se  vidisse  Seraphin  et  audisse  claman- 
tia:  Sanctus,  Sanctus,  Sanctus,  dominus  Deus  Sa- 
baoth. Recte  autem  vocabulo  usus  est  ad  potentiam 
designandam,  quia  dominorum  est  praeesse,  quae  vi- 
delicet  potentia  plerumque  in  hoc  nomine  Deus  assig- 

natii*,  eo  videlicet  quod  Qto$  graece,  [i.e.]  Deus,  teste 
Isidoio,  timor  interpretatur  et  potestas  quaelibet  timor 
est  suaditorum.  Quod  autem  verbum  Dei  ipsa  sapien- 
tia  sit,  aperte  in  Ecclesiastico  his  verbis  monstratur: 
omnis  sapientia  a  domino  Deo  est  et  cum  ilio  fuit 
semper  etest  ante  aevum.  Sapientiam  Dei  praeceden- 
tem  omnia  quis  investigava  ì  Prior  omnium  creata  est 
sapientia  et  intellectus  prudentiae  ab  aevo.  Fons 
sapientiae  verbum  Dei  in  excelsis.  David  quoque 
aeternam  filii  generationem  ex  Deo  patre  aperte  in- 
sinuat,  ubi  personam  filii  sic  loquentis  introduciti 
Dominus  dixit  ad  me,  fìlius  meus  es  tu,  et  caetera. 
Postula  a  me  et  dabo  tibi  gentes  h.  (t.)  Tale  est 
autem  quod  ait,  ego  hodie  genui  te,  ac  si  diceret 
aeternaliter  ex  mea  substantia  es.  Quia  enim  in 
aeternitate  nihil  est  praeteritum  vel  futurum,  sed 
modo  praesens,  ideo  adverbio  praesentis  temporis  prò 
aeternitate  usus  est,  dicendo  hodie,  prò  aeternaliter. 
Bene  autem  ad  hodie  addidit  genui,  quasi  praesenti 
praeteritum,  ut  scilicet  ipsam  generationem  per  ho- 
die praesentem  semper,  per  genui  perfectam  esse 
significaret,  nunquam  scilicet  aut  cessare  aut  incep- 
tam  esse.  Quippe  quae  praeterita  sunt  jam  completa 
sunt  et  perfecta.  Ideo  praeteritum  (perfectum)  6)  prò 
perfectione  posuit,  ostendens  scilicet,  filium  ex  patre 
semper  gigni  et  semper  genitum  esse.  Qui  et  alibi 
apertius  aeternitatem  filii  protestatur  dicens:  pernia- 
nebit  cum  sole  et  ante  lunam  et  caetera.  De  hac 
quoque  ineffabili  generaiione  aeterna  sive  etiam 
temporali,  quarum  utraque  mirabilis  est,  Isaias  ad- 
mirans  ait:  generationem  ejus  quis  enarabit?  Ac 
si  aperte  dicar,  non  est  disserere  immani  ingenii  sed 

solius  Dei,  cujus  tamen  spiritus  in  his  fìdeliius, 
quos  vult,  loquitur,  ipso  attestante,  qui  ait,  non  enim 
vos  estis,  qui  loquimini  sed  spiritus  patris  cestri, 
qui  loquitur  in  vobis.  Hieronymus  super  ecclesiasten 
dicit  super  eum  locum,  qui[s]  scit  spiritus  filionim  ho- 
minum,  si  ascendat  sursum,  et  spiritus  pecoris  de- 
scendat  deorsum  in  terra.  Illud  quod  dictum  est, 
generationem  ejus  quis  enarrabit?  ad  exemplum 
difficile  non  impossibile  trabit,  dicens  adjiciendo: 
quis,  difficultatem  rei  voluit  demonstrare.  Hoc  no- 
men  enim  quis,  in  scripturis  sanctis,  non  prò  impos- 
sibili sed  prò  difficili  semper  accipitur,  ut:  generatio- 
nem ejus  quis  enarrabit,  id  est  Christi.  Haec  etiam 
sapientìae  coaeternitas  cum  patre  piane  in  Prover- 
biis  monstratur  bis  verbis  :  Ego  sapientia  babito  in 
Consilio,  dominus  possedit  me  initio  viarum  suaruin, 
antequam  quicquam  faceret  a  principio.  Ab  aeterno 
ordinata  sunt,  ante  colles  ego  parturiebar,  adhuc 
terram  non  fecerat  et  cardines  orbis  terrae.  Quando 
praeparabat  coelos  aderam,  quando  appendebat  fùn- 
damentum  terrae  cum  eo  eram ,  cuncta  componens 
et  delectabar  per  singulos  dies  ludens  coram  eo 
omni  tempore.  Quid  enim  apertius  ad  aeternam 
generationem  verbi,  quam  id,  quod  aeterna  sapien- 
tia perhibet  [se]  ante  mundi  constitutionem  conceptam 
esse  et  parturiri,  se  cum  patre  aeternaliter  perma- 
nentem  semper  ludere  coram  eo.  Quippe  cum  con- 
ceptum  parturitur,  utique  in  ipso  est,  a  quo  genera- 
to et  sapientia  in  ipsa  substantia  sive  essentia  po- 
tentiae  est,  cum  ipsa  scilicet  quaedam  potentia  sit, 
sicut  posterius  ostendemus.  Tale  est  ergo  sapien- 
tiam   conceptam  parturiri    a  Deo,   ac  si  dictum  sit, 

jpsam  sapientiam  ex  patris  substantia,  in  qua  est, 
gigni.  Tale  est  ergo  sapientiam  ludere  corani  patre 
et  cum  ipso  cuncta  componere ,  ac  si  dixerit  ipsam 
divinam  potentiara  omnia  sibi  in  sapientia  prò  boni- 
tatis  suae  arbitrio  disponere,  ut  in  ipso  ludo  (in  spi- 
riti!) bonitatis  affectum  intelligamus.  De  quo  scrip- 
tum est:  spiritu(s)  oris  ejus  omnis  virtus  eorum.  Quod 
vero  ait  sapientiam  coram  Deo  patre  semper  as- 
sistere, tale  est,  ipsam  omnipotentiam  nihil  efficere 
nisi  praebentem  rationem  et  ducatum  7)  sapientiae. 
Item  in  eisdem  Proverbiis  de  filio  Dei  et  ineffabili 
nomine  ipsius  quoque  filii  manifestissime  scribit, 
quasi  inducens  personam  cujusdam  admirabilis  pro- 
pbetae,  hanc  inenarrabilem  generationem  prophetan- 
tis  et  admirantis.  Dicit  quippe  sic  visio ,  quam  lo- 
cutus  est  vir,  cum  quo  est  Deus  et  qui  Deo  secum 
morante  confortatus  ait:  Quis  suscitavit  omnes  ter- 
minos  terrae,  quod  nomen  ejus  et  quod  nomen  filii 
ejus?  Quam  firmimi  et  quam  apertum  fidei  nostrae 
testimonium  in  ecclesiastico  occurrit,  ubi  quidem  sa- 
pientia Dei  et  se  primogenitam  ante  omnia  dicit  se- 
cundum  divinitatis  naturam  et  post  modum  creatam 
secundum  nostrae  naturae  assumtionem,  cum  ipsa 
videlicet  ad  imperium  patris  per  incarnationis  habi- 
tum  visitaverit  Israel.  Scriptum  quippe  est  ibi,  sa- 
pientia electorum   in   multitudine    habebit  laudem  et 

inter  benedictos  benedicetur  dicens:    ego  ex  ore  al- 
ca 

tissimi  prodii,  primogenita  ante  omnem  creaturam, 
ego  in  coelis  feci  ut  oriretur  lumen  indeficiens,  et 
sicut  nebula  texi  omnem  terram.  Ego  in  altissimis 
habito  et  thronus  meus  in  columna  nubis.  Gyrum 
coeli  circuivi    sola  et  caetera,    et  post  pauca,    tunc 

praecepit  et  dixit  mihi  creator  omnium  et  qui  crea- 
vit   me   requievit  in    tabernaculo  meo  et  dixit  mihi, 
in  Jacob  inhabita  et  io  Israel  haereditare  et  in  elec- 
tis  meis  m.  r.     In    eodem   quoque    libro  apertissime 
remissionem  peccatorum    consistere   incarnatione  di- 
vinaesapientiae,  quae  Christus  est,  propheta[t]  dicens: 
David  peccata  per  Chris tum  purgata  esse.     Ibi  enim 
cum  de  laude  David  plura  dicerentur,  surcima  totius 
laudis  in  hoc  uno  collecta  est,  quod  subditur:  Chri- 
stus purgavit  peccata  ipsius  et  exaltavit  in  aeternum 
cornu  ipsius  et  dedit   ìli i    testamentum  regum  et  se- 
dem  gloriae  in  Israel.     Micheas    quoque  de  hac  ae- 
terna generatione   verbi    ex   patre    simul  et  de  tem- 
porali ex  matre  ait:  Et  tu  Bethlehem  Effrata  nequa- 
quam  parva  es    in    millibus  Juda;    ex  te  enim  egre- 
dietur  mihi,  qui  sit  dominator  in  Israel,  et  egressus 
ejus  ab  initio  a  diebus  aeternis.     Dicant  rebelles  et 
increduli  Judaei,  de  quo  nascituro  in  Bethlehem  hoc 
dictum  sit,  quod  videlicet  egressus  ejus  ab  initio  sit 
a  diebus    aeternitatis.     Aeternum    quippe    est,    quod 
origine    caret.     Quod    si    hoc    referant  ad  Messiam, 
illum  scilicet  maximum  prophetam,    ut  ajunt,    quem 
exspectant ,    qui    tantum    secundum    eos  purus  homo 
erit,   non  etiam  Deus,  ostendant,  quis  egressus  ejus 
aeternus    sit    vei   unde    aeternaliter     egrediatùr.      Si 
autem  dicant  eum  aeternaliter  egredi  ex  Bethlehem 
eo,  quod  ejus  nativitas  ili  eo  loco  futura  ab  aeterno 
provisa  sit  a  Deo  et  praedestinata,  hoc  modo  cujus- 
libet  hominis  vel  cujuslibet  rei  nativitas  est  aeterna, 
quia   ab    aeterno   provisa.     Dicant   itaque   aeternam 
generationem  esse,  quam  et  scriptamlegunt  et  legendo 
profiteantur    et    profitentes    non    credunt.      Respon- 

deant  etiam  mihi,  cum  audiant  prophetam  dicentem, 
verbo  domini  coeli  firmati  sunt;  et  spiritu  oris 
ejus  omnis  virtus  eorum.  Quid  per  verbum  do- 
mini, quid  per  os  ejus  vel  spiritimi  ejus  intelli- 
gant?  Unde  omnium  aliarum  rerum  principium 
Deum  esse  constai,  et  omne  quod  est  aut  Deus  est, 
et  ideo  aeternutn,  aut  ab  aeterno  ilio  principio  ma- 
nat  creatum.  Scriptum  est  praeterea,  in  principio 
crea  vii  Deus  coelum  et  terram.  Unde  ante  haec 
nihil  creatum  esse  volunt.  Verbum  itaque  illud, 
quo(d)  coeli  firmati  sunt  et  ideo  prius  est  his,  quos 
constituit,  creatum  non  est ,  immo  creator  ipse  ,  qui 
Deus,  quo(d)  coeli  firmati  sunt.  Si  autem  hoc  verbum 
locutionem  aliquam  transitoriam  appellant,  sicut  et 
verbum  hominis  eo  videlicet,  quod  scriptum  est: 
dixit  Deus  et  facta  sunt,  atque  ita  Deus  quoque,  si- 
cut homo,  modo  loquatur  cum  ait:  fiat  lux,  modo 
conticeat,  profecto  permiitabilis  est  divinitatis  aeter- 
nitas,  cum  non  semper  dicat,  fiat  lux  vel  caetera, 
quae  jam  cuncta  sunt.  Quid  etiam  opus  verbo  au- 
dibili fuit  ante  constitutionem ,  cum  nondum  esset 
cui  loqueretur  vel  qui  audiret(ur)?  Num  quid  inane 
verbum  [non]  protulit,  si  opus  verbo  non  fuerat,  praeser- 
tim  cum  sola  voluntas  sufficeret,  nec  adhuc  aliquis 
esset,  qui  audito  verbo  instrueretur.  Quo  etiam 
verba  proferenda  emitteret,  cum  nullus  locus  ad- 
huc creatus  esset  nec  aér  adhuc  conditus ,  ex  quo 
verba  formarentur?  Quibus  etiam  instrumentis  vprba 
formaret  cum  nec  os  nec  pars  aliqua  inesse  pos- 
set  ei,  qui  oinnino  simplex  est,  et  indivisibilis. 
Omne  quippe  quod  ex  partibus  constat  posteriùs 
est   naturaliter  his,    ex  quibus    constat  et  quorum 

conventu  perficitur,  cura  ex  ipsis  suum  esse  contrahit, 
ex  quibus  est  constitutum.  Omne  etiam,  inquit  Plato, 
quod  junctum  est  natura,  dissolubile  est.  Quod  si 
spiritum  domini  ventura  intelligant,  sicut  ibi  accipere 
volunt,  spiritus  domini  ferebatur  super  aquas,  eo,  ut 
ajunt,  quod  ventus  in  aquis  quas  commovet  maxime 
appareat,  quomodo  spiritus,  id  est  flatus  oris  domini 
esse  dicatur,  cura  videlicet  neque  os  neque  aliquam 
partem,  ut  dietimi  est,  habeat.  Quomodo  etiam  per 
ventum  virtus  coeli  et  terrae  subsistit?  Intelligant 
ergo,  hunc  esse  illuni  spiritimi  domini,  cujus  septi- 
formem  gratiam  Isaias  describens  ait:  et  requiescet 
super  eum  spiritus  domini,  spiritus  sapientiae  et  in- 
tellectus  et  caetera.  Et  alibi:  et  nunc  misit  me 
dominus  et  spiritus  ejus  ,  et  rursus  spiritus  domini 
super  me,  eo  quod  unxerit  me,  ad  adnuntiandum 
mansuetis  misit  me.  De  quo  et  in  Sapientiae  libro 
dicitur:  disciplinae  spiritus  effugiet  fictum ,  benignus 
enim  spiritus  sapientiae  et  caetera.  De  quo  etiam 
cura  subditur,  et  hoc  quod  continet  omnia  scientiam 
habet  vocis,  aperte  ipse  spiritus  Deus  esse  perhibe- 
tur,  cum  omnia  continere  dicatur.  Et  iterum  loquens 
ad  Deuni  sapientia  dicit:  sensum  autem  tuum  quis 
scivit? —  et  miseris  spiritimi  sanctum  tuum  de  altissi- 
mis.  Et  rursus  :  quam  bonus  et  suavis  spiritus  tuus 
in  nobis.  Hinc  etiam  cum  spiritus  sapientiae  describe- 
retur  ipse  verus  Deus  piane  praedicatur,  cum  inter 
caetera  de  eo  scriptum  sit  in  Sapientia  sic:  omnem 
habens  virtutem,  omnia  prospiciens  et  qui  capiat 
omnes  spiritus.  Quem  Heliu  in  libro  Job  creatorem 
profitetur  dicens:  spiritus  domini  fecit  me  et  spira- 
culura  omnipotentis  vivificava  me.    Cujus  etiara  filius 

ipse  in  evangelio  aequalem  sibi  et  patri  dignitatem 
[a]scribens  ait  :  ite(m),  docete  omnes  gentes,  baptizan- 
tes  eos  in  nomine  patris  et  filli  et  spiritus  sancti.  Nec 
non  et  apostolus,  teste  Augustino,  cum  spiritus  sancti 
templum  nominat,  aperte  eum  Deum  esse  pronuntiat, 
cum  solius  Dei  templum  esse  dicatur.  Scriptum 
quippe  est  in  apostolo,  nescitis,  quod  templum  Dei 
et  spiritus  Dei  habitat  in  vobis?  Ubi  aperte  insinuat, 
Deum  ipsum  cujus  est  templum  et  spiritum  Dei,  quem 
inhabitare  dicit,  idem  esse.  Sic  et  beatus  Petrus  in 
actibus  apostolorum  spiritum  sanctum  Deum  esse 
profitetur,  dicens  :  ut  quid  mentitus  es  spiritui  sancto 
Anania,  non  es  mentitus  hominibus  sed  Deo.  De 
quo  iterum  spiritu  in  eisdem  actibus  continetur,  haec 
dicit  spiritus  jubens:  separate  mihi  Barnaban  et  Pau- 
lum  et  rursum  :  placuit  spiritui  sancto  et  nobis.  Et 
psalmista  spiritum  Dei  ubique  tamquam  incircum^ 
scriptum  profitetur  dicens  :  quo  ibo  a  spiritu  tuo  et 
quo  a  facie  tua  fugiam?  Qui  et  statim  ut  ipsum  spi- 
ritum Dei,  quem  ubique  esse  profitetur,  idem  esse 
cum  ipso  Deo,  ad  quem  loquitur,  insinuet,  per  hoc 
patenter  oslendit,  quod  statim  spiritum  ipsum  ubique 
assignat  per  ipsum  Deum,  quem  ubique  asrruit  esse 
dicens:  si  ascenderò  in  coelum  tu  illic  es  et  cae- 
tera.  Sed  cum  ipsa  veritas  perhibet ,  peccatum  in 
spiritum  non  esse  remissibile,  cum  peccatum  in  pa- 
trem  vel  in  filium  remissibile  dicati  cui  aperte:  non 
insinuat,  spiritum  ipsum  non  minorem  patre  vel  filio 
et  per  hoc  ipsum  etiam  Deum  plenum  esse,  sicut 
est  pater  ipse  vel  filius.  Liquet  utique  ex  supra 
positis,  tam  verbum  Dei ,  quam  spiritum  ejus  Deum 
esse,    sicut    et   ipse   cujus   verbum  vel    spiritus  est. 

Intelligant  igitur,  ut  dictum  est,  hoc  verbimi  domini, 
id  est  Dei  filium,  non  transitorium  verbum,  non  audibile 
sed  intellectuale,  hoc  est  rationem  sive  sapientiam 
coaeternam  Deo ,  quam  convenit  dici  omnisapien- 
tiam,  sicut  et  dicimus  omnipotentiam.  Unde  et 
scriptum  est:  omnis  sapientia  a  domino  Deo  est  et 
cum  ipso  fuit  semper.  Qui  etiam  in  libro  sapientiae 
verus  Dei  dicitur  filius  et  substantialis  monstratur 
ad  differentiam  scilicet  adoptivorum  filiorum,  de  qui- 
bus  per  praedicationem  ejus  Deo  acquisitis  scriptum 
est,  quotquot  autem  receperunt  eum,  dedit  eis  po- 
testatem  filios  Dei  fieri.  Sic  quippe,  cum  ejus  passio 
in  Sapientia  manifeste  prophetaretur,  inter  caetera  ab 
impiis  dictum  est,  si  enim  est  verus  filius  Dei,  susci- 
piet  eum  et  liberabit  de  manu  contrariorum.  Hanc 
et  aperte  cognationem  profitetur  sancta  anima  per 
Deum  liberata  cum  in  ecclesiastico  dicit:  invocavi 
Deum  patrem  domini  mei,  ut  non  derelinquat  me  in 
die  tribulationis  meae. 

Caput  XI. 
Probat,  philosophos  nec  salute,  nec  cognitione  trinitatis  car- 
uisse. 

Nunc  autem  post  testimonia  prophetarum  de  fide 
sanctae  trinitatis,  libet  etiam  testimonia  philosopho- 
rum  subponere,  quos  ad  unius  Dei  intelligentiam 
(tan)tum  ipsa  philosophiae  ratio  perduxit,  qua  juxta 
apostolum  invisibilia  ipsius  Dei  a  creatura  mundi 
per  ea  quae  facta  sunt  intellecta  conspiciuntur,  tum 
etiam  ipsa  continentis  vitae  sobrietas  quodam  ejus 
merito  id  ipsum  acquisivit.  Oportebat  quippe,  ut 
tunc  etiam  in  ipsis  praesignaret  Deus    per   aliquod 

abundatioris  gratiae  domini,  quam  acceptior  sit  ei, 
qui  sobrie  vivit  et  se  illecebris  hujus  mundi  per 
contemtum  ejus  subtrahit ,  quam  qui  voluptatibus 
ejus  deditus  spurcitiis  omnibus  se  inmergit.  Quan- 
tae  autem  abstinentiae  vel  continentiae  philosophi 
fuerint,  sancti  etiam  doctores  tradunt,  qui  et  eorum 
vitam  ad  nostrani  increpationem  inducunt  et  plera- 
que  ex  documentis  eorum  moralibus  vcl  testimoniis 
fidei  ad  aedifìcationem  nostrani  assumunt;  quod  qui 
ignorat,  legat  saltem  Hieronymum  contra  Jovinianum 
et  viderit  quanta  de  eorum  virtutibus  vel  caeterorum 
gentilium  referat,  ad  impudentiam  scilicet  illius  hae- 
retici  conterendam.  Maxime  autem  et  nos  hoc  opere 
testimoniis  seu  rationibus  philosophorum  uti  conve- 
nit,  in  quo  adversus  eos  praecipue  agimus,  qui 
fidem  nostrani  philosophicis  nituntur  oppugnare  do- 
cumentis, praesertim  curii  nemo  arguendus  8)  sit  aut 
convincendus,  et  ille  nimia  confusione  conteratur, 
qui  per  eadem  vincitur,  per  quae  vincere  nitebatur. 
Philosophos  autem  unum  tantum  Deum  cognoscere, 
unus  ex  ipsis  Tullius  in  primo  ihetoricorum  perhi- 
bet  dicens:  eos  qui  pbilosophiae  dent  operam,  non 
arbitrari  deos  esse.  Ac  si  aperte  dicat,  immo  Deum 
unum,  non  plures  esse.  Qui  etiam,  qualiter  Deo  re- 
velante, ad  ipsius  trinitatis  divinarli  cognitionem  con- 
scenderi[n]t  Paulus  apostolus,  in  epistola  ad  Romanos 
patenter  insinuat  dicens,  quod  notimi  est  Dei,  ma- 
nifestum  est  in  illis.  Deus  enim  illis  manifestavit; 
invisibilia  enim  ipsius  a  creatura  mundi ,  per  ea, 
quae  facta  sunt,  intelleeta  conspiciuntur,  sempiterna 
quoque  virtus  ejus  et  divinitas ,  ita  ut  sint  inexcu- 
sabiles,    quia    cum    cognovissent   Deuin    non   sicut 

Deum  glorificaverunt  aut  gratias  egerunt,  sed  èva- 
nuerunt  in  cogitationibus  suis  et  caetera.  Unde  et 
Claudianus  Praefectorio  Patricio  de  statu  animae 
scribens,  his  meminit  verbis  :  et  quod  mortalium  ge- 
neri datum  est,  ut  abstrusa  fortius  quaerat ,  ut  ne- 
gata magis  ambiat,  ut  tardius  adepta  plus  diligat, 
eo  flagrantius  animadvertitur  veritas,  quo  diutius  de- 
sideratur  vel  laboriosius  quaeritur  vel  tardius  inve- 
nitur.  Hinc  factum  est,  ut  pbilosophi  quoque  excel- 
lentibus  ingeniis  longi  saeculi  de  ventate  quaeren- 
tes,  abusque  Pythagora  Italico  vel  Ionico  Talete 
semper  exstiterint,  qui  dissidentibus  aliis  vel  in  parte 
operis  aliquid  dignuni  tanta  indage  senserunt.  Unde 
etiam  doctor  gentium  non  tam  ignaros  veri  pbiloso- 
phos  quam  cogniti  contemtores  accusat  inquiens: 
invisibilia  Dei  a  creatura  mundi  per  ea  quae  f.  sunt, 
intellecta  conspiciuntur  et  caetera.  Hinc  etiam  il- 
lud  Àugustini  de  civitate  Dei  in  libro  Vili,  homo 
Christianus  literis  tantum  ecclesiasticis  eruditus 
cavet  eos,  qui  secundum  dementa  hujus  mundi  philoso- 
phantur.  Admonetur  etiam  apostolico  praecepto: 
Cavete,  ne  quis  vos  seducat  per  philosophiam  et 
inanem  seductionem  secundum  dementa  mundi.  De- 
mum  ne  omnes  tales  esse  arbitretur,  audit  ab  eodem 
apostolo  de  quibusdam,  quia  quod  notum  est  Dei, 
-manifestimi  est  in  illis  et  caetera.  Et  ubi  Athenien- 
sibus  loquens,  cum  rem  magnam  de  Deo  dixisset  et 
quae  a  paucis  posset  intelligi,  quod  in  ilio  vivimus, 
movemur  etsumus,  adjecit  etiam:  sicut  quidam  vestri 
dixerunt.  Idem  in  libro  de  spiritu  et  lit.  :  vita 
sapiens,  quae  fecit  mundum,  contemplato  mundo  in- 
telligitur.     Interroga  mundum,  ornatura  codi,  terram 

fructificantem  herbis  et  lignis  et  animalibus  plenarfi, 
mare  quantis  natatilibus  plenum  est,  aér  quantis  vo- 
latilibus.  Interroga  omnia  et  vide,  si  non  specie 
sua  tamquam  voce  tibi  respondeant,  Deus  nos  fecit. 
Hoc  philosophi  nobiles  quaesierunt  et  ex  arte  arti- 
ficem  cognoverunt.  Isidorus  de  summo  bono  liber  I. 
caput  4.  Sicut  laus  operis  in  artificem  retorquet 
landem ,  ita  et  rerum  creator  per  creaturam  suam 
laudatur  et  quanto  sit  excellentior  ex  ipsa  operis 
conditione  monstratur.  Item  collaudant  Deum  Invi- 
sibilia  per  nos,  dum  ea  considerantes  [etc]  9)  Dicunt 
antiqui,  quia  nihil  sit,  quod  non  sensum  habeat  in 
Deum.  Nemo  itaque  miretur,  si  ab  ipsis  quoque 
philosophis,  qui  sanctorum  assertionibus  ad  divinita- 
tis  notitiarn  ipso  etiam  domino  revelante  conscen- 
derunt,  testimonia  inducamus.  Licet  eorum  plurimi 
ab  ipso  quoque  apostolo  graviter  arguantur,  eo  quod 
juxta  illud,  quod  ipsemet  ait,  scientia  inflat,  ex 
divinae  notitiae  praerogativa  superbiendo  reprobi 
facti  sunt.  Non  enim  eos  hoc  loco  in  exemplo  vi- 
vendi assumimus,  sed  docendi  sive  credendi,  sicut 
et  Salomonem  frequenter.  Cujus  tamen  sapientiae 
excellentia  ipsius  etiam  domini  testimonio  omnibus 
praeferenda,  per  concupiscentiam  carnalesque  vo- 
luptates  devicta  idolatriae  consenserit,  divino  cultu, 
quem  in  scriptis  suis  docebat  et  praedicabat,  dere- 
licto.  Ad  quem  etiam  Dei  cultum  magnificandum 
ipse  jussu  Dei  templum  aedifìcavit,  a  quo  pater 
ejus  justus  inhibitus  fuit.  Deus  autem  reprobis  et 
infidelibus  nonnunquam  maxima  dona  distribuit,  quae 
aliorum  doctrinae  vel  usui  necessaria  fore  videt. 
Nec  non  etiam  per  reprobos  multa  miracula  opera- 

tur 3  de  quibus  veritas  in  evangelio:  multi  dicent 
mihi  in  illa  die:  domine,  domine,  nonne  in  nomine 
tuo  propheta-vimus?  et  in  nomine  tuo  virtutes  mul» 
las  fecimus  et  in  nomine  tuo  daemonia  ejecimus  et 
tunc  confitcbcr  illis  ,  quia  non  novi  vos,  discedite  a 
me,  qui  operamini  iniquitatem.  Cum  autein  per  re- 
probos  Deus  miracula  ostendit,  aut  prophetias  lo- 
quifur,  aut  quaellbet  magna  opefatur,  non  hoc  ad 
utilitatem  illorum  agitur,  quibus  ulitur  (aniquam 
inslrumentis  sed  potius  alioruni ,  qnos  instruere  per 
istos  intendit.  Qui  etìam  per  indignos  minisiros 
gratiae  suae  donimi  non  desercns,  quotidie  sacra- 
menta ecclesiae  ad  invocationcm  sui  nominis  spiri- 
taliter  confici!,  in  salutoni  credentium.  Bene  auteni 
et  per  indignos  seu  infìdeles  maxima  Deus  opera- 
tur,  qui  verbis  asini  prophetam  docuit,  ne,  si  per 
magnos  tam  magna  operaretur,  virtutibiis  meritis- 
que  hominum  magis,  quam  divinae  graliae  haec 
attribuerentur.  Ne  quis  tamen  de  salute  omnium 
desperet  philosophorum  aut  omnium  vitani  existimet 
reprobarli,  qui  dominicam  incarnationem  praecesse- 
runt,  beatum  audiat  Hieronymum,  evangelium  Ma- 
thaei  exponentem.  Ait  quippe  sic  inter  caetera. 
Ex  eo  quod  malus  servus  ausus  est  dicere:  Metis, 
ubi  non  seminasti  et  congregai ,  ubi  non  sparsisti, 
intelligamus  etiam  gentilinm  philosophorum  bonam 
vitam  recipere  Deum  et  aliter  habere  eos,  qui  juste, 
aliter  eos,  qui  injuste  agunt.  Si  enim  supra  posi- 
lam  ab  apostolo  causarli  discutiamus,  qua  videlicet 
quosdam  eorum  per  divinam,  quam  secuti  sunt,  no- 
titiam  in  reprobum  sensum  tradi  memineriCn^t ,  cum 
in  suis  scilicet  evanescerent  cogitationibus,    se  esse 

sapientes  dicentes,  id  est  suam  sapientiam  proprio 
studio  et  ingenio  ascribentes,  non  divinae  graliae 
dono  tribuentes,  reperiemus  eos ,  qui  praecipui  ha- 
bentur,  oninem  praecipue  philosophiam  divinae  tri- 
buere  gratiae,  veluti  Socratem  sive  Piatonem.  So- 
cratem  quidem  libro  Vili,  de  civhate  Dei  beatus 
Augustinus  (alibus  cffert  praeconiis:  Socrates  ma- 
gister  Platonis  universam  philosophiam  ad  corrigen- 
dos  coniponendosque  inores  fiexisse  memoratur.  Hic 
autem  unum  intendit  ad  hoc,  quod  esset  bealae  vitae 
necessarium,  propter  quod  unum  omnium  philoso- 
phorum  vigilasse  ac  laborasse  videtur  industria. 

Caput  XII. 
Qualiter  philosophi  unum   ac  trinum  esse  Deum  cognoverint. 

Illud  igitur  ad  praesens  inquiri  suffìciat,  quali- 
ter  unum  ac  trinum  et  trinum  Deum  esse  cognove- 
rint. Unum  eum  cognoverunt  a  creatura  mundi ,  id 
est  per  ea,  quae  in  creatura  homines  operantur. 
Verbi  gratia  aurum  quidem  est  in  hoc,  cum  sit  crea- 
tura Dei;  operatur  homo,  et  inde  vel  annulus  vel 
tale  quid  fabricatur.  Annulus  iste  est  hoc  aurum, 
et  hoc  aurum  est  annulus.  Idem  igitur  numero  sunt 
hoc  aurum  et  hic  annulus,  diversa  tamen  difflnitione 
sunt,  quia  aliud  est  esse  hoc  aurum  et  aliud  est 
esse  hoc  annulum.  Omnia  siquidem  illa  eadem 
numero  esse  dicimus,  de  quibus  computatio  et  a  se 
invicem  discretio  fieri  non  potest.  Haec  vel  talia 
sunt  quod  ejusdem  essentiae  sunt,  ut  hoc  album10)  et 
hoc  sedens  vel  talia,  quorum  alterum  in  altero  ut 
pars  velut  de  parte  continetur.  Hoc  enim  album 
et  hoc  sedens   idem  numero   sunt,  diversa  vero  dif- 

finitione,  quia  aliud  est  esse  album,  aliud  est  esse 
sedens,  quippe  aliud  convenit  ei  ex  hoc,  quod  est 
album  et  aliud  ex  hoc ,  quod  est  sedens.  Similiter 
hic  paries  et  haec  domus  idem  numero  sunt.  Aliud 
tamen  est  esse  hoc,  et  aliud  esse  illud.  Eodem 
modo  de  ilio  conjicitur.  Licet  enim  eadem  substan- 
tia, quae  est  pater,  sit  filius  et  eadem  sit  spiritus 
sanctus  et  haec  sint  divisa  proprietatibus,  quia  aliud 
est  esse  patrem,  aliud  est  esse  filium,  aliud  est  esse 
spìritum  sanctum,  licet  hoc  inquam  sit,  tamen  et 
idem  numero  sunt  illae  tres  personae,  quia  una  et 
eadem  essentia.  Similiter  Deus  est  omnipotens, 
omnisapiens,  omnibenignus.  Omnipotens  vero  et 
omnisapiens  et  omnibenignus  idem  numero  sunt, 
aliud  tamen  est  esse  omnipotentem,  et  aliud  omni- 
sapientem,  et  aliud  omnibenignum.  Si  ergo  dicatur 
idem  est  pater,  qui  filius,  qui  spiritus  sanctus  et  e 
converso,  falsum  est,  quia  sic  tres  personae  essent 
una  persona.  Si  vero  dicatur  idem  est  pater ,  quod 
filius  et  spiritus  sanctus,  et  e  converso  verum  est, 
quia  una  et  eadem  essentia  trium  personarum  est. 
Trinum  videlicet  a  creatura  eum  cognoverunt.  Ut 
ergo,  quod  dicimus,  propi(ti)us  in  commune  liqueat, 
circa  vulgatum  superioris  materiae  versemur  exemplum. 
Est  igitur  prius  aurum  quod  quidem  acceptum  scul- 
pitur  et  fit  sigillum,  postea  inprimitur  cerae  et  fit 
sigillans.  Sic  igitur  cum  idem  sit  numero  et  quia 
una  et  eadem  essentia ,  tamen  tria  sunt  proprietate 
diversa,  quia  aliud  est  esse  hoc  aurum  et  aliud  hoc 
sigillabile.  Juxta  igitur  hanc  trinitatem  in  creaturis, 
trinitatem  in  divina  substantia  conjectare  facile  po- 
tuerunt.      Cum    enim    unius    et    ejusdem   divinitatis 

in  creando  potentiam,  in  creata  gubernandosapientiam, 
in  eadem  ad  optimum  eventum  deducendo  benigni- 
tatem  ex  ipsis  ejusdem  caritatis  liquido  deprehende- 
rent,  quia  una  et  eadem  sìt  unitate  substantia,  quia 
tria  divisa  proprietate,  ibi  sanctam  trinitatem  divi- 
narli perpenderunt.  Quippe  aliud  est  esse  potentem, 
aliud  sapientem,  aliud  esse  benignum. 

Caput  XIII. 
Quomodo  in  trinitate  persona  accipiatur. 

Quia  igitur  haec  tria  proprietate  divisa  personam 
patris  et  personam  fìlli  et  personam  spiritus  sancii 
saepenumero  jam  assignari -diximus,  idcirco  qualiter 
hic  persona  dicatur,  declarandum  existimamus.  Ut 
ergo  magis  liqueat,  quod  monstrare  intendimus,  dif- 
finitiones  diversas  secundum  diversas  acceptiones 
ponamus.  Paulo  itaque  altius  ordiendum  ratio  per- 
suader. Aliter  enim  accipitur  persona  in  grammatica 
et  aliter  in  rhetorica ,  aliter  in  hominibus,  aliter 
quoque  in  divina  essentia.  Omnis  siquidem  locutio 
tria  debet  habere,  per  quod  fiat,  ad  quod  fìat,  de 
quo  fìat.  Per  quod  fiat  per  loquentem,  ad  quod  fiat 
ad  audientem,  de  quo  fiat  de  eo  scilicet,  unde  fit 
sermo.  Prima  persona  dicitur  loquens,  secunda 
audiens ,  tertia,  de  qua  fit  sermo,  inter  loquentem 
et  audientem.  Est  ergo  in  grammatica  eadem  res 
prima  persona  et  secunda  et  tertia,  quia  idem  homo 
loquitur,  quandoque  ad  alium ,  quandoque  in  eum 
dirigitur  locutio,  quandoque  de  eo  fit  locutio.  Sic 
ergo  diffinitur  in  grammatica:  persona  est,  quae  lo- 
quitur, vel  ad  quem  loquitur  alius,  vel  de  quo  ali- 
quis    loquitur.      In   rhetorica    vero    dicitur   persona, 

cujus  certuni  dietimi  vel  factum  in  controversia  ad- 
ducitur.  In  homine  autem  sic  persona  rationalis 
individua.  Sic  Boétius  in  libro  de  duabus  naturis* 
in  Christo  contra  quosdam  liaereticos  Nestorium  et 
Eutycen,  qui  dicebat  in  Christo  duas  esse  personas, 
diffinivit  personam:  persona  est  substantia  rationalis 
individua,  sed  Christus  est  una  substantia  rationalis 
individua,  igitur  Christus  est  una  persona.  In  Deo 
vero  est  persona  vel  gignens,  vel  genitus,  vel  ab 
utroque  procedens.  Sic  igitur  una  persona  eadem 
res  prima  et  secunda  et  tertia  persona ,  non  tamen 
prima  est  secunda  vel  tertia  vel  e  converso.  Sic 
una  et  eadem  divina  substantia  et  pater  et  filius  et 
spiritus  sanctus.  Ita  quod  nec  pater  est  filius,  nec 
filius  pater,  vel  spiritus  sanctus,  nec  spiritus  sanctus 
est  pater  vel  filius. 

Caput  XIV. 
Quod  nomina  divinae  essentiae  alia  naturalia,  alia  personalia. 

Nomina  igitur  hujus  essentiae  alia  sunt  perso- 
nalia, alia  naturalia.  Naturalia  ut  jam  superius 
assignavimus  sunt  ista:  Deus  omnipotens,  aeternus, 
et  caetera  hujusmodi  et  ideo  omnibus  similiter  et 
singulis  singillatim  personis  conveniunt.  Personalia 
sunt,  quae  singillatim  singulis  conveniunt  et  non 
omnibus  nec  similiter,  ut  hic  pater,  filius,  spiritus 
sanctus.  Sic  etiam  in  aliis  rebus  alia  sunt  natura- 
lia, alia  personalia.  Ut  hoc:  hoc  nomen  naturale 
est,  Socrates  vero  personale;  quia  illud  est  com- 
mune  huic  naturae ,  illud  proprium  huic  personae. 
Est  enim  natura  eadem  similitudo    nascentium. 

Caput  XV. 
De  genitura  filii  et  processione  spiritus  sancti. 

Quia  vero  de  his  nominibus  superius  satis  ex- 
jressimus,  de  genitura  filii  a  patre,  et  processione 
spiritus  breviter  diffiniamus.  Ad  hoc  sciendum, 
quod  omnia  nomina  ista ,  pater,  fìlius,  spiritus 
sanctus,  translata  sunt;  sapientia  enim  et  scientia 
animae  potentiae  sunt,  et  ita  potentia  genus  est  sa- 
pientiae  et  scientiae.  Omnis  enim  sapientia  poten- 
tia animae  est,  sed  non  convertitur.  Similiter  omnis 
scientia  potentia  animae  est,  sed  non  convertitur. 
Eodem  modo  potentia  divina  continet  sapientiam, 
potentia  enim  divina  est  potentia  fabricandi  nmn- 
dum,  creandi  hominem  vel  equum  et  caetera.  Sa- 
pientia vero  est  ratio  et  potentia  discernendi.  Sic 
igitur  potentia  continet  potenliam  creandi  et  poten- 
tiam  gubernandi  et  discernendi,  quae  est  sapientia. 
Quod  etiam  similitudine  generis  ad  species ,  vel 
materiae  ad  materiatum,  facile  videri  potesf.  Dicunt 
enim  genus  dividi  philosophi  quasi  in  quasdam  pro- 
creationes  suas.  Procreationes  istas  species  dicunt, 
quasi  a  genere  procreali  dicunt,  quia  continet  eas 
sub  se  et  in  eorum  diffìnitionem  cadit,  sed  non  con- 
vertitur. Ut  animai  continet  hominem ,  ut  genus 
speciem,  quia  quicquid  est  homo,  est  animai,  sed 
non  e  converso.  Non  igitur  animai  exigit  hominem 
ad  esse  suum ,  sed  homo  animai.  Eodem  modo 
annulus  iste  constai  ex  aere  et  forma,  et  tamen  aes 
non  exigit  annulum  ad  esse  suum,  annulus  vero  aes 
exigit.  Sicut  igitur  in  istis  est  sic  potentia  divina, 
cum  contineat  sapientiam  discernendi,  non  exigit 
eam  ut   sit.     Sed    sapientia   discernendi   omnino   ari 

esse  simm  potentiam  requirit^  et  sic  potentia  divina 
ex  se  sapientiam  gignit,  ut  genjus  speciem,  vel  ma- 
teria materiatum.  Quia  vero  noìr^poterat  dici,  po- 
tentia ista  est  materia,  sapientia  est  materiatum, 
quia  potentia  aeterna  est,  sapientia  coaeterna,  ideo 
translatum  est  hoc  nomen  pater  ad  significandam 
potentiam  divinam,  filius  ad  significandam  sapien- 
tiam, quia  ut  diximus  sapientia  discernendi  est  ex 
potentia  illa.  Sed  potentia  non  est  ex  sapientia, 
sicut  filius  est  ex  patre,  non  pater  ex  filio,  sed  quia 
multi  sunt,  qui  possunt  et  sciunt,  nec  tamen  volunt 
et  ideo  talis  potentia  et  talis  scieniia  ad  nullum  ef- 
fectum  perveniunt,  ideo  illi  divinae  essentiae  coae- 
terna quoque  voluntas  adest.  Quia  vero  voluntas 
non  est  potentia,  ideo  non  continet  sapientiam,  nec 
continetur  a  potentia.  Non  igitur  gignit  ex  se  sa-* 
pientiam  et  ita  non  est  pater  nec  genitus  a  potentia, 
et  sic  non  est  filius,  sed  procedit  a  potentia  et  sa- 
pientia haec  voluntas,  quia  ideo  vult  Deus  omnia 
quae  facit,  quia  potest ,  quia  scit,  non  autem  ideo 
potest  quia  scit,  vel  quia  vult.  Haec  processio  inde 
est,  quia  haec  voluntas,  quae  est  et  bonitas,  sive 
benignìtes,  sive  magis  caritas,  ex  omnipotentia  et 
omnisapientia  exit.  Deus  enim  cum  piene  sit  suffì- 
ciens  sibi,  cum  nihilo  indrgeat,  in  nullo  sibi  prodesse 
potest.  Cimi  vero  caritas,  ut  dicit  Gregorius,  vicaria 
sit,  quia  non  potest  esse  ad  minus,  quam  inter  duos, 
unde  Christus  binos  ante  se  mittebat  apostolos,  et 
ipse  Deus  ut  dictum  est  si[bi]  misereri  et  prodesse  non 
possit,  cum  hoc,  inquam,  sit,  erga  creaturas  suas 
decuit  exerceri  eam  41),  dona  sua  singulis  prò  libertatis 
suae  arbitrio  dividendo,  hoc  illi  illud  huic  prò  modo 

convenientiae  Idonum  largiendo.  Hic  igitur  divinita- 
tis  efFectus  er^a  creaturas  habitus  spiritus,  quasi  a 
spiramine,  dicitur,  quia  ut  superius  diximus  spiritu 
oris  nostri ,  id  est  anhelitu  ,  afFectus  animi  maxime 
patefiunt,  cum  scilicet  aut  prae  amore  suspiramus 
aut  prae  dolore  gemimus.  Ex  amore  itaque  afFectus 
iste  divinus  spiritus  dicitur.  Et  nota,  quod  cum  et 
filius  procedat  a  patre,  ipsum  autem  procedere  a 
patre  non  sit  aliud,  quam  ipsum  a  patre  gigni,  et 
spiritus  a  patre  quoque  procedit,  non  tamen  spiritus 
a  patre  gignitur.  Filius  enim  procedit  ut  natus, 
spiritus  sanctus  non,  sed  ut  datus. 

Caput  XVI. 
Quomodo   raleat   Graecis    responderi,    qui    dicunt,    spiritum 
!    sanctum  a  filio  procedere,  non  debere  concedi. 

De  hac  processione  spiritus  ab  utroque  inter 
nos  et  Graecos  magna  diversitas  est.  Dicunt  nam- 
que,  spiritum  sanctum  a  patre  tamen,  non  ex  filio 
procedere,  et  hoc  auctoritate  evangeliorum  et  alia- 
rum  apostolicarum  scripturarum  confìrmant.  In  qui- 
bus  cum  nulla  mentio  habeatur,  nihil  aliud  esset 
addendum,  nihilque  quod  in  eis  contineatur  esset  di- 
cendum.  Affirmant  hoc  quoque,  quarta12)  conciliorum 
auctoritate  firmiter  astruunt,  ubi  doctores  eorum  ante 
Constantinum  imperatorem  de  fide  catholica  tracta- 
verunt  et  inde  quoddam  ab  omnibus  probatum  con- 
stituerunt,  ubi  nullam  mentionem  de  sancti  spiritus 
a  filio  processione  fecerunt.  In  cujus  finem,  quicun- 
que  aliquid  aliud,  quam  in  hoc  sjnmbolo  continetur, 
adderet  vel  aliquid  mutarsi  anathemate  percusse- 
runt.     Qua  propter  videntes,  Romanos  hanc  proce*- 

sionem  esse  a  filio  quoque  et  credere,  et  praedicare, 
Romam  saepe  venerunt  et  maxime  in  tempore  Pasca- 
si!, dicentes:  se  esse  parafos  rationibus  et  auctorU 
tatibus,  Romanos  esse  excommunicntos  et  haereticos 
comprobare.  Et  cium  papa  eis  dnret  inducias  ut  in 
crastinum  parati  probare  convenhent ,  et  illi  prò 
apostolici  Consilio  in  crastinum  ad  hoc  parati  redi- 
rent,  noluit  memoratus  antistes  contro  versiam  illam 
audire,  timens  calliditate  et  versutia  Graecorum  Ro- 
manos  superali  et  ex  hoc  quoque  maximum  forte  in 
ecclesia  suboriri  perìculum.  Sed  et  Graecis  inde 
facile  responderi  et  sic  esse,  auctoritatibus  sancto- 
rum  potest  comprobari.  Si  Graecorum  auctores  in 
illa  excomip.unicatione  aliud  prò  diviso  et  non  prò 
contrario  posuerunt,  constat,  omnes,  qui  de  vita  beati 
Martini  vel  alterius  Sancti  in  ecclesia  praedicant, 
excommunicatos  esse.  Ipse  quoque  Christus  hoc 
anathemate  feriretur,  cum  dixerit,  dietimi  est  anti- 
quis  non  occides,  ego  autem  dico  vobis,  qui  dixerit 
fratri  suo  racha  et  caetera.  Dicit  namque  Paulus 
ad  Galatas:  si  quis  vobis  praedicaverit  aliud  evan- 
gelium,  quam  hoc  quod  ego  praedico,  et  si  angelus 
fuerit  de  coelo,  anathema  sit.  Et  Moyses  in  Deu- 
teronomio: quicunque  addet  verbum  aliud  vel  muta- 
bit,  maledictus  sit.  Si  ergo  aliud  non  prò  contrario 
sed  prò  diviso  ponitur  et  sancti  praedicatores  et 
ipse  Christus  hujus  maledictionis  rei  stiirt,  vel  certe 
possumus  dicere ,  quia  ipsi  non  homines  sed  Deum 
exeommunicaverunt.  Cum  enim  aliquem  hujusmodi 
additionem  vel  mutationem  contigit  fieri,  hoc  utique 
non  homo  facit,  sed  per  hominem  Deus. 

Caput  XVII. 
Probat  auctoritate,   spiritimi  sanctum  procedere  a  fllio,  sicnt 
a  patre. 

Ostenso  ergo  qualiter  Graecis  valeat  responderi, 
spiritum  sanctum  a  fìlio  quoque  procedere ,  nixi 
auctoritatibus  demonstremus.  Primum  ergo  ipsius 
verjtatis  irrcfragabilem  auctoritatem  inducamus.  Ait 
namque,  cum  apostolos  insufflavit ,  accipite  spiritum 
sanctum.  Nisi  enim  et  ab  eo  procederei,  non  eos 
insufflando  spiritum  eis  tribueret.  Hoc  etiam  Didy- 
mus  quidam  eorundem  Graecorum  auctor  aperte 
ostendit,  cum  in  quodam  suo  tractatu,  ut  editio  inde 
facta  tractat,  spiritum  sanctum  a  patre  procedentem 
dicat  et  a  fìlio.  Similiter  Chrysostomus  ,  qui  etiam 
Graecus.  Athanasius  quoque  spirilus,  inquit,  a  patre 
et  fìlio,  non  factus ,  non  genitus,  sed  procedens. 
Quod  sic  intelligi  debet  ?  spiritus  non  est  factus  a 
patre  et  fìlio,  scilicet  non  est  genitus  a  patre  et 
fìlio,  similiter  ad  utrumque  debet  respicere,  sed 
est  procedens  a  patre  et  fìlio.  Aliter  non  bene 
junxisset.  Nofandum  tamen ,  quod  nostri  auctores 
non  prò  nihilo  hoc  dixisse  consideraverunt.  Ait 
namque  Augustinus  et  iterum  Hieronymus:  spiritum 
sanctum  a  fìlio  et  patre  procedere,  sed  principaliter 
a  patre.  Hilarius  quoque  qui  istos  praecessit  longe 
et  ideo  Graecis  adhuc  vicinior,  spiritum  procedere  a 
patre  per  fììium  dixit.  Et  bene  quidem  quia  sicut 
aliqua  aqua  ex  fonte  procedere  dicitur  et  per  alveum 
it,  sic  spiritus  sanctus  ut  a  patre  et  ex  eo ,  qui  est 
principimi] ,  non  de  principio  per  filium  procedere 
dicitur,  quia,  qui  e  quid  gratiae  nobis  confert  per  filium, 
ut  per  mediaiorem  hoc  facir.    Potest  etiam  hoc  dici, 

quod  *3)  secundario  ex  alveo  procedit  aqua,  eodem 
modo  ex  fìlio,  qui  etiam  ex  patre  est,  non  principa- 
liter,  sed  secundario  spiritus  sanctus  procedit.  Nos 
vero  spiritum  sanctum  a  patre  et  "fìlio  indubitanter 
procedere  dicimus  ,  vel  ideo  quia  patris  et'  filii  est, 
vel  quod  ideo  vult  omnia  disponere  rquia  scit  et 
potest,  sed  non  e  converso.  Spiritus  sanctus  ut  su- 
perius  diximus  nec  genitus  nec  ingenitus,  quia  ad 
hoc,  ut  esset  genitus,  oporteret,  ut  voluntas  esset 
omnipotentia ,  ex  qua  et  sapientia.  Est'  igijtur  non 
genitus,  id  est,  ita  est  voluntas,  quod  non  sapientia 
ex  potentia,  quippe  cum  spiritus  sanctus  ejusdem  sit 
substantiae  cum  fìlio,  non  enim  de  eadem  substantia 
cum  fìlio  ;  nec  enim  idem  esse  non  genitum,  ut  jam 
diximus,  et  ingenitum;  sicut  non  est  idem  esse  non 
pium  et  impium,  quia  omnis  impius  non  pius  sed 
non  convertitur.  Nunc  de  praedicatione  nominum 
videamus,  quae  sunt  nomina  de  quibus  praedicentur. 
Sciendum  igitur  est,  quod  quaedam  nomina  substan- 
tialiter  Deo  conveniunt,  quaedam  relative,  id  est, 
ex  proprietatibus  personarum.  Nomina  autem  substan- 
tialiter  convenientia  sunt  ea,  quae  superius  substan- 
tialia  vocavimus,  quae  sunt  omnipotens,  sapiens, 
benignus ,  aeternus,  immensus  et  caetera.  Haec 
enim  de  singulis  personis  dicuntur,  ut  pater  est 
omnipotens;  filius  est  omnipotens,  spiritus  sanctus 
omnipotens,  pater  est  sapiens,  filius  est  sapiens,  spi- 
ritus sanctus  est  sapiens;  pater  est  benignus,  filius 
est  benignus,  spiritus  sanctus  est  benignus,  et  sic 
de  aliis.  Nomina  autem  personarum  non  sic.  Quippe 
cum  dicatur  pater  est  pater,  filius  est  filius,  non 
possumus  dicere  :   pater  est  filius ,  vel  sapientia  Dei 

est  nec  filius,  vel  sapientia  Dei  pater,  qui  oporteret, 
ut  pater  esset  pater  sui  ipsius,  et  filius  similiter 
sui  ipsius  filius.  Oporteret  etiani  ut  spiritus  sanctus 
esset  sui  ipsius  spiritus,  id  est  a  se  ipso  procederet, 
sicut  in  praemissa  similitudine  videri  potest.  Vere 
siquidem  sunt  istae,  hoc  aes  est  sigillum  et  hoc  si- 
gilluni  est  aes,  et  hoc  sigillabile  est  sigillum  vel 
etiam  est  aes,  et  hoc  sigillum  vel  hoc  aes  est  si- 
gillabile. Si  vero  nomina  relativorum  vel  relatio- 
num  ponam  et  dicam,  haec  materia  est  materiata 
vel  hoc  materiatum  est  materia ,  falsae  sunt  locu- 
tiones  istae.  Ad  hoc  enim  ut  vera  esset  haec  lo- 
cutio,  materia  est  materiata,  oporteret,  ut  hoc  aes 
sic  esset  sigillum ,  quod  esset  materia  sui  ipsius. 
Similiter  ad  hoc  ut  haec  alia  esset  vera,  hoc  mate- 
riatum est  materia,  conveniret,  ut  hoc  sigillum  esset 
factum  ex  se  sigillo,  quod  falsum  est.  Licet  enim 
eadem  res  sit  hoc  aes  et  hoc  sigillum,  tamen  multa 
possunt  dici  de  hoc  aere,  quod  non  possit  dici  de 
hoc- sigillo  et  e  converso;  ut  de  hoc  aere  dicitur, 
quod  est  creatura  Dei,  de  hoc  aere  dicitur  quod 
est  materia  hujus  sigilli ,  quorum  neufrum  de  hoc 
sigillo  potest  dici.  Similiter  de  hoc  sigillo  dicitur, 
quod  est  opus  hominis,  quod  est  materiatum  hujus 
aeris,  nullum  quorum  potest  dici  de  hoc  aere.  Eo- 
dem  quoque  modo  de  patre  et  fìlio  conjectare  licet. 

Caput  XVIII. 
Quod  per   animam  mundi    spiritum  sanctum  designarere  phi» 
losophi. 

De  spiritu   sancto    adhuc    videndum    est,    quo- 
modo   philosophi  inde   senserint,   quia  videntur  spi- 

ritum  minorem  patre  et  filio  assignasse  et  creatum. 
Ut  Plato  togaton  (ro  dyaSov)  summum  patrem,  Noi'n 
iyovv)  mentem  divinani  dixit  id  est  sapientiam,  quia 
togaton  coaeternuin  asseruif,  animam  vero  mundi,  per 
quain  spiritimi  vivificantem  cunctaintellexit,  creaturam 
esse  dixit  et  mundo  infusani.  Cum  apostolus  adducat 
in  auctoritatem  eos  ad  probandum,  gentiies  Deum 
cognovisse,  si  spiritum  sanctum  minorem  esse  dixe- 
runt,  non  bene  cognoverunt.  Et  sic  inconvenienter 
videtur  apostolus  dixisse,  quia  quod  notum  erat  Dei 
manifestimi  est  in  illis ,  id  est  per  illos ,  quia  quod 
ipsi  intellexerunt,  alios  docuerunt.  Yideamus  igitur 
sensum  eorum,  ut  tandem  eum  bene  dixisse  sentia- 
mus.  Quae  admodum  jam  satis  diximus ,  bonitas 
Dei  spiritus  dicitur  sanctus.  Quare  etiam  spiri tus 
sanctus  dicatur  bonitas  ejus  assignavimus.  Notan- 
dum  igitur,  quod  ille  idem  spiritus  sanctus,  scilicet 
qui  in  se  secundum  afFectum  coaeternus  est  patri  et 
filio,  divisos  habet  effectus.  Unde  Salomon:  spiritus 
sanctus  unicus,  inultiplex,  stabilis,  discernens.  Se- 
cundum hoc  est,  quod  est  unicus  in  se  et  simplex, 
tertia  persona  est  in  trinitate ,  patri  et  filio  coae- 
terna,  secundum  hoc  vero  quod  in  singulis  creaturis 
aliquid  efficit  mobilis  et  discernens.  Unde  ille  uni- 
cus et  simplex  spiritus  sanctus  dicitur.  Sic  Joannes 
in  apocalypsi:  Et  septem  inquit  spiritibus,  qui  sunt 
ante  thronum  Dei.  Secundum  igitur  hunc  septifor- 
mem  effectum,  per  quem  effectuum  cunctorum  uni- 
versitas  designatur,  quae  in  creaturis  efficiuntur,  spi- 
ritus sanctus  anima  mundi  dictus  est,  quia  anima  et 
creata  censetur,  quia  ipse  spiritus  creaturas  vivificat. 
Eadem  ergo  substantia  et  spiritus  sanctus  et  anima 

dicitur,   spiritus  ex  bonitate,  anima  ex  vivificatione, 
spiritus  sanctus  ex  affectu,    anima  ex  effectu,   spiri- 
tus   in    sua    aeternitate,     anima     in    administratione 
temporali.     Neque  inconveniens,    si   spiritus  sanctus 
aeternus    dicatur    secunduiu    afFectum,    anima   mundi 
cuncta    vivificans     secundum    effectum.       Ut    eadem 
essentia  divina  dicitur  Deus,  dicitur  dominus,  Deus 
ab    aeterno  ,    dominus    vero    ex    tempore.     Inde    est 
eliam  illud   involucrum ,    quod    eam    in  medio  Plato 
locavit,    ut    cuncta   vivificaret,    idonea    animaret    et 
vivificaret,    quia   grafia    sancii    spiritus    praesto   est 
omnibus,  dona  prò  cujusque  congruentia  cuique  con- 
ferens.      Nam    eliam   Judaei    et    genliles    et    omnes 
homines  quicunque  sint  dona  aliqua  habent.    Etenim 
si  non  habeant  fidem  vel  spem  vel  talia,  babent  ta- 
jnen    genera    linguarum    et    curationem    infirmitatum 
et   caetera.      Sic    igitur    Plato    licet    non    aeternam 
processionem,  temporalem  tamen  assignavif,  quomodo 
videlicet  ad  cuncta  vivificarla    procedat,    quae   pro- 
cessio  tam  a  patre  quam  a  filio  licet  aliter  et  aliter 
sit.     Est   namque  duplex  processio,   una  aeterna  de 
qua  superius,   et  altera  femporalis.     Unde  veritas  in 
evangelio:  vadam  inquit  ad  patrem  et  mittam  spiri- 
tum  paracletum.     Et  alibi:  spiritus  qui  a  patre  pro- 
cedi^ ille  vos  docebit  omnia.     Hic    enim  de  tempo- 
rali   agitur    processione.      Unde     Beda    super    hunc 
locum:    Spiritus,   ait,   qui  a  patre   procedit,   id   est? 
mittitur.     Idem  enim  est  spiritum   procedere  a  patre 
quod  mitli.    Et  alibi  :  spiritus  domini  replevit  orbem 
terrae  et   caetera.     Haec  missio  sive  processio  quo- 
tidie  fìt  diversis  ,  quotidie  diversa  dona  conferuntur. 
Unde   apostolus   dividens   inquit  singulis  prout  vult. 

Horum  honorum  alia  sunt  stabilia  et  continua,  alia 
interpolata,  variabilia,  ut  Petro  quaedam  conlata 
sunt  in  eo  stabilia  et  permanenza,  ut  fides  spes  et 
caritas,  quaedam  non  permanenza,  ut  facere  mira- 
cula.  Prophetae  quoque  modo  habebant  spiritum 
prophetandi,  modo  eo  carebant. 


Caput  XIX. 

Quae  potentiae,  quae  sapientiae,  quae  conveniant  bonitati  di- 
vinae. 

Viso  de  genitura  et  processione  ad  illam  de- 
scriptionem  summi  boni,  quam  ipse  Christus  ut  prae- 
dictum  est  assignavit,  redeamus.  Et  cum  alia  multa 
de  Deo  dicantur,  ut  aeternus,  immensus,  incommu- 
tabilis  et  caetera,  an  illis  tribus  haec  omnia  conti- 
neantur,  animadvertamus.  Alioquin  assignatio  illa 
dominica  de  summo  bono  minus  perfecta  esse  de- 
prehenditur.  Videamus  igitur  quae  potentiae,  quae 
sapientiae  ,  quae  conveniant  bonitati  divinae.  Quod 
dicitur  invariabilis,  immutabilis,  indeficiens,  aeternus 
et  caetera,  potentiae  est.  Posse  siquidem  variari, 
posse  defìcere  et  caetera,  impotentiae  est.  Quod  rursus 
praevidens,  praesciens  dicitur,  sapientiae  est.  Nana  non 
noscere  res  nisi  ex  eventibus  seu  effectibus  suis  in- 
sipientiae  est  humanae.  Justus  vero,  misericors  et  mi- 
serator  et  caetera  cum  dicatur,  ad  bonitatem  spec- 
tat,  quamvis  miserator  magis  exhibitione  miseriae 
quam  ex  bonitate  dicatur.  Sic  diximus  superius, 
quum  illas  tres  personas  inter  se  esse  diversas  con- 
stet,  eandem  tamen  totius  trinitatis  esse  operatio- 
nem    manifestum    est.      Nihil    enim    operatur   pater 


49 

quod  non  filius  vel  spiritus  sanctus.  Id  est  nihil 
operatur  Deus  quod  non  possit,  quod  non  sciat, 
quod  non  velit.  Multi  autem  sunt,  qui  possunt  ope- 
rari,  quod  nesciunt,  et  ideo  quod  operantur  non  ha- 
bet  elegantem  effectum.  Rursus  quidam  et  possunt 
et  sciunt,  sed  nolunt,  et  ideo  non  eo  modo  operan- 
tur, quo  melius  inde  provenire  potest.  Tale  est 
igitur  ac  si  dicatur,  sic  potest  Deus  operari  quod  ei 
non  potest  resisti,  sic  sapienter,  quod  elegantius 
inde  provenire  non  possit,  sic  benigne,  quod  me- 
lius nequeat  inde  evenire.  Licet  autem  sic  commu- 
nis  sit  trium  personarum  operatio,  ut  dictum  est, 
non  tamen  si  filius  est  incarnatus,  et  pater,  quia  nec 
sequitur,  si  omnia  quae  sunt  filii  sunt  patris,  ut 
idem  in  evangelio  ait,  ergo  caro  filii  est  caro  patris. 
Sic  eniin  est  intelligendum:  omnia  mea  tua  sunt. 
Ideo  quicquid  ego  possideo  et  tu,  o  pater  et  e  con- 
verso. Sic  dicitur  quicquid  est  regis  est  reginae, 
ergo  membra  regis  suni  membra  reginae  falsum  est, 
sed  sic  exponitur,  quicquid  est  in  possessione  regis, 
est  in  possessione  reginae.  Similiter  quiddam  con- 
venit  spiritui,  quod  non  convenit  patri  vel  filio,  ut 
renascatur  hoc  ex  aqua  et  spiritu  sancto,  et  non  ex 
aqua  et  filio  et  patre.  Dimittit  siquidem  Deus  pec- 
cata ex  gratia  quae  bonitatis  est  non  potentiae  vel 
sapientiae,  quia  non  dimittit  ex  hoc  quod  potens  est 
vel  sapiens,  sed  ex  quod  bonus.  Sed  cum  sapientia 
sit,  ut  diximus,  incarnata,  id  est,  (ut)  verbum  caro 
sit  factum,  (ut)  evangelista  intonuit,  videtur  verbum 
esse  factum,  quod  ab  aeterno  non  fuerit,  quod  qui- 
dem  sane  concedimus,  non  tamen  est  factum.  Sic 
dominus  factus  est  mihi  in   salutem,    nec  tamen  est 

factus.     Tale  est  verbum   caro  factum  ac  si  dicatur 
Deus  factus  est   homo ,    quod    sine  omni  visibilitate 
naturae  contingit.     Nulla    namque   mutatio  ibi  facta 
est,    cum  non    proprie  mutari  dicatur,    quod    in  sui 
natura    consistat.     Sic   enim    ex   carne   et    anima  fit 
unum,  absque  ulla  naturarum  permixtione:  sic  Deus 
factus    est  homo ,    quod    divina   natura   in  humanam 
vel  humana  in  divinam  conversa  non  est,   quod  non 
posset  fieri  nisi  unaquaeque  natura  differentiam  aliam 
amitteret   substantialem.      Dicitur   ergo   Deus    homo 
propter  alteram   naturam,    quam  sibi  assumsit  homo 
Deus  propter  alteram  a  qua  assumtus  est;  sic  homo 
dicitur  rationalis  propter  ammani ,  cujus  rationalitas 
differentia    est,    quia  sola    anima    discernit    et   non 
corpus  ;    dicitur  etiam  mortalis  propter  corpus ,    quia 
solum    corpus   moritur   et  non  anima.     De  hoc  ergo 
quod  fìlius  Dei   dicitur    descendisse   videamus.      Di- 
cunt  scilicet,    quod  Deus    ubique    est  et  verum  qui- 
dem  est,    dicit    vero  Augustinus,    quod  non  est  ali- 
cubi,  per  quod  probat,  ipsum  non  etiam*4)  corpus,  hoc 
modo:    Deus  non   est  corpus.     Quicquid   est  alicubi, 
est  corpus,  sed  Deus  non  est  alicubi,  ergo  non  est 
corpus.     Sic  et  ubique  est  et  alicubi  non  est.     Ubi- 
que, siquidem  est  per  potentiam,  quia  ubique  opera- 
tur.     Omnis    enim   locus    ei   praesens,    sic    et  omne 
tempus.     Ubique   etiam   per  essentiam,    quia  ubique 
per  se  ipsum  operatur,    sine    indigentià  internuntio- 
rum.     Cum    enim    rex    potentialiter   sit    per  totum 
regnum,  —  unde  :  an  nescis  longas  regibus  esse  ma- 
nus,  —  tamen  non  est  ubique  per  totum  regnum  per 
essentiam,  quia  non  per  totum  regnum  simul  potest 
operari,    sine    indigentià   ministrorum.     Quod   ergo 

dicitur  Deus  in  uterum  virginis  descendisse,  quia 
se  ad  hominem  suscipiendum  humiliasse.  Ubi  autem 
probat  Augustinus,  quod  Deus  non  sit  alicubi,  quum 
corpus  non  sit,  ibi  profecto  astruere  videtur,  quod 
spiritus  quoque  creatus  alicubi  non  sit,  quippe  nul- 
lus  spiritus  corpus  est.  Si  enim  ideo,  quod  Deus 
corpus  non  est,  Deus  non  est  alicubi  nec  spiritus 
creatus,  cum  corpus  non  sit,  alicubi  debet  esse. 
Quod  autem  spiritus  creatus  alicubi  non  sit,  Augu- 
stinus,  super  genesin,  his  verbis  ostendit:  Creatura, 
inquit,  corporalis  movetur  per  tempora  et  loca,  spi- 
ritalis  vero  per  tempora  tantum.  Idem  in  eodem, 
corporalia,  inquit,  moventur  in  tempore  et  loco, 
spiritus  creator  nec  tempore  nec  loco,  spiritus  vero 
creatus  tempore  non  loco.  Sic  quasi  quoddam  me- 
dium est  spiritus  creatus  inter  creatorem  et  corpo- 
ralem  creaturam.  Per  hoc  enim,  quod  tempore 
movetur,  corpori,  per  hoc  quod  localem  motum  non 
recipit,  creatori  concordat.  Si  vero  in  auctoritate 
inveniatur,  quod  locales  circumscripti  sint  spiritus 
creati,  hoc  secundum  operationem  vel  corporis  as- 
sumtionem  intelligendum  est,  quia  cum  hic  operatur, 
non  est  ibi.  Unde  et  anima  Christi  ad  inferos  de- 
scendisse dicitur,  non  per  loci  mutationem,  sed  per 
efficaciam  infernum  spoliandi,  quod  spolium  bene 
animae  ascribit,  quia  anima  in  corpore  passa  est. 

Caput  XX. 
An  plura,  an  aliter,  an  melius  possit  Deus  facere,  quam  faciat. 

Expeditis  igitur  omnibus  tam  ad  essentiae  uni- 
tatene divinae,  quam  ad  personarum  proprietates  per- 

tinentibus,  antequam  ad  beneficia  transeamus,  an 
plura  possit  facere,  an  aliter,  quam  faciat,  inqui- 
rendum  videtur.  Quo  circa  ut  hoc  plenius  et  evi- 
dentius  disseramus ,  aliquantulum  altius  incipiamus. 
Deum  esse  omnium  creatorem  et  gubernatorem  et 
unum  tamen  et  non  plures  ,  ex  creaturis  facile  cog- 
nitum  esse,  non  solimi  Augustinus ,  sed  etiam  alii 
sancti  et  philosophi  docuerant.  Unus  Tullius  pro- 
bat,  omnia  ista  bene  regi,  quia  unus  et  sapientissi- 
mus  omnium  a  quo  providentur  et  ideo  bene  guber- 
nantur.  Quae  enim  pie  providentur ,  melius  regun- 
tur,  quam  ea,  quae  non  providentur  et  ideo  non 
bene  **).  Mundus  providentia  regitur,  homines  autem 
pars  mundi  sunt  et  caetera.  Hanc  dispositissimam 
gubernationem  ex  diversitate  machinam  isiàm  con- 
stituentium  maxime  perpendunt,  videntes  siquidem 
mundum  ex  tam  diversis  et  a  se  invicem  dissonanti- 
bus  naturis  esse  compactum,  tam  aliud  16)  esse,  quod 
hoc  fecerit,  quam  (in)  ejus  inaestimabilem  sapientiam 
in  istis  regendis  facile  cognoverunt.  Sic  enim  for- 
titer  sic  sapienter  cuncta  creat  et  gubernat,  quia  ei 
nihil  resistere  possit,  nec  sine  causa  aliquid  eve- 
nire permitlat.  Unde  Job:  nec  etiam  folium  cadit 
de  arbore  sine  causa.  Hoc  etiam  Plato,  quod  nihil 
fit  sine  rationabili  causa.  Cum  igitur  inter  creatu- 
ras,  ut  dictum  est,  aliquid,  quod  hoc  posset  facere, 
reperire  minime  valuerunt,  animadverterunt  super 
universitatem  istam  aliquid  esse,  quod  hoc  faceret, 
et  illud  esse  omnium  creatorem  et  sapientem  esse 
dixerunt  et  rectorem;  ex  hoc  quod  nihil  ei  resisteie 
posset,  omnipotentem,  ex  hoc,  quod  ad  elegantem 
effectum  omnia  duceret,  omnisapientem,  ex  hoc  quod 

de  omnibus  facit  eo  modo  provenire,  quo  melius 
potest,  oninibenignum  esse  censuerunt.  Unum  vero 
tantum  et  non  plures  inde  cognoverunt,  quia,  si  duo 
essent,  aut  alter  alteri  in  omnibus  aequalis  esset, 
aut  non.  Si  inaequalis,  tunc  sibi  insufficiens  esseft], 
utpote  qui  aliquo  ad  sui  plenitudinem  indigeret, 
sicuti  qui  summus  non  esset.  Si  aequalis  alter  al- 
teri constaret,  cum  unus  quisque  tantum  esset,  quod 
ad  omnia  creanda  et  creata  gubernanda  sufficeret, 
alter  profecto  superflueret.  Relinquitur  igitur,  quod 
unus  tamen  Deus  omnium  creator  et  gubernator 
existat.  Utrum  igitur  plura  possit  facere,  quam  fa- 
ciat,  quaeri  solet  et  dicunt  aliqui,  quod  plura  possit 
facere  et  aliter  quam  facit,  quae  damnat  potest  sal- 
vare, et  e  converso.  Et  de  hoc  lapide  hominem 
potest  facere  et  aliter  quam  faciat,  et  talia.  Et  in- 
ducimi inde  exemplum  de  asina  Balaam  et  de  quin- 
que  panibus,  de  uxore  Loth,  de  aqua  vinum  facta; 
hoc  quoque  pluribus  auctoribus  nituntur.  Ut  Augu- 
stinus  inquit  :  fuit  et  alius  modus  possibilis  Deo,  sed 
nullus  nostrae  miseriae  convenientior.  Item  idem  : 
qui  suscitavit  Lazarum  in  corpore,  potuit  Judam 
suscitare  in  mente.  Et  dominus  in  evangelio ,  non 
possum  ait  rogare  patrem  menni,  et  exhibebit  mihi 
plus  quam  decem  legiones  angeiorum  ?  Sed  ut  mihi 
videtur  nec  sapientiam  Dei  cognoverunt  nec  aucto- 
res  intellexerunt.  Cum  enim  ut  dictum  est  Deum 
omnisapientem  esse  constet,  rationabilis  est  prae 
omnibus  creaturis.  Quid  igitur  faciendum  sit  vel 
non,  sapienter  et  rationabiliter  providet.  Videt  enim 
causam  rationabilem,  quare  conveniens  sit  hoc  fieri 
vel  non,    vel   quare   inconveniens   sit   hoc   fieri    vel 

non.  Videt  autem,  Jacob  eìigi  Esaù  reprobari, 
conveniens  esse,  quia,  sicut  opportunum  erat  hunc 
eligi  ad  patiendum  a  fratre,  sic  opportunum  erat  il- 
luni reprobari,  ut  esset  fornax  et  persecutio  fratris; 
quia  sicut  bonum  est,  id  est,  utile  est  bonum  esse, 
ita  bonum  est,  id  est,  utile  est  malum  esse.  Unde 
Augustinus:  non  enim,  inquit,  summe  bonus  aliqua 
mala  fieri  sineret,  nisi  aliquod  bonum  inde  faceret. 
Ipse  est  enim,  cui  mala  bona  sunt;  cum  ergo  sic 
unius  cujusque  eventus  rationabilis  causa  sit  ei  prae- 
sens  et  certa,  quod  unicuique  congruere  videt,  id 
ei  sapienter  administrat.  Unde  plus  contulit  Joanni 
quam  Petro,  quia  conveniens  esse  videbat,  plus  iìli 
quam  huic  conferri  debere.  Si  autem  plus  haberet 
Petrus  quam  habuit,  non  inde  melior  extitisset,  quia 
illud  plus  irrationabiie  esset.  Si  enim  rationabile 
esset  ut  plus  haberet  et1?)  Deus  ei  non  contulisset, 
profecto  non  summe  bonus  esse  videretur.  Unde 
Augustinus:  cum  pater,  inquit,  fìlium  suum  sibi 
aequalem  gignere  posset  et  hoc  non  faceret,  invide- 
rei. Similiter  et  Plato  de  mundo  sensibili  tractans 
dicit,  quod  optimus  optimum  fecit,  quia  omnis  in- 
vidia ab  eo  relegata  est.  Quod  igitur  sic  cuncta 
fecerit ,  quod  melius  facere  non  potuerit,  sancti  di- 
cunt.  Quod  vero  hominem  meliorem  potuerit  fe- 
cisse  quam  fecerit:  hoc  quidem  negare  non  aude- 
mus.  Sed  haec  comparatio  ad  rem ,  non  ad  ipsum 
Deum  referenda  est;  sic  aliquis  facit  cyphum  aureum 
et  cyphum  vitreum,  non  melius  facit  aureum  quam 
vitreum  sed  meliorem,  quia  melior  est  aureus 
quam  vitreus.  Cum  itaque  quaecumque  faciat,  sic 
faciat   prout   videt    ea  facienda   esse,    et  tot  faciat 

quot  conveniens  est  fieri,  tunc  si  aliter  faceret  vel 
si  pi  ara  vel  pauciora  faceret  quam  faciat,  inconve- 
mens  esset  et  faceret  contra  rationem  et  sapientiam 
suam  (faceret).  Sed  hoc  impossibile  esset,  quia 
cum  ejus  sapientia  omnino  immutabilis  et  invaria- 
bilis  existat,  neque  augeri  neque  minili  potest.  Non 
igitur  plcra  potest  vel  aliter  facere  quam  faciat. 
De  praescientia  quoque  sive  providentia,  de  prae- 
destinatione  itidem  ratiocinamur.  Sed  ambigi  po- 
test, an  Petrus  potuit  esse  justior  quam  fuit,  quod 
quidem  sane  concedimus.  Sed  quaeritur  a  quo? 
Dicimus  quod  a  Deo  et  per  Deum  justior  quam  fuit 
esse  potuit,  et  tamen  Deus  non  potuit  eiim  nielio- 
rem  vel  justior  eia  facere,  quia  sicut  diximus,  aliter 18) 
quam  conveniret.  Sicut  ager  iste  potest  excoli  ab 
ilio  puero  et  per  illuni,  id  est  aptus  est  ad  hoc, 
non  tamen  ille  potest  eum  excolere.  Ego  possum 
a  te  accipere  C.  solidos  et  tu  non  potes  mihi  dare. 
Praedictae  vero  auctoritates  sic  intelligi  debent,  ut 
possibilitas  ad  res,  non  ad  Deum  referatur.  Sic  di- 
cimus :  chimaera  est  opinabilis,  id  est  homines  pos- 
sunt  opinari  chimaeram.  Similiter  Deus  potuit  Ju- 
dam  suscitare  in  mente ,  qui  Lazarum  suscitavit  in 
corpore.  Hoc  posse  ad  naturam  illius  refertur,  non 
ad  ipsum  Deum;  sic  et  caetera  exponantur.  Sunt 
vero  nonnulli,  qui  sic  solent  in  hujusmodi  determi- 
nare: posset  Deus  hoc  vel  illud,  si  vellet;  qui 
quidem  rationabilem  exitum  rerum  voluntati,  non 
rationi  sive  sapientiae  subnectunt,  tamquam  prius 
velit  vel  hoc  vel  illud  fieri  et  postmodum  an  con- 
venienter  eveniat  hoc  vel  illud  an  non,  apud  se  de- 
liberei.   Qui  quidem  errare  in  Deo  videntur  et  con- 

venienter  ordinem  deliberandi  atque  volendi  in  Deo 
confundere  nituntur.  Prius  siquidem  animus  adver- 
tendus  est,  quae  ex  quo  utiìitas,  quae  convenienza 
sequatur,  et  deinde  ut  sit  vel  non  sit,  voluntas  est 
adhibenda.  Isti  perfecto  Origenem  et  Hieronymum 
male  intelligunt.  Dicit  enim  Hieronymus  :  ut  vero 
ut  rusticus  modo  loquar:  quemadmodum  aliquis 
primum  videt  et  excogitat  de  aliqua  re,  an  facienda 
sit  vel  non,  quam  vel  ea  faciat  vel  dimittat,  et  si 
videt  esse  faciendam,  facit,  sin  autem,  dimittit;  sic 
inquam  Deus  providet  quae  sint  facienda  vel  non, 
et  tunc  vult  vel  non  vult  ea  facere  vel  dimittere. 
Et  ita  rei  utiìitas  in  ejus  cognitione  praecedit.  Sic 
igitur  ea  facere  quae  facit,  quia  sunt  facienda,  non 
quia  facere  velit.  Quocirca  procul  dubio  depre- 
henditur  asserendum,  cuncta  lam  bona  quam  mala 
ordi  atissima  dispensatione  provenire ,  quia  sic  eve- 
niunt,  conveniunt,  quod  convenientius  evenire  non 
possunt.  Unde  Augustinus:  adeo  Deus  bonus  est 
quod  mala  fieri  non  sineret ,  nisi  bonum  esset  mala 
esse.  Eadem  enim  ratione  qua  vult  bona  esse,  quia 
conveniens  est  ea  esse,  eadem  ratione  vult  et  mala 
esse,  quia  sicut,  quaecunque  non  sinit  esse  rationabi- 
liter  non  sinit,  sic  quaecunque  permittit  rationabi- 
liter  esse  permittit  vel  etiam  disponil.  Quod  qui- 
dem  spectat  totum  ad  ejus  majorem  gloriam.  Sic 
enim  aliqua  pictura  quandoque  pulchrior  et  commen- 
dabilior  redditur  apposito  aliquo  colore  viliori,  quam 
si  unius  coloris  et  uniformis  esset.  Sic  ex  admix- 
tione  malarum  respublica  ista  pulchrior  et  commen- 
dabilior  efficitur.  Quippe  cum  boni  saepe  videant 
alios   cadere,    qui    (amen    stabiliores    esse  putantur, 

tunc  magis  infirmitati  suae  consulentes  se  recog- 
noscunt  et  se  magis  obnoxios  esse  debere  gratiae 
Dei  animadvertunt.  Est  et  alia  hujus  rationabilis 
varietatis  causa,  quod  si  omnes  boni  essent,  gratiam 
Dei  minus  intelligerent  et  bonae  naturae  salutera 
suam  quodammodo  ascriberent.  Tertia  quoque  nec  19) 
excipiunt  causa,  quia  mala  bonis  materia  exercen- 
dae  virtutis  subsistunt.  Sic  tam  ratio  quam  sancto- 
rum  auctoritas  esse  confirmat.  Si  vero  ita  est, 
immo  quia  ita  est,  cur  miseris  compatirmi!-?  cur  de- 
cedentibus  dolemus,  cur  Rachel  plorat?  quid  etiam 
sibi  Tult  illud  Apostoli  gaudere  cum  gaudentibus, 
Aere  cum  fientibus.  Jam  scimus,  quod  lapidatio  Ste- 
phani  convenienter  sit  20),  combustio  Laurentii  tam  ad 
utilitatem  suam  quam  ad  gloriarli  Dei  provenire  ;  ac 
per  hoc  cum  haec  omnia  ut  dietimi  est  ratione  ir- 
refragabili contingant,  irrationabiles  videntur  esse 
hi  dolores  et  hae  lacrymae,  quod  utique  negari  ne- 
quit,  tum  quia  contra  dispositionem  Dei  nitimur, 
tum  quia  quod  aggredimur,  perfìcere  non  valemus. 
Quicumque  namque  quod  perfìcere  nequit  aggredì- 
tur,  eo  ipso  irrationabiliter  agit.  Quid  igitur?  num 
quid  non  praecipit  Apostolus  fiere  cum  fientibus, 
gaudere  cum  gaudentibus?  Non  equidem  hujusmodi 
fletum  vel  gaudium  praecipit.  Non  enim  ut  ait  Au- 
gustinus  scriptura  prohibet  nisi  quod  culpabile  est, 
nec  praecipit  nisi  quod  rationabile  est.  Hoc  in- 
quam  non  praecipit  Apostolus,  sed  affectum  caritatis 
circa  proximos  habere.  Ex  cujus  perfectione  saepe 
in  id  quod  irrationabile  est  solemus  prorumpere. 
Unde  Gregorius:  caritas,  inquit,  impatiens  est,  quae 
mensuram    non    habet.     Inde    etiam    in    vita   beati 

Martini  legitur  de  discipulis  lugentibus.  Consenti- 
rei utique  magis,  esse  gaudendum,  si  vis  doloris 
rationem  admitteret.  Quid  igitur  dicemus?  Esine 
peccatimi?  non  utique  peccatum  est,  sed  irrationa- 
bile  est.  Unde  sic  fatendum  esset  magis,  sicut 
docuit  Christus,  ut  omnia  voluntati  Dei  attribueren- 
tur.  Sic  quidem  magis  tutum  esset,  ut  in  quibus- 
cunque  rerum  eventibus  singuli  diceremus:  pater, 
fiat  voluntas  tua.  Sic  enim  in  passione  filius  docuit, 
cum  infirma  membra  sua  in  se  transformans  ait: 
Yerum  tamen  non  mea,  sed  tua  voluntas  fiat.  Sic 
quoque  beatus  Job:  Dominus,  inquit,  dedit,  dominus 
abstulit.  Hoc  est  unicum  remedium  et  oinnimo- 
dum  in  omnibus  eventibus   solatium. 

At  vero  quid  de  poenitentia  dicemus,  cumsciamus, 
quod  bonum  est  mala  natura  esse?  Sed  aliud  est  inalimi 
esse,  aliud  inalimi.  Licet  enim  maluni  esse  bonum  sit, 
bonus  quippe  effectus  inde  elicitur,  malum  tamen 
domino  displicet,  quod  inde  patet,  quum  ipsum  pu- 
nit.  Quod  ergo  Deo  placet,  placeat  et  nobis  eodem 
modo,  quo  ille,  cui  esse  malum  bonum  est,  de  omni 
malo  bonum  elicit.  Quod  vero  ei  displicet,  et  mala 
voluntas  nostra  et  opera,  quae  inde  procedunt,  et 
nobis  displiceant.  Animum  advertamus  itaque  boni- 
tatem  suan:,  quod  ita  nos  patitur,  quod  haec  et  illa 
bona  nobis  contulit,  quod  hoc  vel  illud  fieri  prohi- 
buit.  Unde  bonitatem  suam  illud  faciendo  ostendi- 
mus,  quae  21)  modis  omnibus  et  prae  omnibus  diligere 
debemus,  ideoque  propter  dilectionem  suam,  quam 
peccando  amaricavimus,  poenitere  et  dolere  debemus, 
non  quia  inde  puniendi  sumus.  Qui  enim  de  aliquo  poe- 
nitet,  quia  inde  sit  puniendus,  non  utique  dicendus  est 


59 

poenitens.     Sicut  qui  filium  incarcerari  velie,  ut  ipse 
de  carcere  exeat,  non  dicilur  filium  incarcerari  velie. 

Caput  XXI. 
Quae  spectent  ad  sapientiam. 

Viso  de  potentia  et  ejus  effectibus,  nunc  de 
sapientia  paululum  disseramus.  In  sapientia  igitur 
continetur  providentia  vel,  quod  idem  est,  praescien- 
tia  et  praedestinatio.  Ex  sapientia  siquidem  sua 
praescit  et  piovidet  omnia  antequam  fiant  vel  sint"; 
quae  quidem  providentia  nullo  modo  falli  potest. 
Quippe  cum  hoc  provisum  sit,  non  fieri  non  potest. 
Hinc  quidam  prave  intelligentes  omnia  ex  necessi- 
tate fieri  putaverunt.  Qui  quidem  tam  ratione  quam 
philosophorum  auctoiitate  confutantur.  Neque  enim 
ex  vera  22)  cum  determinatione  falsa  simplex  infertur 
propositio,  ut  cum  vera  sit  ista,  hoc  provisum  a  Deo 
necessario  non  inde  potest  inferri,  ergo  hoc  neces- 
sario futurum  est.  In  nobis  quoque  illud  falli  prom- 
tum  est,  ut  me  vidente  currum  agi  currus  necessa- 
rio agitur.  Neque  enim  sequitur,  si  non  potest 
simul  esse,  quod  ego  videam  currum  agi  et  currus 
non  agatur.  Nullam  siquidem  necessitatem  infert 
providentia  rerum  eventibus,  sed  sicut  se  habent 
res  ad  utrumque,  sic  providenter  se  habere.  Quae 
providentia,  sive  mavis  dicere  praescientia  omnino 
immutabilis  est,  neque  novi  scit  aliquid  Deus,  quod 
ab  aeterno  nescierit,  nec  in  futuro  quidquam  scitu- 
rus  est,  quod  modo  nesciat.  Ut  me  modo  vel  hodie 
legere,  ab  aeterno  quippe  scivit,  (me  lecturum  hodie,) 
in  aeternum  sciet,  me  legisse  hodie.  Et  nota,  quod 
hujusmodi   adverbia   eodem   tempore  prolata  diversa 

significane,  ut  si  modo  dicam  legi  heri,  lego  hodie, 
legam  cras.  Diversa  sunt,  me  legisse  heri  et  me 
legere  hodie  et  me  lecturum  cras.  Diverso  vero 
tempore  prolata  idem  significant  ut  si  quis  dicat 
Hermannus  leget  cras,  qui  idem  dicat  Hermannus 
legit  hodie,  idem  significai  ac  si  quod  ego  hodie 
legerim.  Idem  namque  est,  me  heri  fuisse  hodie 
lecturum  et  me  hodie  legere,  et  cras  me  hodie  le- 
gisse. Ipsa  siquidem  verba  vel  tempora  licet  sint 
mutata,  idem  tamen  veruni  permanet.  Ipse  igitur 
cum  sit,  cui  nulla  mutati o  temporis  obsistat,  quippe 
nihil  est  inter  ejus  aeternitatem  et  ultimum  tem- 
poris momentum,  cum  inquam  hoc  sit,  quidquid 
fuit  vel  est  vel  erit ,  ei  omnino  praesens  est. 
Nota  igitur  quod  providentia  seu  praescientia  et 
dispositio  divina  tam  ad  bona  quam  ad  mala  se 
habet,  praedestinatio  vero  tantum  ad  bona.  Augu- 
stinus  tamen  prò  praescientia  quandoque  praedesti- 
nationem  ponere  solet.  Fatum  quoque  notandum 
est,  quod  descendit  a  dispositione,  tamquam  ab 
actione  passio.  Siquidem  cum  fatum  sit  dispositio 
divina  rebus  mobilibus  inhaerens,  nihil  est  aliud 
quam  dispositio,  actio  ipsi  disponenti,  hoc  excepto, 
quod  dispositio  immutabiliter  facit.  Quae  vero  di- 
sponuntur  nonnullam  mutationem  recipiunt,  unde 
nihil  est  aliud  fatari  quam  disponi.  Unde  quia  ex 
hoc  nomine  fatum  multi  in  errorem  cadebant,  pu- 
tantes  fatum  esse  constellationem,  ideo  sancii  hoc 
nomine  uti  noluerunt.  Est  igitur  fatum,  ut  ait  Boè- 
tius,  dispositio  rerum  in  manu  Dei.  Quae  quide-m 
a  dispositione  divina  ut  passio  ab  actione  pendet. 
Praedestinatio  ut  diximus  de  bonis  est  tantum.   Quod 

enim  dicit  Angustinus  et  de  malis  esse  praedestina- 
tionem,  prò  praescientia  accepit.  Est  autem  prae- 
destinatio  gratiae  praeparatio,  incipit  ab  ipso  genere 
donorum,  per  successionem  divinorum  honorum  deinde 
collatorum  usque  ad  finem  praesentis  vitae  procedit. 
Sic  igitur  temporaliter  fit  ista  praeparatio.  Si  vero 
praedestinatio  ab  aeterno  esse  dicatur,  sicut  provi- 
dentia  vel  etiam  dispositio ,  ut  cum  dicimus ,  ab  ae- 
terno etiam  praedestinavit  hunc  ad  vitam,  tale  est 
ac  si  dicatur:  ab  aeterno  providet,  quod  aliquid  bo- 
num  daret  huic,  per  quod  salvaretur.  Utrum  plura 
possit  disponere  quam  disponat,  vel  possit  scire,  vel 
etiam  plures  ad  vitam  praedestinare,  satis  est  in 
prò  m  tu. 

Caput  XXII. 
De  his,  quae  ad  bonitatem  divinam  pertinent. 

Dicto  de  potentia  et  sapientia  hucusque,  de  bo- 
nitate  aliqna  subnectenda  sunt  breviter.  Deus,  ut 
diximus,  benignus  est,  et  misericors ,  et  miserator. 
Hujus  benignitatis  effectum,  cum  ipse  nihilo  indi- 
geat,  utpote  qui  sibi  per  omnia  sufficiens  est,  in 
creaturis  suis  exercet.  Cum  igitur  in  se  solo  sit 
affectu  benignus,  in  creaturis  solis  efficit,  quod  bo- 
nitate  tali  constat  efficiendum.  At  vero,  qui  summe 
bonus  est,  ab  eo  porro  omnis  invidia  relegata  est, 
omnis  itidem  ira,  omnis  furor  ab  eo  remotus  est. 
Quid  igitur,  quod  dicitur:  Ne  irascatur  furor  tuus 
super  nos  ?  Quid  etiam  precatur  Propheta:  Do- 
mine, ne  in  furore  tuo  arguas  me?  Et  hujus- 
modi  affectuum  nominibus  translative  utimur,  cum 
de  Deo    loquimur,    ut   secundum   effectum,    et  non 

secundum  afFectum  de  eo  intelligamus.  Tale  est 
igitur:  Deus  iratus  est,  vel:  Deus  pacatus  est, 
ac  si  dicatur:  Deus  punit  illum,  vel  Deus  parcit 
illi.  Nullus  enim  hujusmodi  affectus,  nullus  motus 
in  eum  cadit,  qui  in  tranquillitate  facit.  Misericors 
ergo  dicitur  in  ss,  sicut  et  benignus,  miserator  in 
exhibitione.  Si  ergo  non  esset,  cui  misereretur,  nec 
miserator  esset.  Hic  solet  quaeri,  utrum  benignior 
esse  possit ,  vel  magis  miserator.  Posset  enim  plu- 
ribus  dona  conferre,  et  eos  salvare.  Posset  pluri- 
bus  misereri  et  parcere.  Sic  igitur  benignior  et 
magis  miserator,  vel  minus  posset  esse,  aut  etiam 
non  miserator,  cum  etiam  posset  non  fuissé,  cui 
misereretur.  Sed  quid  hic  quoque  responderi  va- 
leat,  ex  superioribus  cognosci  potest.  Non  enim 
prò  ratione  assignata  superius  pluribus  bona  con- 
ferre, vel  pluribus  misereri,  vel  aliter,  quam  faciat, 
facere  potest. 

Caput  XXIII. 
Cur    Deus    homo  ì 

Dicto  de  altera  parte  fidei,  quae  est  in  cogni- 
tione  Dei,  de  unitate  scilicet  divinae  substantiae  et 
trinitate  personarum,  et  de  pertinentibus  ad  utram- 
que,  quantum  memoriae  occurrit:  nunc  de  altera 
parte,  scilicet  de  beneficiis  nobis  ab  eo  collatis  bre- 
viter  expediamus:  quorum  quod  summum  et  maxi- 
mum fuit,  quod  sapientia  Dei  cameni  de  virgine 
assumendo  sua  luce  nos  illuminavit,  dilectionem 
suam  nobis  exhibuit.  In  hoc  enim,  quantam  di- 
lectionem haberet  circa  nos,  ostendit,  qui  animam, 
quam  assumsit,  prò  nobis  posuit.     Unde  idem:  Ma- 

jorem    hac    dilectionem    nemo    habet,    ut    animam 
suam  quis  ponat  prò  aniicis  suis.     Pro  dilectione  si- 
quidem,  quam  erga  nos  habuit,   ut  nos  a  jugo  pec- 
cati redimerei,    carnem  assumsir.     A  quo  igitur  nos 
redemerit,    et  quomodo  redemtio  illa  facta  sit,  dili- 
genter    inquirendum   esse   ratio   persuadet.      Quidam 
dicunt,   quod  a  potestate  diaboli  redemti  sumus,  qui 
hominem  decipiendo  ipsum  sibi  subjecit,  et  potesta- 
tem ,    quam    prius    non    habuerat ,    in    eum    recepit. 
Ideoque,  ut  dicunt,  missus  est  filius  Dei,   ut,    quo- 
niam  potestate  hominem  ei  auferre   potuerat,   magis 
justitia  et  humilitate  in  eum  uteretur.     Alioquin  in- 
ferre  ei  injuriam  videretur,  eum  jure  hominem,  qui 
se  illi  mancipaverat,  possideret.     Ego  vero  e  contra 
dico,    et   ratione  irrefragabili  probo,    quod  diabolus 
in    hominem     nullum    jus     habuerit.      Ncque     enim 
qui   eum    decipiendo    a  subjectione   domini  sui  alie- 
navit,    aliquam   potestatem   super    eum    debuit  acci- 
pere,  potius  si  quam  prius  haberet,  debuit  amittere. 
Qui  enim  concessa  sibi  abutitur  potestate,  ejus  pri- 
vilegium  mere  tur  perdere.    Sicut  si  essent  tres  servi 
alicujus    domini,    quorum    uni    praerogativam   super 
alios  dedisset  dominila* ,   et  ille  a  dominio  domini  et 
subjectione  subtrabere  niteretur ,   non  super  eos  po- 
testatem aliquam  acciperet  a  domino,  sed  ante  con- 
cessami ex  nequitia  sua  perderet.     Est  et  alia  causa, 
quare  jus   nullum   in    eo   habuerat,    quia  ille    se  ei 
emancipare    «on    potuìh      Quamquam    enim    aliquis 
servus    a   domino   suo    fugiat,    non  tamen   alteri  se 
jure   prò   servo    tradere    potest.     Igitur   eum   servus 
emancìpationem   sui  facere  non  possit,  homo  autem 
emancipatioiiem  istara  fecerii,  constat  hominem  sub 

potestate  diaboli  non  fuisse,  nec  de  ejus  servitute 
redemptum  esse.  Venit  ergo  filius  Dei,  non  ut  ho- 
minem de  potestate  diaboli  (non  fuisse)  redimeret,  cum 
nec  ipse  diabolus  pretium  aliquod  inde  reciperet,  immo 
hominem  nunquam  reconciliatum  Deo  vellet,  sed  ut 
eum  a  servitute  peccati,  dilectionem  suani  ei  infun- 
dens,  redimeret,  se  ipsum  pretium  et  hostiam  puram 
patri  offerendo  et  solvendo.  Hoc  inultis  denique 
modis  aliis,  sed  nullo  tam  convenienti  facere  potuit. 
Possibilitas  tamen  ista  ad  quid  referatur,  satis  su- 
perque  satis  determinatimi  esse  arbitror.  Cum  autem 
aliquid  bene  facere  nobis  sufficiat,  non  eum,  qui 
summe  bonus  est,  nisi  eo  modo,  quo  melius  potest 
evenire ,  quidquam  facere  convenit  vel  decet.  Sed 
nullo  meliori  aut  etiam  tam  bono  modo  redemptio 
ista  potuit  fieri,  quam  si  filius  Dei  homo  fieret. 
Cum  homo  namque  a  peccato  esset  iiberandus,  opor- 
tebat,  ut  verbis  praedicatio  et  operum  exhibitio  fie- 
ret. Haec  autem  tam  convenienter  nequiret,  nisi 
filius  Dei  homo  factus  hominem  instrueret.  Sic 
enim  et  homo  melior  fieret,  et  diabolus  magis  do- 
leret,  qui  quanto  meliorem  hominem  videt,  tanto 
magis  invidet,  et  quanto  magis  invidet,  tanto  magis 
debet  puniri.  Est  et  alia  rationabilis  causa,  scilicet 
humilitas,  quia,  ut  in  Ezechiele  habetur,  vox  su- 
per firmamentum  sonans  alas  extensas  facit  in- 
clinare. Si  enim  martyres  exemplum  mortis  Chri- 
sti  non  habuissent,  morte  sua  tantum  prò  Deo 
facere  putassent,  quo  plus  aliquis  prò  Deo  facere 
posse  nullatenus  aestimaret:  ideo  tanta  humili- 
tas non  esset.  Sed  vident  Christum,  qui  omnia  in 
manu  sua   habebat,    universa   contumeliarum  genera 

passimi,  qui  fiocte  captus,  ad  Annam,  ad  Caipham, 
ad   Pilatum,     ad    Herodem    ductus,    facieni    velatus, 
consputus,  ligatus,  flagellatus ,   illusus,  spinis  coro- 
natus,    purpura     indutus ,    morte   turpissima    tandem 
condemnatus    et   cum   iniquis    est  reputatus,    et  non 
solum  in  morte,  verum  etiam  post  mortem  eum  custo- 
dierunt,    et  famani  ejus  tam  in  se,  quam  in  aliis  ex- 
stinguere    cupierunt.     Quod  autem   passio    ista   prae 
caeteris  difficilior  fuerit,  idem  per  Hieremiam  testa- 
tur,  dicens  sic:    O  vosomnes,  qui  transitis  per  viam, 
attendite,   si  est  dolor  sicut  dolor  meus.     Huic  ergo 
passioni  cuncta  martyrum   tormenta  comparata  quasi 
nulla  esse  videbuntur,    et  ideo  non  potest  aliquis  se 
in  passione    illi    aequiparare.     Et    hoc  totum  factum 
constat,    ut   ostenderet    quantam   dilectionem  in  no- 
mine haberet,  ut  et  hominem  magis  ad  sui  dilectio- 
nem accenderei     Unde  :    in    hoc  cognoscent  omnes, 
quia  mei  estis  discipuli,  si  dilectionem  habueritis  ad 
invicem.     Et  Apostolus:    ut  quid  Christus,    cum  ad- 
irne  infirmi    essemus,    secundum    tenipus   prò   impiis 
mortuus    est.     Et   alibi:    sic  Deus    dilexit   mundum, 
ut  fllium  suum  unigenitum  daret.     Ut  enim  Hilarius 
dicit:    magis    dilexit  hominem   quam  ceteras  creatu- 
ras.     Unde  et  propter  eum  mundum  fecit,  et  omnia, 
quae    sunt    in  ornatu   mundi    et  eum  quasi  dominum 
et  possessorem  in   medio    locavit,    eique  angelos  in 
ministerium  deputavit.     Qui  cum  peccaret    a  domino 
suo    per    peccatum   separatus    est.     Venit    ergo  Dei 
filius,    ut   congruus  mediator  hominem  a  peccato  li- 
beraret    et    dilectionem    suam   ei   immitteret.     Hoc 
autem    facit    hominem     quem    assumsit    patri    offe- 
rendo, id  est  3  pretium  prò  homine  hominem  dando, 

Translative  tamen  pretium  nuncupatur.  Haec  igitur 
certa  et  propria  redemtionis  causa,  quam  et  Aposto- 
lus  ad  Romanos  et  Christus  in  evangelio  docuerunt. 

Caput  XXIV. 
De  duarum  naturarum  in  imam  personam  unione. 

De  unione  amodo  duarum  naturarum  in  unam 
personam  videndum  est.  Ad  quam  significandam 
expressiorem  similitudinem  afferre  non  possumus, 
quam  illam  notabilem  et  catholicam,  quam  Athana- 
sius  attulit.  Sicut  caro,  inquit,  et  anima  rationalis 
unus  est  homo,  ita  Deus  et  homo  unus  est  Christus. 
Nam  sicut  caro  et  anima  in  una  persona  conve- 
niunt,  sic  in  Christo  divina  et  humana  natura. 
Quamvis  enim  ibi  sit  Verbum,  quod  est  tertia  per- 
sona in  trinitate,  non  tamen  ibi  est  persona  per  se, 
quia  sic  persona  jam  esset  in  persona,  et  ita  duae 
personae  essent  in  Christo,  sicut  anima  separata  a 
corpore  persona  est,  non  tamen  corpori  juncta  per- 
sona potest  dici,  quia  cum  corpore  in  unam  perso- 
nam conficiendam  convenit.  Quod  autem  in  Christo 
non  sint  duae  personae,  et  ratio  demonstrat  et 
auctoritas  confirmat,  quae  est:  Assumsit  naturam, 
et  non  personam.  Boétius  etiam,  ut  jam  diximus, 
disputans  contra  Eutycen  et  Nestorium  dicentes: 
Duas  ibi  esse  personas  et  ita  duos  Christos,  osten- 
dit  ibi  unam  personam  tantum  esse ,  secundum  hoc, 
quod  nomini  convenit,  personam  diffmiens  scilicet: 
Persona  est  substantia  rationalis  individua.  Chri- 
stus igitur  una  est  persona.  Individuum  siquidem 
hic  accipiunt  non  prò  predicabili  de  uno  solo,  sed 

prò    discreto    et   ab    aliis    separato.     Per    hoc    ergo, 
quod   verbum   non    est    ibi    discretuni    et    separatimi 
ab  nomine,   immo    inagis  cum  homine  unam  discre- 
tam    et  [ab]    aliis    separatam    personam   efficit,    per 
hoc,  inquam,    ostendit,    Christum  unam  solam  esse 
personam.     Sed  cum  Deus  in  sanctis  hominibus  esse 
dicatur,  et  sic  etiam  esse,  ut  eos  repleat,  eos  inha- 
bitet,  solet  quaeri  quomodo  Verbum  magis  fuerit  ibi 
per  unionem ,    quam    in  aliis  sanctis  hominibus.     In 
beata  namque  virgine  sic  fuit  spiritus   sanctus,  quod 
totam   eam    replevit,    et    in    multis  aliis,    ex  spiritu 
quorum  et  Spiritu  Dei,    ut  ait  Apostolus,  unus  effi- 
citur ,  et  ita  in  eis  Spiritus  sanctus  sicut  in   Christo 
uniri    videtur.       Veruni     quamvis     Spiritus     sanctus 
sanctos  homines  replere    et  inhabitare    dicatur,     ta- 
men  nequaquam    dici    ullo    modo    potest,    quod  cum 
eis  uniatur,   cum  nec  in  personam  conficiendam  cum 
eis  conveniat,    et    si   ad    tempus   aliquod  remaneat, 
ab  eis  recedat.     Quod    autem  recedat,   in   prophetis 
evidenter  apparebat,  qui  modo  eum  habebant,  modo 
profecto    eo    carebant.      Quod    vero    ait    Apostolus, 
quod  cum  spiritu  eorum   spiritus  Dei   unus   effìcitur, 
unius   intellexit   voluntatis,    ita    tamen,    quod  quod- 
cunque   aliud   voiunt    et   appetunt   vel    centra    quam 
Spiritus  sanctus  nolle   velleve   suadeat.     Aliter  ergo 
Verbum    in  Christo    fuit,    quia   sic    fuit   illi   homini 
unitum,   quod  in  unam  personam  cum  ilio  convenit, 
et  quod,  sicut  caro,  animae  subjecta  est,  quod  nul- 
lum  motum,   nullam  operationem  nisi  ab  anima  ha- 
bere  potest:    sic    anima    illa   Verbo    subjecta   erat, 
quod  nullum  motum   illi   corpori    attribuere  poterat, 
nisi  quantum  Verbum  inspirabat.     Et  sciendum  quod 

unio  illa  sic  facta  est,  quod,  sicut  dicit  beatus  Am- 
brosius,  nulla  illaruni  naturarum  in  aliarci  mutata 
est.  Quod  in  homine  quoque  liquido  monstrari 
potest.  Sic  enim  anima  et  corpus  in  unam  perso- 
nam  conveniunt,  quod  neutrum  horum  vertitur  in 
alterum.  Quippe  nec  anima  caro,  nec  caro  anima 
propter  hoc  efficitur.  Eodem  quoque  modo  in  Chri- 
sto  divina  et  humana  natura  in  unam  personam  con- 
veniunt, quod  neutra  illarum  in  alterarci  transit.  Si- 
quidem,  ut  ait  Augustinus,  si  Verbum  transiret  in 
hominem ,  vel  homo  in  Verbum,  tunc  non  esset  ibi, 
nisi  tantum  homo  vel  tantum  Verbum.  Solet  etiam 
ambigi,  an  hae  duae  naturae  illius  personae  partes 
sint  dicendae.  At  vero,  nisi  partes  sint  illius  per- 
sonae, Athanasii  illa  similitudo  prò  nihilo  videtur 
inducta.  Itera  si  non  essent  partes,  in  aliquod  con- 
ficiendum  non  convenirent ,  sed  conveniunt  in  unam 
personam.  Partes  igitur  eas  esse  necesse  est,  quod 
non  solum  haec  ratio  et  illa  Athanasii  similitudo 
compellit,  venirci  quoque  auctoritas  hoc  idem  inve- 
nitur  asserere.  Ait  enim  Hieronyraus:  Christus  prò 
parte  est  homo  et  prò  parte  est  Deus.  Augustinus 
tamen  hoc  approbare  noluit,  propter  mutuarci  de  se 
fortassis  praedicationem.  Quam  ob  rem  de  hac 
praedicatione,  utrum  vera  sit  an  non,  diligenter  in- 
quirere  est  consilium.  Omnes  enim  locutiones  istae 
in  auctoritatibus  inveniuntur:  Deus  est  homo,  homo 
est  Deus:  Christus  est  filius  hominis,  Christus  est 
filius  Dei  :  Christus  est  Deus  et  homo  :  quartini  nulla 
praeter  unam  propria  videtur.  Si  enim  propria  est 
ista  locutio  :  Deus  est  homo,  tunc  aeternum  est  tem- 
porale, simplex    est  compositum,    creator   est  crea- 

tura;  similiter  de  aliis.  Inipropriae  igitur  sunt,  ut 
pars  prò  toto  accipitar.  Saepe  namque  contingit, 
totum  prò  parte  partemque  prò  toto  accipi,  ut  anima, 
cum  pars  sit  hominis ,  prò  nomine  ponitur,  ut:  vi- 
debit  omnis  caro  salutare  Dei.  Eodem  modo  cum 
dicimus:  Deus  est  homo,  prò  parte  veruni  est,  et 
est  sensus:  Deus  est  uniens  sibi  hominem.  Rursus: 
homo  est  Deus,  haec  est  significativa,  et  est  homo 
unitus  Deo.  Sic  quoque  ad  partem  referendae  sunt: 
Iste  Christus  est  homo,  et  Christus  est  Deus.  Sola 
igitur  ista:  Christus  est  Deus  et  homo,  propria  est, 
ip  est,  Christus  est  Verbum  habens  hominem  et 
Christus  est  homo  et  Deus,  id  est,  homo  habens 
Verbum. 


Caput  XXV. 
De  voluntate   assumti  hominis. 

Expedito  itaque  de  duarum  naturarum  unione 
in  personam  unam,  de  voluntate  hominis  assumti, 
an  eadem  fuerit  cum  voluntate  patris,  restat  inquiri. 
Quod  vero  non  eadem  fuerit,  non  solum  ratio,  ve- 
runi etiam  evangelium  satis  manifeste  demonstrat. 
Ait  enim  Christus  in  evangelio:  Pater,  si  possibile 
est,  transeat  a  me  calix  iste:  veruni  tamen  non 
sicut  ego  volo,  sed  sicut  tu.  Quod  tale  est  ac  si 
dicat:  Si  genus  humanum  sine  morte  mea  salvari 
potest,  non  moriar,  quia  non  possimi  velie  mori: 
sin  autem,  voluntatem  meam  tuae  postpono.  Ecce 
hic  ostenditur  aperte,  quod  alia  et  diversa  fuerit 
illius  hominis  voluntas.  Àugustinus  tamen  et  alii 
quidam  dicunt,  eum  non  per  se  dixisse  hoc,  sed  per 

infirma  membra,  quae  in  se  transformavit ,  ut  ea 
instrueret,  quid  in  passionibus  esset  agendum,  ut 
cum  amplius  passionem  vitare  non  posset,  volunta- 
tem  Dei  suae  praeponeret,  ut  diceret:  fiat  volun- 
tas  tua.  Similiter  quando  dixit:  tristis  est  anima 
mea  usque  ad  mortem,  et  quando  coepit  pavere  et 
taedere.  In  his  omnibus,  ut  dicunt,  transformatio- 
nem  membrorum  in  se  fecit.  Et  quidem  satis  sane 
sic  potest  exponi,  quia,  ut  idem  ait  Augustinus, 
quando  aliquem  versum  isti  sic,  illi  aliter  exponunt, 
bonae  et  convenientes  possunt  esse  expositiones, 
quamvis  diversae:  quia  licet,  qui  scripserit,  uno 
modo  tantum  intellexerit,  tamen  et  tot  et  tam  di- 
versis  modis  posse  convenienter  exponi,  Spiritus 
sanctus  cognovit. 

Sed  dicat  Augustinus  voluntatem  suam ,  nos 
vero  dicimus,  quia,  sicut  veram  humanitatem  assum- 
sit,  ita  humanae  infirmitatis  veros  defectus  habuerit: 
quod  et  Sancti  unanimiter  asserunt.  Leo  papa, 
dominus,  inquit,  Jesus  Christus  omnia  nostra  praeter 
peccatum  assumsit.  Idem  quoque  Augustinus:  vo- 
luntatem nostram  assumsit  et  tristitiam  :  tristitiam 
confidenter  dico,  quia  crucem  praedico.  Habuerit23) 
igitur  veram  tristitiam  et  veros  dolores  ,  et  non  si- 
mulatorios.  De  hoc  enim,  quod  Hilarius  dicit,  eum 
non  aliter  sensisse  clavos  pedibus  et  manibus  in- 
fixos,  quam  si  cerae  infigerentur ,  errasse  arguitur. 
Nisi  enim  esset  ibi  passio,  non  esset  ibi  aliquid 
contra  voluntatem.  Unde  in  futura  vita,  ubi  nulla 
erit  passio,  nihil  contra  voluntatem  fiet.  Voluntas 
enim  nunquam  est  nisi  cum  delectatione  ;  quippe 
quod   delectat    illud   volumus,    quod   vero   molestai 

abhorrere  solemus.  Contra  voluntatem  itaque  dolo- 
res  illos  atque  molestias  patiebatur:  neque  enira 
aliqiod  meritimi  ibi  haberetur.  Passus  est  ergo, 
non  quod  vellet  pati  in  morte  formidabat,  sed  quia 
patrem  diligebat,  quem  hoc  velie  sciebar,  et  quia  per 
mortem  suam  salutem  proximi  fieri  cupiebat.  Nec 
sequitur,  si  propter  hoc  pati  voluit,  ergo  pati  voluit. 
Sicut  de  aliquo  infirmo  videri  potest,  qui  nullo 
modo  sanari  potest,  nisi  incidatur  vel  coquatur. 
Vult  ergo  incidi  ut  sanetur ,  nec  tamen  vult  incidi, 
iramo  incisionem  reformidat.  Id  ipsum  de  aliquo 
incarcerato  dici  potest,  qui  aliter  carcerem  evadere 
nequit,  nisi  filium  suum  ipse  in  carcerem  ponat. 
Ideo  vult  filium  in  carcerem  ponere,  ut  ipse  evadat: 
non  tamen  vult,  filium  incarcerari,  potius  inde  do- 
let.  Ubi  vero  est  dolor  vel  passio ,  ibi  non  est,  ut 
diximus,  voluntas.  Neque  unquam  in  Christo  aliter 
fuit  de  hoc  quam  in  martyribus ,  qui  quidem  pati 
nolebant,  unde  persecutores ,  quantum  poterant,  fu- 
giebant;  volebant  tamen  pati  propter  dilectionem 
Christi.  Velie  autem  lapidari  vel  comburi,  si  hoc 
fieri  posset,  nullius  meriti  esset.  Propter  Christum 
pati,  propter  dilectionem  Dei  velie  truncari,  meri- 
timi habet.  Ubi  Christus  in  fondamento  ponitur, 
ubi  Deus  suprema  et  major  causa  constituitur,  ibi 
meritum  duntaxat  habetur.  Dicimus  enim,  quod 
martyrium  dilectionem  sive  bonam  voluntatem  non 
donat,  sed  eam  habitam  et  ostendit  et  augmentat 
quandoque.  Quod  autem  martyrium  per  se  alicui 
voluntarium  non  sit,  inde  patet  quia  jucundum  non 
est.  Quod  non  sit  jucundum,  Hieronymus  ostendit 
super  Ecce   quam  bonum    et    quam   jucundum,    ubi 

dicit  :  Est  enim  bonum  ,  quod  non  est  jucundum ,  ut 
martyrium.  Hoc  quoque  dominus  Petro  manifeste 
aperuit,  cura  dixit:  Et  ducet  te,  quo  tu  non  vis. 
Si  opponatur:  Oblatus  est,  quia  ipse  voluit,  dicimus, 
quia  voluit,  id  est,  necessariam  mortem  approbavit 
vel  judicavit.  Sic  et  Apostolus  :  Quod  enim  volo 
hoc  non  ago,  sed  quod  nolo  illud  facio.  Quod  volo, 
ait,  id  est,  quod  approbo  faciendum  :  quod  nolo,  id 
est,  non  approbo. 

Caput  XXVI. 
De   voluntate   Dei. 

Quia  de  voluntate  Dei  mentionem  fecimus,  circa 
eam  pertractandam  aliquantulum  insistamus.  Volun- 
tas  igitur  Dei  duobus  modis  dicitur.  Curii  dico 
enim:  Deus  vult  hoc  vel  illud,  duobus  modis  exponi 
potesti  Vult  hoc,  id  est,  disponiti  vel  vult  hoc,  id 
est,  consulit.  His  duobus  modis  tantum  in  divina 
scriptura  voluntas  Dei  accipi  invenitur,  ut  ibi:  Om- 
nia quaecunque  voluit  fecit^  id  est,  disposuit.  Et 
alibi i  Voluntati  ejus  quis  resistet,  id  est,  disposi- 
tioni.  Aliter,  uti  Vult  omnes  homines  salvos  fieri, 
id  est,  consulit  vel  approbat.  Huic  voluntati  saepe 
resistimus,  cum  scilicet  quod  ipse  nobis  consulit 
faciendum,  non  facimus,  Dispositioni  quoque,  quan- 
tum in  nobis  est,  resistimus,  cum  contra  eam  niti- 
mur;  cum  tamen  eam  impedire  nequeamus.  Hoc 
autem  quandoque  fit  cum  culpa,  quandoque  sine 
culpa.  Cum  culpa:  sicut  quando  non  bono  zelo, 
non  prò  aliquo  dilectionis  affectu ,  sed  potius  ex  in- 
vidia vel  aliqua  nequitia  in  contrari um  repugnamus, 

ut  cum  Deus  alicui  aliquod  bonuin  administrat,  quod 
ex  invidia  vel  malevolenza  aliqua,  quantum  possu- 
mus,  impedimus,  ne  ille  habeat.  Sine  culpa  duobus 
modis  nitiniur.  Cum  enim  quandoque  videamus  ali- 
qua evenire ,  quae  nobis  inconvenienter  fieri  viden- 
tur,  non  pulamus  illa  a  Deo  disponi,  et  ideo  contra 
vadimus,  et  ne  eveniant  desideramus.  Hoc  enim 
ignorantia  excusat.  Ex  atFectu  quoque  caritatis 
vel  aliquo  naturali  afìectu  hoc  idem  facimus,  ut  cum 
videt  quis  patrem  suum  mori,  scit  sic  esse  in  dispo- 
tione  Dei,  et  tamen  vult  ut  non  moriatur,  et  dolet 
quia  moritur.  In  quo  notandum,  quod  quandoque 
bona  voluntas  honiinis  a  voluntate  Dei  discordat, 
quandoque  mala  cum  eo  concordat.  Hoc  Augusti- 
nus  in  Enchiridio(n)  piane  ostendit.  Hoc  etiam  ec- 
clesia facit,  ut  cum  videt  aliquem  martyrem  truci- 
dari  vel  lapidari,  scit  bene,  quod  hoc  in  beneplacito 
Dei  est  et  quod  bonum  est  etiani  illi  ,  ut  per  mar- 
tyrium  illud  de  hac  miseria  ad  beatitudinem  trans- 
feratur:  et  tamen  dolet  et  plorat,  quod  sic  affligitur. 
Hujusmodi  fletus  et  dolore»,  ut  supra  dictum  est, 
irrationabiles  sunt,  quia  in  errore  consistunt.  Qui- 
cunque  enim  quod  perficere  nequeunt  illud  aggre- 
diuntur,  errant.  Sunt  tamen  absque  culpa,  quia  ex 
caritatis  vel  alicujus  dilectionis  affectu  procedit. 
Ex  eo  igitur  quod  voluntas  accipitur  prò  disposi- 
tione  aperte  conjici  potest,  quod  multa  praecipit 
Deus  quae  non  vult  fieri ,  et  multa  prohibet ,  quae 
fieri  disponit.  Praecepit  enim  Abrahae,  ut  filium 
suum  immolaret,  quem  tamen  noluit  immolari:  quod 
inde  patet,  quia  nec  fuerit  immolatus,  bene  tamen 
praecepit   et    bene   noluit.     Praecepit    siquidem,    ut 

notam  faceret  obedientiam  Abrahae:  noluit  autem, 
quia  non  erat  rationabilis  causa  ut  filium  suum 
Abraham  immolaret.  Prohibuit  et  mundatis  lepro- 
sis  ne  se  divulgarent:  voluit  tamen  ut  hoc  face- 
rent,  et  bene  sciebat  quod  non  celaretur.  Et  qui- 
dem  bene  prohibuit,  ut  scilicet  exeniplum  humilita- 
tis  omnibus  exhiberet.  Bene  quoque  illud  voluit 
divulgari ,  ut  Deus  scilicet  inde  glorifìcaretur.  Ipsi 
etiam  bene  fecerunt  quod  in  hoc  ei  non  obedierunr, 
nec  inde  inobedientes,  sed  potius  humiles  exstite- 
runt.  Sicut  si  aliquis  ante  episcopum  genu  flexo 
staret  et  ipse  prohiberet,  unusquisque  quod  suum 
esset  faceret,  et  ille  deferendo,  majoribus  enim  de- 
ferendum,  et  episcopus  prohibendo,  quia  humilitatis 
exemplum  ab  omnibus  exhibendum  est.  Unde  Sa- 
lomon: Quanto  magnus  es  humilia  te  in  omnibus. 
Omnibus  communiter  praecìpit  Deus:  diliges  domi- 
num  Deum  tuum:  et  bene  scit  quosdam  non  obe- 
dituros.  Sed  ne  quis  diceret:  Illis  praecepit  et 
mihi  non  et  ideo  nescio,  in  quo  debeam  ei  obe- 
dire,  vel  non  sum  reus ,  si  non  hoc  facio,  quia  hoc 
facere  non  est  mihi  injunctum  et  sic  excusabilis 
sum:  ne,  inquam,  hoc  diceret,  ut  omnem  removeat 
excusationem  omnibus  praecipit.  Non  vult  tamen 
ut  omnes  obediant,  quia  sicut  rationabile  est  quos- 
dam obedire ,  sic  et  alios  non  obedire.  Similiter 
de  prohibitione  ratiocinari  licet.  Quod  ut  eviden- 
tius  cognoscas,  de  Petro  et  Juda  exemplum  tibi  su- 
mas.  Utrique  praeceptum  dilectionis  dedit.  Petrus 
obedivit,  Judas  non,  quia  non  voluit,  ut  obediret: 
et  sicut  rationabilis  causa  fuir,  quare  voluit  ut  obe- 
diret Petrus,  sic  rationabilis  causa  fuit,  quare  noluit 

ut  Judas  obediret  et  damnaretur.  Nota:  non  dispo- 
nit  mala  esse,  sed  pennittit  esse:  tamen  mala,  id 
est,  de  illis  bene  ordinai.  Nec  sequitur,  si  dispo- 
nit  et  vult,  quia  eum  velie  aliquid  non  est  aliud 
quam  ei  piacere  et  ipsum  remunerare. 

Caput  XXVII. 

An  unio  illa  in  morte  Christi  fuerit  divisa? 

De  unione  illa  adhuc  quaeritur,  an  in  morte 
fuerit  divisa?  Quidam  auctores  volunt,  quod  Ver- 
bum  nunquam  deseruit  hominem,  et  verum  est,  quod 
non  deseru(er)it  humanam  naturam.  Augustinus  quo- 
que dicit,  quod  non  etiam  carnem  deseruerit,  ex 
quo  eam  assumsit.  Ambrosius  vero  velie  videtur, 
quod  divinitas  in  morte  a  carne  fuerit  separata;  ait 
enim  super  Lucani:  clamat  caro  moritura  separa- 
tione  divinitatis.  Quod  quidem  rationabilius  esse 
videtur,  quod  a  corpore  fuerit  separata.  Sicut  enim 
non  potuit  adjungi  nisi  anima  mediante,  sic  in  eo 
non  debuit  remanere  anima  separata.  Quod  vero 
non  potuit  adjungi  nisi  anima  mediante,  Augusti- 
nus dicit.  Sic  igitur  etsi  unio  remaneret  cum  anima, 
non  tamen  cum  anima  et  corpore.  Quaeritur  etiam 
utrum  eamdem  scientiam  habuerit  anima  illa ,  quam 
Verbum  habebat.  Quidam  dicunt,  quod  eandem  : 
et  ita  tantum  sciebat  creatura  illa,  quantum  crea- 
tor. Sic  igitur  perfecta  erat  in  scientia,  sicut  Deus. 
Aequalis  ergo  erat  creatura  illa  in  hoc  creatori 
suo,  quod  irrationabile  esse  videtur.  Non  itaque 
dicimus,  quod  eamdem  habuerit  scientiam;  quod 
etiam  super  eum    locum  Ambrosius   ostendit:   Nemo 

scit  ea  quae  sunt  Dei,  et  caetera:  nenio  scit  ea 
quae  sunt  hominis,  nisi  spiritus  hominis.  Hic,  ut 
ait  Ambrosius  ,  ostendit  Apostolus  centra  haereticos 
quosdam,  scilicet  non  esse  creaturam.  Si  vero  haec 
anima  habet  earndem  scientiam  quam  et  Verbuni 
Dei,  hic  Apostoli  senno  nullus  est,  cum  haec  anima 
creata  sit.  Licei  autem  tantum  non  sciret,  Deum 
tamen  perfectissime  videbat.  Sed  opponitur,  quod 
Deus  ait  ad  Moysen  :  non  videbit  me  homo  et  vi- 
vet.  Sed  dicimus ,  esse  dictum  de  animali  vita. 
Animalem  autem  vitam  dicimus  vivifìcationem  et 
motum  illuni,  quein  (vitalem  animam)  caro  habet  ab 
anima,  quia  nullo  modo  corpus  potest  moveri  nisi 
per  animam.  Vita  vero  Christi  non  talis  erat,  immo 
ut  jam  diximus,  quod  facit  anima  corpori,  hoc  fa- 
ciebat  Verbum  animae  illi,  quia  nihil  motus  poterat 
corpori  conferri  nisi  per  Verbum.  De  affectionibus 
autem  naturalibus  ,  sicut  dolore  et  ceteris ,  nihil  est 
ad  opponendum,  quia  naturaliter  in  anima  illa  erant. 
Si  quis  autem  dicat,  siniiliter  et  motus  corpori  prae- 
stare  illi  animae  naturale  erat,  acquiescimus  qui- 
dem,  sed  alterum  abstulit,  quo  solet  homo  peccare, 
et  alterum  dimisit,  quo  verus  homo  remaneret.  De 
hoc  etiam  arnbigi  potest,  cum  Verbum  ubique  sit 
per  essentiam,  an  ullam  diversitatem  habeat  essendi. 
Sic  enim  videtur.  Nam  cum  Verbum  in  homine  ilio 
esset  per  unionem,  ubi  non  erat  homo  ille,  ibi  non 
erat  Verbum  unitum  :  ubi  non  erat  homo  ille,  ibi 
non  erat  mediator  Dei  et  hominum ,  et  ita  in  exi- 
stentia  sua  diversitatem  recipiebat.  Sic  esse,  modo 
potest  dici,  quod  aliter  hic,  aliter  in  coelo  est.  Sed, 
ut   supra   diximus,    sic   est  Deus  ubique,    quod  non 

est  alicubi;  quod  piane  retiilit  beatus  Augustinus, 
cum  probavit  ipsum  non  esse  corpus,  quoniam  ali- 
cubi  non  sit.  Est  igitur  ubique  per  potentiam,  qui 
ubique  potest.  Est  ubique  per  essentiarn,  quia 
omnia  loca  per  administrationem  ita  sunt  ei  prae- 
sentia,  quod  nullo  sui  loco  indiget  vicario.  In  omni 
loco  quod  conveniens  est  administrat.  Sic  beatus 
Gregorius  eum  esse  ubique  describit.  Supra  est, 
inquit,  omnia  regendo,  infra  omnia  sustentando  et 
intra  omnia  disponendo.  Sic  igitur  est  unitus  ho- 
mini ,  quod  non  est  in  aliquo  loco,  sicut  anima  sic 
est  unita  corpori ,  quod  in  loco  non  sit.  Sed  sicut 
anima  esse  in  corpore  nihil  aliud  est,  quam  movere 
corpus,  sic  Verbum  in  homine  ilio  non  erat  aliud, 
quam  ipsum  sic  movere,  quod  a  se  nullum  motum, 
quia  nec  etiam  digitimi  movere  poterat ,  nisi  quan- 
tum ei  inspirabat.  Sic  ergo  omnes  oppositiones 
cassantur,  quae  erant:  aliter  hic  est,  aliter  est  ibi: 
hoc  est,  unitur  ibi  non  est  unitum,  et  cetera. 

Caput  XXVIII. 
De  sacramento  baptismi. 

Ostenso  hucusque  de  summo  beneficiorum,  ad 
beneficium  sacramentorum  divertamus.  Sicut  enim 
necessarius  fuit  ejus  adventus,  sic  quoque  necessa- 
ria post  suum  transitum  sacramenta  reliquit.  De- 
cebat  enim,  novum  regem  nova  jura  sibi  relinquere, 
sicut  et  adhuc  fieri  solet,  cum  reges  substituuntur. 
Horum  sacramentorum  alia  sunt  spiritualia,  alia 
non.  Spiritualia  sunt  illa  majora,  quae  scilicet  ad 
salutem  valent:   quorum  tamen  unum  est,  quod  non 

ad  salutem   spectat ,   sed   magnae    rei   sacramentum 
est,    scilicet   conjugium.      Ducere    siquidem   uxorem 
non  est  alicujus  meriti    ad  salutem,    sed  propter  in- 
convenientiam  ad  salutem  est  concessum.     Est  autem 
sacramentum  invisibilis  gratiae  visibilis  species ,  vel 
sacrae  rei  signum,  id  est,  alicujus  secreti.     Primum 
horum  est  baptismus  ,    qui  circumcisionis  obtinet  lo- 
cum.     Ut  enim  ait  beatus  Gregorius:    hoc    facit  no- 
bis  baptismus,    quod  olim  his ,  qui  de  genere  Abra- 
hae  erant,    circumcisio,    aliis  sacrificia  vel  prò  par- 
vulis  fides  parentum.     Dicunt  tamen    quidam,    quod 
in  hoc  differunt,   quod  aditus  coeli  modo  patet  bap- 
tizatis,  tunc  vero  non.     Sed  nos  dicimus  ,  quod  hoc 
non  facit   baptismus ,    sed    passio  adjuncta  ;    quae  si 
circumcisioni  addita  esset,  et  faceret,    sicut  de  duo- 
bus  nummis   videre    possumus.     Cum    enim  plus  ac- 
cipiamus    prò     duobus    quam   prò    uno,    non    tamen 
plus    valet    unus    quam    alter.      Sed    dicet    aliquis: 
Cur   ita   mutata   est  circumcisio?     Propter    novi  re- 
gis   novam   legem   instituendam,    propter  inimicitias 
inter  Judaeos   et  Gentiles   dissolvendas,   propter  su- 
perbiam  Judaeorum  retundendam.    Cum  enim  propter 
legalia    Judaeis    Gentiles     et    e    converso     inimica- 
re ntur,    nunquam   gentiles   illa   reciperent.     Item   si 
reciperent,    Judaei   inde    superbirent    et    quasi   inde 
se  jactarent,  qui  dicerent:  velitis  nolitis,  ad  nostra 
sacramenta  venistis  modo.     Ideoque  conveniens  fuit, 
illa  evacuari  et  alia,  quae  utique  forent  communia, 
constitui.     Propter   hoc   quoque   baptismus   loco  cir- 
cumcisionis subiit,  quia  circumcisio  imperfectum  erat 
sacramentum,  utpote  solis  attinens  maribus.    Baptis- 
mus vero  perfectum    est    sacramentum,    quia  utri- 

que   sexui    accomodatur.      Solet   quaeri,    cur   magis 
in  aqua   quam   in  alio  liquore  baptismus  conficiatur. 
Ad   quod    quidem   plura   responderi  possunt:    primo, 
quia   propter    decorem    sacramenti    hoc   factum    est. 
Nullus    enim   liquor   adeo    valet    ad     abluendum     ut 
aqua ,  et  ideo  conveniens  erat  et  decorum  ut,  sicut 
ablutio    animae    melior   est    omnibus    aliis ,    sic   per 
ejus  liquoris  ablutionem    significaretur,    quod  magis 
valet   ad   abluendum.     Item   propter   majorem  facul- 
tatem  habendam  ,  ut  omnes  tam  pauperes,  quam  di- 
vites  hoc  possent  habere,    nec    propter  inopiam  ex- 
cusarentur.     Si  enim  fieret  in  ali(qu)o  liquore,    non 
tam   facile    quilibet   posset    habere.      In  hoc   sacra- 
mento,   sicut  et  in    aliis .    duo    sunt,    ipsum  scilicet 
sacramentum    et   ipsius    res.     Sacramentum   est  ipsa 
exterior    ablutio  :    res   hujus    sacramenti  interior  est 
ablutio.     Hoc    sacramentum,    sicut   et    sacramentum 
altaris,    alii    ad    vitam,    alii   ad    mortem   accipiunt. 
Qui    enim   vere    accedunt,    et   rem   et   sacramentum 
accipiunt:     qui     autem    ficte,     tantum   sacramentum. 
linde    si    resipiscant,     quia    sacramentum   recipiunt, 
nec  postea  baptizantur.     De    quibus   tamen  Augusti- 
nus    quandam     opinionem    ponit,     quia    non   videtur 
consentaneum  esse,   quod  Spiritus  sanctus  efficaciam 
suam  non  debeat  semper  habere,  et  ideo  dicit,  quod 
si  fiat   eis   peccatorum    remissio ,    ad    horam  transit, 
et  hoc    est,    quod    ipse    dicit:    Non  impeditur  etiam 
fraterno  odio  gratia  baptismi;    solvitur  enim  hester- 
nus  dies,   et  cetera.     Haec  ablutio  significata  est  in 
Ezechiele    propheta:    lavatur    aqua,    ungitur    oleo, 
vestitur  discoloribus,  hoc  est  :  anima  fidelis,  quae  ut 
regio    amplexu    sit  digna,    mundatur  sorde   peccati, 

gratia   ungitur    olei ,    id    est,    Rt   nienibrnm  Christi. 
Christus    enim    chrismate     unctus    dicitur,     vestitur 
discoloribus  ,    diversis    virtutibus    ornatur.     De    boc 
sacramento  ,  sicut  de  aliis,   videnduin  est,  quia  nihil 
refert,    a   quocunque    detur   ministro,    quia   minister 
ministrat,  Christus  baptizat  :    unde  hic  est,    qui  ba- 
ptizat.     Quapropter  sive    ab    haereticis    sive  a  laicis 
sive  etiam  a  mulieribus  necessitate  imminente  detur, 
nunquam    reiteretur.      De    verbis    illis    quaerl    solet, 
cujus  sint,    an    scilicet   pueri  an  patrini.     Cujuscun- 
que  siquidem  sint  illa  verba,    mentili    certe  videtur, 
qui    respondet.      Si   enim   de    se   respondeat:    Volo 
baptizari ,  mentitur  quidem,    quia  non  in  conscientia 
sua   gestit   velie    baptizari.     Si  item  de  puero  dicat, 
nec  a  mendacio   penitus  excusari  potest.     Scit  enim 
procul  dubio,    ipsum    puerum    quidem  hanc  volunta- 
tem   non   habere,   quippe   cum   nullius  voluntatis  sit 
compos.     Quod  hoc,  inquam ,  nolit  puer,  inde  facile 
potest  perpendi,    quod    quantum    potest    recalcitrat. 
Sed  dicimus  ,  quod  patrinus  in  persona  sui  loquitur. 
Cum  autem  ait:    credo,    tale  est  ac  si  dicat,   talem 
fidem    habeo ,    per   quam   hic   salvati   potest.      Cum 
similiter    respondet,    volo     baptizari,     sensus    est, 
volo,    ut    iste    baptizetur    in    fide  mea.      Servantur 
tamen   verba   pueri   ipsius ,   ut   ex  identitate   verbo- 
rum  pueri  identitas  patrini   ad   puerum  notetur.     De 
hac    forma    sciendum    est,    quod    ubique    servanda 
est.     Dicit   tamen   beatus  Ambrosius ,    in    nomine 
Chris  ti  baptizari  posse,    quia  ibi  trinitas  intelligi- 
tur.     In   nomine  Patris ,  et  Filii ,   et  Spiritus  sancti, 
id  est,  invocatione  illius,   cui  nihil  resistere  potest, 
qui   omnia   sapienter   agit,    qui   de   omnibus   eodem 

modo  provenir©  facit ,    quo   inelius  inda  potest  eve- 
nire. 

Post  hoc  sacramentum  sequitur  aliud;  quod  qui- 
dem  majus  est  quantum  ad  minisfrorum  dignitatem  ; 
hoc  enim  a  summis  pontiiicibus  traditur,  sicut  a  so- 
lis  Apostolis  tradebatur.  Prius  est  unctio,  postea 
sequitur  Confirmatio.  Ibi  peccatimi  dimittifur,  hic 
gratiae  dona  dantur.  Nam  hic  illa  gratia  procul  du- 
hio  datur,  qua  contra  singula  vitia,  etsi  non  sem- 
per  quandoque  tamen  pugnatur.  Est  autem  gratia 
illa  quasi  armatura  quaedam,  qua  in  hoc  deserto 
post  transitum  baptismi  contra  vitia  repugnamus. 
Sicut  enim  submersis  Aegyptiis,  a  tergo  sequentibus 
filios  Israel,  alii  hostes  per  desertum  eos  oppugna- 
verunt,  sic  submerso  diabolo  in  haptismate,  qui 
primum  nos  insequebatur,  multa  nobis  per  hujus  vi- 
tae  desertum  vitia  resistunt,  contra  quae  gratia  in 
hoc  sacramento  data  quasi  armatura  et  munitione 
quadam  munimur.  Quocirca  procul  dubio  sciendum 
est  quod  quantumque  indignus  sit  episcopus,  in  con- 
secratione  tamen  ei  haec  facultas  exhibetur,  ut  per 
ministerium  haec  gratia  detur.  Sicut  de  Caipha  ha- 
betur,  quia  cum  esset  pontifex  anni  illius,  non  per- 
sonae  sed  dignitati  gratia  prophetandi  data  est.  Cum 
enim  in  se  dignus  non  esset,  ex  officio  tamen  pro- 
phetavit  et  Spiritu  sancto  dixit  :  expedit  vobis,  ut 
unus,  et  cetera. 

Caput  XXIX. 
De  sacramento  altaris. 
Sequitur  de  sacramento   altaris.     Hujus   sacra- 
menti causa  est  memoria  mortis  et  passioni»  Christi. 

Quam   eausam   ipsemet,   quando  saeramentum   ìstud 
in  coena  consecravit,  omnibus  aperuit,  cum  ait  :  Quo- 
tiescu^ique  feceritis ,  in  mei  memoriam  facietis.    Ex 
memoria  enim  amicorum  nostrorum  multimi  solet  in 
nobis  dilectio  eorum.     Ad  majorem  igitur  sui  dilec- 
tionem  habendam  hoc  saeramentum  in  memoriam  sui 
fieri  instituit.     Sic  enim  in  sacramento  Christum  prae 
oculis  habere  debemus,  tamquam  ad  passionem  duc- 
tum,  passimi  et  crucifixum  prò  nobis,    quae   reprae- 
sentatio  dilectionis  ilJius   nos   memores    facit,  quam 
ipse  nobis  exhibuit.     Unde   et   majori   dilectione  ad 
eum  amplectendum  et  prò  eo  patiendum  accendimur, 
quae  vicaria  dilectio  et  illuni  nobis  et  nos   illi  con- 
jungit.     Hoc  saeramentum  in   pane  et  vino  celebra- 
tur.    Unde  notandum,  quod  panis  ille  ante  consecra- 
tionem  panis  est  et  vinum  similiter  vinum  est:  post 
consecrationem  varo  et  panis  corpus  Christi  et  vinum 
sanguis.     Sic  igitur   veruni   corpus   Christi   est,   imo 
ipse    Christus.     Hoc   corpus   saeramentum   est  illius 
corporis  Christi,  quod  est  Ecclesia:    quia    sicut  hoc 
corpus,  quod  ipse  assumsit  de  Virgine,  habet  mem- 
bra   diversa,    quorum    alia    aliis    mutuo    necessaria 
erant,  sic  hoc  corpus,    quod  est  Ecclesia.     Unde  et 
Apostolus  Ecclesiam  quasi   quoddam    animai   descri- 
bit    habens    caput   suum,    ipsum   scilicet   Christum, 
oculos  spiritales  praelatos,  qui  aliis  praevident,  ma- 
nus  ipsos   operatores,    pedes   ipsos   minores    qui  ad 
corpus  portandum  necessarii  sunt.     Sic  enim  alterno 
indigent  adjumento ,  ut  et  majores  minoribus  et  mi- 
nores majoribus  vicissim   suppeditare   oporteat.     Sic 
enim  in  corpore  humano  videmus,   quod  oculos  ma- 
nìbus  et  e  converso,  et  manus  pedibus  et  e  converso 

subministrare  conveniant.  Sanguis  autem  sacramen- 
timi spiritus  Ecclesiae,  quod  per  septiformem  gra- 
tiam  eam  vivificai  et  in  ea  operatur.  Sicut  enim, 
ut  ait  Augustinus,  anima  vita  est  corporis,  ita  Deus 
vita  est  animae.  Et  bene  per  sanguinem  vivificatrix 
iìla  gratia  significato  _,  quia  majorem  vim  et  efrìca- 
ciam  habet  anima  in  sanguine,  quam  in  alio  aliquo 
humore.  Unde  Moyses,  anima,  inquit,  cujuscun- 
que  carnis  in  sanguine  est.  Illa  vero  perceptio  et 
incorporalo,  quae  est  in  assumendo  illud  sacramen- 
tum,  est  unionis  et  incorporationis,  quae  est  mem- 
brorum  ad  caput.  Nam  quando  aliquis  accedit  ad 
illud  assumendum,  ostendit,  se  non  tunc  Christo 
uniri  sed  jam  perfici  et  dilectionem  unitam  esse  et 
in  membris  ejus  transisse.  De  hac  re  hujus  sa- 
cramenti dixit  Dominus  noster  :  Qui  manducat  car- 
nem  meam  et  bibit  sanguinem  meum,  in  me  manet. 
Non  de  sacramento  dixit,  quia  multi  de  corpore  suo 
sunt,  qui  hoc  sacramentum  non  accipiunt  et  multi 
accìpiunt,  qui  ejus  membra  non  sunt.  Accepit  enim 
Judas  hoc  sacramentum,  sicut  Petrus:  sed  unus  ad 
salutem,  alter  ad  mortem.  Quare  magis  in  pane  et 
vino  voluit  hoc  sacramentum  tradere ,  quam  in  aliis 
cibis,  solet  quaeri.  Sed  manifestum  est,  quod  pa- 
nis  validior  est  cibus  omnibus  aliis  cibis  et  magis 
sustentat.  Unde  nec  piena  refectio  nec  copia  men- 
sae  potest  esse  sine  pane.  Inde  quoque  Propheta: 
Et  panis ,  inquit ,  cor  hominis  confirmat.  Voluit  igi- 
tur  tradere  corpus  suum  in  specie  panis  potius  quam 
alterius  cibi,  ut  aperte  daret  intelligi,  quod  sicut 
cibus  iste  praevalet  in  sustentatione  corpori  admini- 
strando,    sic  Bacramentum  istud  prae  ceteria  vaiel 

6* 


SI 

in  dilectione  Dei,  quae  sustentatio  est  animae  in  no- 
bis  augmentanda.  In  nullo  siquidem  alio  rum  tantum 
ejus  dilectione  afficimur,  quantum  in  isto.  In  vino 
quoque  sanguinem  suum  dare  maluit,  quam  in  alio 
potu,  quia  per  vinum  laetitia  significatur.  Under 
et  vinum  laetiflcat  cor  hominis.  Per  hoc  quoque 
aperte  ostendit,  inaestimabiiem  laetitiam  per  passio- 
nem  suani  Ecclesiae  affuturam,  quam  Sancii,  qui 
ante  adventum  suum  fuerunt ,  minime  habuerunt, 
quia  moriendo  non  transibant  ad  vitam ,  imo  in  in- 
ferno detinebantur.  Unde  nec  eorum  natalitia  in  ec- 
clesia celebrantur.  De  aqua  non  legimus ,  quod 
Christus  huic  sacramento  addiderit.  Cur  igitur  vino 
admiscetur?  Sed  dicimus,  quod  per  aquam  populus 
gentium  designatur.  Unde  aquae  multae  popuii  mul- 
ti; ut  enim  semper  in  fluxu  et  in  mobilitate  aqua, 
ita  populus  ille  in  fluxu  carnis  et  instabilitate  qua- 
dam  detinebatur.  Nani  nullo  legis  vel  Prophetarum 
jugo  refroenatus,  per  lucos  et  aras  daemonum  hinc  in- 
de raptabatur.  Cum  igitur  ante  mortem  Christi  popu- 
lus iste  in  Ecclesiam  non  intrasset,  non  erat  conveni- 
ens,  quod  aqua,  quae  gaudium  de  ejus  introitu  expri- 
mit,  adderetur.  Cum  vero  postea  intraret,  Ecclesia  de 
ejus  introitu  et  societate  gaudens,  aquam  adjunxit.  De 
fractione  illa,  quae  ibi  apparet,  ambigi  solet  simili- 
ter,  an  ipsum  corpus  Christi,  sicut  vere  est  ibi,  ita 
in  ventate  frangatur.  Sed  dicimus,  quod  sicut  esse  vi* 
detur  panis ,  et  non  est ,  videtur  quoque  vinum  esse, 
cum  tamea  vinum  non  sit:  sic  videtur  frangi,  cum 
fractionem  nullam  recipiat  nullamque  partium  sec- 
tionem  suscipiat.  Nec  est  propter  hoc  phantastica 
yisio    illa,    quia  non    est  ad  deceptionem  vel  fidei 

crrorem,  «ed  ad  sacramenti  commendationem.  Scd 
cam  de  fractione  illa,  quae  fit  in  altari,  facile  sit 
responderi,  de  ilia,  quam  Christus  fecit  in  coena,  da 
qua  Evangelista  :  fregit  et  dabat  discipulis  suis, 
grave  videtur  absolvere,  an  scilicet  in  ventate  cor- 
pus su  uni  fregerit  et  per  partes  divisimi  discipulis 
suis  tradiderit.  Ad  quod  equidem  respondendum  vi- 
detur, quod  totum  integrum  et  perfectum,  sicut  do 
Virgin  e  traduxit,  ita  unicuique  discipulorum  totum 
et  integrum  tradidit.  Sic  etiam  in  altari  ab  unoquo- 
que  fidelium  recipitur.  Quod  autem  dixit  Evange- 
lista :  fregit  et  dedit  discipulis  suis,  sic  sane  intel- 
ligendum  liquet,  fregit,  id  est,  revelavit,  et  aperuit 
discipulis,  quid  hoc  sacramentum  signirìcaret,  quod 
videlicet  corpus  ecclesiam,  quod  sanguis  hilaritatem 
illam  quam  ecclesia  de  sui  redemtione  habet  figu- 
raret.  Unde  qui  hoc  ignorant  non  fractum,  id  est, 
non  revelatum  secundum  sui  significationem  acci- 
piunt.  Quod  autem  sic  sane  et  convenienter  exponi 
possit,  Hiereinias  ostendit:  Parvuli  petierunt  panem 
et  non  erat,  qui  frangeret  eis.  Panis  iste  scriptura 
est,  quem  panem,  id  est,  quam  scripturam  parvuli 
infirmi  ante  adventum  Christi  sibi  frangi,  id  est, 
aperiri  et  exponi  petebant  et  non  erat,  qui  frange-» 
ret  eis,  donec  ,  veniret  Christus,  qui  aperir  et  eis 
scripturas.  Unde  Joannes  in  apocalypsi  :  et  nemo 
poterat  aperire  librimi  et  solvere  signacula  ejus  etc. 
Et  bene  dicitur  scriptura  panis,  quia  ea  ut  cibo  spi- 
ritali interior  homo,  sicut  et  corporali  exterior,  re- 
ficitur  et  sustentatur.  Quae  frangenda,  id  est,  ex- 
ponenda  est,  quia,  sicut  duri  panis  crusta  frangenda 
Bunt,  ut  ad  meduliam  et  micam,  quae  intus  e&t,  ve- 

niamus,  sic  cortex  et  testa  literae  frangenda  est,  id 
est,  series  literae  exponenda,  ut  ad  medullam,  id 
est,  ad  interiorem  sensum  venire  valeamus. 

Solct  quoque  quaeri,  quale  discipulis  ipsum  tra- 
didit,  passibile  videlicet  an  impassibile.  Ad  quod 
dicimus,  quod  de  auctoritate  hoc  diffinitum  non  ha- 
bemus.  Possumus  tamen  de  hoc  secure  respondere, 
quod  dedit  tale  quale  voluit.  Si  enim  voluit  eis 
tradere  immortale,  bene  quidem  in  ilio  tempore  im- 
passibilitatem  sui  potuit  assumere,  sicut  et  in  morte 
claritate  se  vitae  immortalis  venustavit.  Si  autem 
voluerit  dare  passibile  et  hoc  utique  potuit,  ita  ta- 
men, quod  cum  eorum  dentibus  attereretur,  nihil 
inde  sentirei  nihilque  defectionis  in  se  assumerei  : 
sicut  etiam  beato  Vincentio  talem  corporis  solidita- 
tem  dedit,  quod  parum  de  illis  tormentis,  quae  ei 
inferebantur,  sensit.  Si  enim  aliquis  ,  qui  non  ha- 
beret  eamdem  vim  in  corpore  suo,  tantum  decimam 
partem  illarum  poenarum  suscepisset,  nunquam  am- 
plius  vivere  posset.  Similiter,  si  Christus  vellet, 
omnes  alias ,  tam  infirmitates  corporis ,  quam  affec- 
tiones  animi  deposuisset. 

De  specie  quoque  illa  panis  et  vini  dabitatur, 
cujus  siti  Ad  quod  sane  respondendum,  quod  ip- 
sum corpus  propter  horrorem  assumendi,  eas  in  se 
formas  recipiat.  Nani  si  opponatur,  quod,  ex  quo 
illud  corpus  assumsit,  nunquam  formam  illius  de- 
posuit  et  ideo  aliam  formam,  illa  non  deposita, 
habere  non  potest,  dicimus,  quia  sicut  quod  de 
Spiritu  sancto  conceptum  est,  quod  clauso  utero  in- 
travit  et  exivit,  quod  super  aquas  ambulavit,  quod 
clausis  januis  ad  discipulos   intra vit,   quod  simul  et 

eoceni  tempore  in  diversis  locis  habetur,  sicut,  in- 
quarti, haec  omnia  ad  singularitatem  illius  corporis 
atlinent,  sic  istud  quoque,  quod  diversas  sirnul  ha- 
bet  formas.  Si  enim  hoc  est  admirandum,  nihilomi- 
nus  unumquodque  alioruin  constat  esse  stupendum, 
quod  omnia  de  eo  sunt  admiranda.  Manna  quoque 
bujus  veri  panis  sacramentuin  extitisse,  aperte  insinua- 
vit.  Cam  siquidem  filiis  Israel  manna  plueret,  admi- 
rantes,  quid  esset,  invicem  quaerebant :  Manhu,  id 
est,  quid  est  hoc?  Eodem  modo  hic  semper  quaeri 
potest:  Quid  est  hoc  %  Quippe  nec  humanum  inge- 
nium  nec  lingua  depromere,  quid  sit,  piene  suffi- 
cit. Si  enim  nolumus  dicere ,  quod  illius  corporis 
sit  haec  forma ,  possumus  satis  dicere  ;  quod  in 
aere  sit  illa  forma  ad  occultationem  propter  prae- 
dictam  causam  carnis  et  sanguinis  reservata,  sicut 
forma  humana  in  aere  est,  quando  angelus  in  no- 
mine apparet.  De  hoc,  quod  negligentia  ministro- 
rum  evenire  solet,  quod  scilicet  mures  videntur 
rodere  et  in  ore  portare  corpus  illud ,  quaeri  solet. 
Sed  dicimus,  quod  Deus  illud  non  dimittit  ibi,  ut  a 
tam  turpi  animali  tractetur  ;  sed  tamen  remanet  ibi 
forma    ad   negligentiam  ministrorum    corrigendam. 

Nunc  de  efficacia  hujus  sacramenti  videamus. 
Efficacia  enim  hujus  major  et  fortior  est,  quam  ali- 
cujus  alterius,  quia  in  tantum  confirmat,  quod  qui 
devote  accipit,  quamdiu  per  infirmitatem  suam  ip- 
sum  a  se  non  rejicit,  nullam  diaboli  tentationem 
patitur,  quia  per  hujus  eucharistiae  perceptionem  dia- 
bolus  vincitur  et  religatur  et  licet  in  se,  qui  talis 
est,  semper  24)  habeat,  tamen  ipsum  semper  recipit 
et  in  eo  habitaculum  facit. 

Caput  XXX. 
De  sacramento  unctionis. 
De  sacramento  unctionis  videndum  restar.  Scien- 
dum  igitur,  hoc  sacramentum  esse  ejusdem  rei  sacra- 
mentum,  cujus  et  sacramentum  altaris,  quia  illam 
unctionem  capitis  et  membrorum  significat,  quae  sa- 
cramento altaris  signifìcatur.  Unctio  enim  ista  si- 
cut  trina  in  capite  praecessit  sic  et  in  membris  sub- 
sequitur.  Verum  quia  hoc  sacramentum  ultimum  est 
omnium,  et  quasi  consummatio,  ideo  praerogativa 
quadam,  licet  in  aliis  unctio  contineatur,  hoc  unc- 
tionis sacramentum  jure  vocatur,  quod  quidem  in 
capite  nostro  Christo,  ut  dictum  est,  trina  praeces- 
sit. Unde  et  Christus,  id  est,  chrismate  unctus,  dic- 
tum est.  Ipse  namque  oleo  spirituali  ab  ipsa  con- 
ceptione  unctus  fiiit.  Unde  et  Christus  :  Spiritus  Do- 
mini super  me,  eo  quod  unxerit  me  :  ad  annuntian- 
dum  mansuetis  misit  me,  ut  mederer  contritos  cor- 
de; et  cetera.  Hinc  etiam  psalmista:  dilexisti  ju- 
stitiam  et  odisti  iniquitatem ,  propterea  unxit  te 
Deus,  et  cetera.  Postea  perunxit  Maria  pedes  ejus 
in  domo  Simonis  leprosi,  deinde  caput,  quando  ala- 
bastrum  fudit  super  caput  ejus.  Has  duas  unctio- 
nes  suscepit,  quia  rex  et  sacerdos  erat.  Duae  simi- 
liter  personae  unguuntur  in  ecclesia,  rex  et  sacer- 
dos, una  major  altera  minor.  Minor  vero  a  majore 
benedicitur,  ut  Apostolus  ait.  In  unctione  igitur  pe- 
dum  minor  persona,  id  est,  sacerdos,  in  unctione 
capitis  major,  id  est,  rex  fìguratur.  David  etiam, 
qui  in  Christi  figura  praecessit,  unctus  fuisse  legi- 
tur,  primo  in   domo   patos  a  Samuele,   secundo  su- 

per  partem  Israel,  tertio  super  totum.     Eodem  quo- 
que modo  unusquisque  Christianus  ter  ungitur,  primo 
ad  inchoationem,   in  baptismate  seilicet,  ubi  peccata 
dimittuntur ,  secundo  ki  confirmatione,  ubi  dona  gra- 
tiae  conferuntur ,    tertio   in  exitu,    ubi  vel  omnia  si 
qua  sunt  peccata,   vel   eorum  maxima  pars    deletur. 
Yidendum    igitur,    quae   res,   quae  sit   efficacia 
hujus   sacramenti,   utrum   idem  sit   res   et   efficacia 
an  potius  inter  se  diversa.    Ad  quod  dicendum,  quod 
quaedam    sacramentorum    in    hoc    conveniunt,    quod 
videlicet   alia    est    eorum    efficacia    et    aliud    eorum 
res.    Quaedam  vero  in  hoc    discrepant,    utpote  bap- 
tismus  idem  habet    rem  et   effectum.      Sacramentum 
vero  altaris  non  sic    se   habet.     Gum  enim  idem  sit 
res  et  quod  effìcit ,    tamen  aliud  efficit  sacramentum 
altaris ,  de  qua  efficacia  superius  ostendimus  suffìci- 
enter,   et  alia   est  res  ejus.     Similiter   et   hujus  sa- 
cramenti alia   est   res   et  alia  efficacia  ;   res  eadem, 
quae  et  sacramenti  altaris.    Nani  non  hoc  sacramen- 
tum, quod  figurai  25),  sed  ostendit  factum  esse.    Prius 
siquidem  est   aliquis   membrum    Christi,    quod  fit  in 
baptismo,    quam  ad  consecrationem  altaris    accedat. 
Similiter  ante  est  membrum  Christi,  quam  sic  ungua- 
tur.     Per  singulos    quoque    sensus    haec   unctio   fieri 
debet,   ut  quaecunque    sensibus    sunt   perpetrata,  ex 
toto   vel   ex   maxima  parte   remittantur.     De   itera- 
tione    secundum    diversas    consuetudines    fiat    eccle- 
siarum.     Jacobus    enim    cum    dicat  :    Infirmatur   quis 
in   vobis   inducat   presbyteros   ecclesiae    et   unguant 
eum   et   bene  habebit,   non  videtur  prohibere,    quin 
repetatur.     De  majoribus  enim,   ut   baptismo  confir- 
matione et  altaris  sacramento,  dictum  est,   nullum 

sacramentimi  reiterandum.  Neque  eadem  hostìa  con- 
secratur  bis ,  cum  tamen  ideai  corpus  ab  eodem  fre- 
quenter  sumatur. 

Caput  XXXL 

De  conjugii  sacramento   et  quod  non  confert  aliquod  domini, 
sicut  cetera  faciunt.    Item  de  cantate. 

Nunc  de  conjugio  dicendum  est,  quod  quidem 
sacramentum  est,  sed  non  confert  aliquod  donuin, 
sicut  cetera  faciunt,  sed  tamen  mali  remedium  est. 
Datur  enim  propter  incontinentiam  refroenandam, 
unde  magis  ad  indulgentiam  pertinet.  Sic  autem  dif- 
fìnitur  :  conjugium  est  maris  et  foeminae  foederatio 
legitima ,  propter  quam  licet  eis  sine  culpa  commis- 
ceri.  Foederatio  vero  alia  est  de  conjugio  contra- 
hendo,  ut  est,  quando  promittit,  quod  eam  accipiat 
sibi  uxorem ,  alia  conjugii,  ut  quando  dicit,  tra- 
do  me  tibi  ad  usum  carnis  meae ,  ita  ut,  quamdiu 
vixeris,  non  me  alii  conjungam.  Et  haec  foederatio 
adprime  facit  conjugium.  Sciendum  vero  est,  quod 
in  hoc  sacramento  multa  olim  fuerunt  licita,  quae 
modo  licita  non  sunt ,  quia  in  veteri  testamento  li- 
cebat  uni  multas  uxores  habere,  ut  populus  Dei  au- 
geretur,  sed  non  mulieri  multos  viros,  quia  multae 
possunt  ex  uno  foecundari ,  sed  non  una  ex  muìtis. 
Nunc  vero  non  licet,  quia  populus  Dei  auctus  est. 
Etiam  tunc  regibus  non  licebat  multas  sed  unam 
habere  ut  subditis  suis  providere  possent.  Si  enim 
multas  haberent,  earum  sollicitudine  animus  impe- 
diretur  et  ita  minus  providerent.  Quod  vero  Da- 
vid et  Salomon  multas    habuerunt,   piane  contra  le- 

gem  fecerunt.  Nostrum  vero  conjugium  ad  regimi 
conjugium  redactum  est,  quia  reges  sumus,  de  qui- 
bus  Petrus:  nos  sumus  genus  electums  regale  sa- 
cerdotium.  Hoc  sacramentum,  ut  dictum  est,  mali 
remedium  est,  esti  donum  non  conferat.  Unde  :  qui 
potest  capere  capiat,  id  est,  qui  potest  continere 
contineat,  qui  non  potest  uxorem  ducat.  Et  Apo- 
stolus  :  unus  quisque  habeat  suam  propter  fornica- 
tionem  vitandam. 

Utrum  clerici  matrimonium  contrahere  possint, 
quaeri  solet.  Sacerdotes,  qui  non  fecerunt,  pos- 
sunt.  Si  vero  aliquis  in  ecclesia,  quae  votum  sus- 
cepit,  fuerit  qui  non  votum  fecerit,  potest  ducere, 
sed  in  ecclesia  ilìa  officium  non  exercebit,  quod  est, 
parochiam  non  tenebit.  Graecorum  vero  sacerdotes, 
quia  Votum  non  susceperunt,  bene  uxores  ducere 
possunt,  qui,  quando  consecrantur,  de  manu  epi- 
scopi uxores  accipiunt  et  virgines,  quae  si  morian- 
tur,  non  alias  accipiunt,  nec  ipsae  alios  26).  Prae- 
ceptum  etiam  erat  eis,  ut  unusquisque  de  tribù  sua 
uxores  duceret,  ne  tribus  commiscerentur  et  ne  tran- 
siret  possessio  unius  tribus  in  possessionem  alterius, 
quia  terra  per  tribus  divisa  erat.  Nunc  autem  non 
licet,  sed  de  aliena  gente,  quod  ecclesia  propter 
propagationem  caritatis,  (quod)  a  Romanis  (ecclesia) 
accepit.  Romani  enim,  quando  amicitiam  cum  aiiis 
civitatibus  facere  volebant,  uxores  ex  eis  ad  con- 
foederationem  amicitiae  ducebant.  Similiter  Eccle- 
sia constituit,  ut  non  de  sua  sed  de  aliena  prosa- 
pia uxorem  quis  ducat,  quia  non  putavit  hoc  suf- 
ficere  ad  dilatationem  caritatis,  quia  per  uxorem 
quam  accipit  totam  illam  progeniem  diligit.    Multa 

sunt,  qua©  conjugium  iinpediunt ,  cognatio ,  votum, 
ardo,  frigiditas.  Sunt,  qui  in  secreto  continenliam 
vovent.  Hi,  si  non  possunt  continere,  de  voto  poe- 
niteant  et  uxores  ducant.  Qui  vero  in  manifesto 
votum  faciunt,  ut  monachus  et  sacerdos,  matrimo- 
nium  contrahere  nequeunt.  Ordines  impediunt,  pos- 
sunt tamen  ducere  usque  ad  acolvthum  sed  bene- 
ficia dimittere  debent.  Qui  vero  supra  acolythum 
ordinati  sunt  ducere  non  possunt.  Gregorius  tamen 
Anglicis  permisit,  quia  nuper  conversis  ad  fidem  si 
hoc  (eis)  prohiberetur,  facile  relabi  possent.  Servitila 
etiam  impedit.  Si  quis  enim  se  ignorante  ancillam 
ducit  alterius,  si  noluerit  in  servitutem  redigi,  aut 
etiam  redimat  aut  dimittat.  Item  si  quis  fiigidus 
uxorem  duxerit  et  eam  habere  non  potuerit,  Leo 
papa  dicit,  quod  eam  dimittere  potest.  Gregorius 
vero  dicit,  esse  conjugium  et  si  non  potest  eam 
habere  ut  uxorem,  habeat  ut  sororem  et  non  mi- 
nus  erit  conjugium,  sicut  conjugium  Mariae  et  Jo- 
seph. Si  vero  mulier  non  potuerit  continere  et  hoc 
dixerit,  non  propter  hoc  separanda,  quia  necesse 
est,  eam  continere.  Inde  Hieronymus  et  Theophra- 
stusdicunt:  nulli  sapienti  ducenda  est  uxor.  in  aliis 
enim  experiri  possumus,  qualia  sint,  antequam  ha- 
beamus,  ut  equum ,  antequam  emamus,  et  cetera  ; 
sed  mulierem  experiri  non  permittimur,  nisi  post- 
quam  in  uxorem  accipimus.  Item  mulier  aut  casta 
est  aut  incesta.  Si  casta  superba,  si  incesta  nun- 
quam  erit  libera  a  suspicione.  Conjugium  etiam  ser- 
vitus  dicitur.  Unde  Apostolus  :  servus  vocatus  es  et 
cetera,  id  est,  in  conjugio  utere  servitute,  id  est, 
habita  etiam  occasione  dimtetendi  non  diniittas.    Si 

autem  liber,  id  est,  «ine  conjugio ,  ne  accipias  uxo- 
rem,  si  vis  esse  liber. 

Tria  sunt  bona  conjugii,  fides ,  proles,  sacra- 
mentuiii.  Fides,  non  catbolica,  sed  paciio  conju- 
galis,  quod,  quamdiu  vixerit,  cnm  alia  non  com- 
inisceatur.  Proles ,  ut  susceptus  fìlius  religiose  edu- 
cetur,  et  est  ad  decorem,  ut  quod  ibi  per  peccatuni 
cominissum  est,  filiorum  fructu  recompensetur.  Sa- 
cramentum  est  Christi  et  ecclesiae,  quia  sicut  uxor 
unius  viri  et  vir  unius  uxoris ,  sic  Christus  unius 
sponsae,  id  est,  ecclesiae  sponsus  est  et  ecclesia 
unius  sponsi,  id  est,  Christi  sponsa. 

Quaeritur,  si  inter  infìdeles  possit  esse  conju- 
gium. Potest  utique.  Unde  Joannes  Chrysostomus2'7)  ; 
Non  licet  tibi  habere  uxorem  fratris  tui.  Joannes 
dicit,  quod  adulterium  erat,  et  sic  conjugium.  Sed 
opponitur,  omne,  quod  non  est  ex  fide,  peccatum 
est.  Sed  intelligendum  est,  quod  non  est  ex  fide,  id 
est,  quod  contra  conscientiani.  Quod  conscientia 
testatur  malum  esse,  illud,  si  fiat,  peccatum  est. 
Augustinus  dicit,  quod  conjugium  bonum  naturale 
est,  quod  diffunditur  inter  omnes,  etiam  inter  infi- 
deles.  Item  conjugiiim  est  inter  fideles  et  infìdeles. 
linde  Apostolus  :  si  qnis  fidelis  habuerit  uxorem  in- 
fidelem  et  haec  consentit  habitare  cura  ilio,  non 
dimittat  eam.  Christianus  etiam  Judaeam  posset  du- 
cere, si  recompensatio  inde  sequeretnr. 

Diximus  superius  summam  salutis  in  his  tri- 
bus,  scilicet  fide  et  sacramento  et  cantate  constare. 
Nunc  de  duobus ,  fide  et  sacramento,  sufficienter 
expedito,  de  tertio ,  caritate,  amodo  disseramus. 
Carjtas,   ut  supra   diximus,    est  amor   honestus,  id 

est  amor,  qui  ad  eum  finem,  ad  quem  referri  debef, 
refertur.  Est  autem  amor  bona  volunfas  erga  ali- 
quem propter  ipsum.  Si  enim  diligam  aliquem  prop- 
ter  aliquam  utilitatem ,  non  est  amor  ad  ipsum,  sed 
ad  meam  utilitatem.  Unde  si  optem  vitam  aeter- 
nam  alicui  non  propter  se,  sed  ut  ab  eo  liberer, 
jam  vellem,  ut  in  paradiso  esset,  non  eum  diligo, 
sed  aliquod  de  morte  sua  commodum  mihi  desidero. 
Nec  est  igitur  honestus  amor,  id  est,  non  tendens 
in  eum  fìnem,  in  quem  debet,  id  est,  in  ipsum  Deum. 
Licet  enim  multi  et  diversi  fines  esse  possint  in  di- 
lectione,  vel  in  aliquo,  ut  in  domo  propter  paupe- 
res  facienda  pauperes  sunt  in  causa,  tamen  finis, 
id  est,  finalis  causa  et  suprema  scilicet  Deus  unus 
est.  Unde  quamvis  diligam  aliquem  propter  se,  il- 
lum  in  finem  dilectionis  constituere  non  debeo,  sed 
ipsum  Deum  et  tunc  ad  primum  amor  ad  eum  re- 
fertur finem ,  ad  quem  debet.  Gemina  vero  baec 
dilectio  in  dilectione  utique  Dei  et  proximi  consi- 
stit.  Non  enim  possumus  diligere  Deum,  nisi  proxi- 
mum  diligamus.  Hoc  tamen  non  posse  non  ad  na- 
turam,  sed  ad  institutionem  praecepti  referatur;  pos- 
set  enim  esse,  quod  nullus  homo  praeter  me  esset 
et  bene  diligere  Deum  possem.  Est  quoque  de  ob- 
stinatis  in  proximum  illud  Joannis  intelligendum  : 
Qui  non  diligit  proximum,  quem  videt,  Deum,  quem 
non  videt,  quomodo  potest  diligere  ?  quasi  diceret, 
qui  adeo  erga  proximum,  quem  videt,  induratus  est, 
quod  nullo  modo  ad  ejus  dilectionem  revocari  pot- 
est, ille,  dum  talis  est,  Deum  non  potest  diligere; 
hoc  enim  jam  nihil  aliud  est,  quam  proximum  odio 
habere  et  qui  proximum  odit,  Deum  non  diligit. 

Caput  XXXH. 

Quibus   modis   nos  diligat  Deus    et  quibus  modis  nos  Deum 
vel  proximum  diligere  debeamus. 

Nunc  vero ,  quibus  modis  nos  diligat  et  qui- 
bus modis  nos  Deum  vel  proximum  diligere  debea- 
mus,  dicendum  videtur,  ut,  quis  ordo  in  cantate 
servali  debeat,  e  vide  n  ter  appareat.  Deum  igitur  ali- 
quem  diligere  non  est  aliud,  quam  ipsum  ab  aeterno 
bene  de  eo  disponere  et  per  temporum  successio- 
nem  donis  gratiae  suae  ad  vitam  aeternam  eum  prae- 
parare.  Unde  cum  dico  :  Deus  diligit  illuni,  sensus 
est:  de  salute  ejus  ab  aeterno  disposuit,  ut  scilicet 
in  praesenti  vita  aliquod  bonum  ei  largiatur,  per 
quod  salvetur.  Nullus  enim  motus  est  in  Deo  ad 
nos  diligendum,  sicut  est  in  nobis  ad  ipsum.  Nos 
enim  cum  Deum  diligimus,  talem  motum  animi  ad 
ipsum  habemus.  Est  enim  caritas,  ut  ait  Àugusti- 
nus,  motus  animi  ad  Deum  diligendum  propter  se 
et  proximum  propter  Deum.  Hic  solet  quaeri,  an 
Deus  aliquem  diligat  modo,  quem  non  semper  dile- 
xerit.  Sed  dieimus  minime.  Quaeritur  etiam,  si 
Deus  omnes  diligat,  qui  eum  diligunt.  Non.  Si  op- 
ponatur,  quod  ait:  ego  diligentes  me  diligo,  et  si- 
milia,  dieimus,  quod  de  perseveranti  dilectione  die- 
timi est.  Sed  notandum,  quod  in  dilectione  Dei 
nullus  modus,  nullus  denique  terminus  est  statutus. 
In  dilectione  vero  proximi  est  mensura.  Dictum 
est  enim ,  diliges  Dominum  Deum  tuum  ex  foto 
corde  etc.  Ex  toto  corde  diligit,  qui  paratus  est, 
ei  obedire  prò  posse  suo.  Cetera,  quae  sequun- 
tur,  inculcationes  sunt;  tale  enim  est,  ac  si  dica- 
tur  :    ad  ejus  obsequium  implendum   totani   intendo- 

nem  tuam  extendas.  In  dilectione  vero  proximì  men- 
sura  est,  ubi  dictum  est:  diliges  proximum  tuum, 
sicut  te  ipsum.  Non  ait  quantum,  sed  sicut.  Est 
igitur  sensus  :  illud  bonuni,  quod  tibi  velles  fieri, 
si  esses  in  eo  gradii,  ei  velis  in  eo  gradu,  in  quo 
est.  linde  alibi:  quaecunque  vultis,  ut  faciant  vo- 
bis  homines,  eadein  vos  facite  illis.  Omnia  siqui- 
dem  debemus  aliis  facere,  quae  vellemus  nobis  fieri, 
si  essemus  in  eodem  gradu  et  in  eadem  dignitate. 
Quaecunque  vultis,  id  est,  approbatis.  Si  enim  vo- 
lo, mihi  adduci  scortum,  hoc  non  approbo.  Hinc 
etiam  dictum  est,  quod  tibi  non  vis  fieri,  alii  non 
feceris.  Quorum  alterum  naturale,  ut  hoc  :  alterum 
positivum,  ut  illud:  quaecunque  vultis,  ut  faciant 
etc.  Sic  vero  et  Deus  diligendus  est  et  proximus, 
ut  charitas  nostra  sit  ordinata.  Sicut  enim  Deus 
prae  hominibus  bonus  est,  sic  super  omnia  dili- 
gendus est,  et  sic  prae  omnibus  diligendus  est, 
sic  honor  et  reverenda  magis  est  ei  exhibenda , 
post  ipsum  etiam  de  singulis  in  gradu  suo  est  fa- 
cienda.  Si  enim  aliquem  video  magis  bono  dign- 
11  m ,  quam  ego  sim  et  ipsum  ei  magis ,  quam  mi- 
hi cupere  debeo.  Sic  siquidem  ordo  in  cantate  ser- 
vatur,  ut  prò  meritis  et  prò  convenientia  cujusque 
magis  vel  minus  in  diversis  gradibus  eos  diligamus. 
Notandum  tamen ,  quod  cum  talem  ordinem  in  dilec- 
tione retinere  debeamus,  quod  magis  debeam  dili- 
gere aliquem  religiosum,  quam  patrem  meum,  qui 
non  est  adeo  religiosus.  In  exhibitione  profecto  cha- 
ritatis  aliter  est  faciendum,  quia,  si  non  possum 
utrique  sufficere,  illi  sane  subtrabam  et  patri  meo 
tribuam.     Magis   enim  in    exhibitione  me  ad   eos, 

quorum  curam  gero,  extendere  debeo,  nec  tamen 
propter  hoc  tantum  patrem  nieum ,  quantum  illum 
diligo.  Hic  notandum,  quod ,  si  aìiqua  inilrmitate 
superatus  ìfl  fornicationem  vel  homicidium  incidam, 
Tel  in  aliquod  aliud  peccatimi,  dummodo  Christina 
in  fondamento  habeam,  non  propter  hoc  veruni  est, 
quod  Deum  non  diligam.  Bene  enim  possum  in 
aliquo  dominimi  meum  contemnere  ad  tempus  et 
ipsum  prae  omnibus  diligere  et  super  alios  aesti- 
mare.  David  enim  quando  peccavit  caritatem  ha- 
bebat,  quia  Christum  in  fondamento  habebat.  Chri- 
slum  autem  in  fundamento  habere  est  aliquem  sic 
euni  diligere,  quod  si  ei  optio  daretur  prius  per- 
mitteret,  se  interrici,  quam  eum  negaret.  In  talibus 
cum  peccat  quis,  lapis  est  motus  non  evulsus.  Ca- 
dat  justus,  labatur  justus,  resurgat  justus,  melior 
erit.     Sanctis  enim  omnia  cooperantur  in  bonum. 

Cum  igitur  caritas  summa  virtutum  sit  et  in 
qua  omnis  virtus  alia  quam  ipsa  sit  innitatur,  de 
virtutibus  latius  et  vitiis  inquiramus.  Sed  prius  hoc 
de  caritate  videamus,  quod  Augustinus  omnem  vir- 
tutem  caritatem  esse  velie  videtur.  Cum  enim  ca- 
ritas facit  fortem,  fortitudo  caritas  est:  cum  facit 
humilem,  humilitas  caritas  est:  cum  facit  patien- 
lem ,  patientia  caritas  est  et  sic  de  aliis.  Unde 
Apostolus:  caritas  omnia  suffert,  omnia  sustinet  etc. 
Quidam  tamen  hanc  auctoritatem  Augustini  ,  quae 
est  :  omnis  virtus  est  caritas ,  sic  exponunt.  Omnis 
virtus  est  caritas,  vel  ex  caritate  :  hoc  autem  prop- 
ter eas  virtutes  quae  non  voluntates,  sed  magis 
potentiae  sunt,  ut  in  sequentibus  melius  apparebit, 
Quomodo  igitur   diffiniatur  virtus   et  in   quot  prin* 

cipales  partes  dividatur,  intelligendum  est.  Virtus 
est,  ut  ajunt  philosophi,  habitus  mentis  optimus 
vel  bene  constitutae  mentis.  Notandum  autem,  quod 
Sancti  difrìnitiones  virtutum  a  philosophis  positas  et 
divisiones  per  species  non  mutaverunt,  sed  eas  ab 
eis  acceptas  diligenter  exposuerunt  et  retinuerunr. 
Videamus  igitur  diffinitionem ,  quomodo  sit  intelli- 
genda.  Virtus  est  habitus  mentis,  id  est,  bona  vo- 
luntas  mentis  sic  in  habitum  per  animi  applicatio- 
nem  versa,  quod  vix  aut  nunquam  separali  possit. 
Hoc  enim  notatur  per  hoc,  quod  dicitur  habitus 
mentis.  Nam  sunt  aliqui,  qui  cum  modo  habeant 
voluntatem  cuique  reddendi  quod  suum  est,  facile 
tamen  ab  hac  pcrmutantur.  Siniiliter  in  aliis  videro 
licet  :  ut  est  aliquis,  qui  modo  voluntatem  carnis 
restringere  conatur,  cum  tamen  eam  paulo  pleniter 
exerceat.  Ut  enim  virtus  sit,  ex  animi  applicatone 
venire  debet.  Unde  Aristoteles  :  tales  enim  sunt 
scientiae  et  virtutes.  Quia  vero  sunt  nonnulli,  qui 
virtutes  continentiae  vel  etiam  pietatis  affectum  erga 
alios  habent,  sed  non  propter  Deum,  ideo  non  va- 
let  eis  ad  salutem,  ideo  subjungitur:  optimus,  id  est 
talis,  qui  prosit  ad  vitam  optimam  vel  in  quo  me- 
riturn  consistat.  Nota,  quod  David,  quum  concum- 
bebat  cum  Bethsabee,  non  habebat  dilectionem  pro- 
simi in  exhibitione.  Scriptum  est  enim  :  dilectio 
proximi  malum  non  operatur.  Nam  non  adultera- 
bis  etc.  Salva  igitur  auctoritate  ista  dicemus,  quod 
diligebat  Uriam  affectu  sed  non  effectu.  Haec  vero 
auctoritas  de  dilectione  in  effectu  intelligitur. 

Nunc  de  speciebus  virtutis  videamus,  quas  qui- 
dam in  majori,  quidam  in  minori  numero  constitue- 


99 

rnnt.  Socrates  enim  sub  virtute  prudentiam  consti- 
tuens  quatuor  virtutis  species  esse  docuit,  justitiam, 
fortitudine!!! ,  teniperantiam.  Dixit  enim  prudentiam 
discretionem  esse  bonarum  vel  rnalarum  rerum  cum 
ornatu  morum.  Talem  prudentiam  vocavit  scien- 
tiam  vel  sapientiam.  De  hac  rhetorica  multum  elo- 
quentiae ,  parum  scientiae  vel  sapientiae.  Aristote- 
les  atitem  a  virtutibus  eam  separa  vit,  ubi  dixit:  ta- 
les  sunt  scientiae  et  virtutes.  Aristoteles  vero  no- 
luit  vel  etiam  non  putavit  esse  virtutem,  quod  ae- 
que bonis  et  malis  habet  convenire.  Secundum 
Aristotelem  igitur  tres  sunt  species  virtutis,  justitia 
scilicet,  temperantia,  fortitudo.  Justitiam  vero  sic 
definiunt  philosophi  :  justitia  est  habitus  animi  red- 
dens  unicuique  quod  suum  est,  communi  utilitate 
servata.  Hoc  idem  Justinianus  notavit  sua  diffìni- 
tione,  cum  diceret  sic:  justitia  est  constans  et  per- 
petua voluntas  etc.  Per  hoc  enim,  quod  ait:  con- 
stans et  perpetua  voluntas,  qualitatem  mentis  veni- 
entem  ex  applicatione  et  difficile  mobilem  notavit. 
Per  hoc,  quod  dixit:  suum  unicuique  jus  tribuens, 
optimum  notavit.  Suum  potest  referri  tam  ad  acci- 
pientem  quam  ad  tiibuentem.  Si  ad  accipientem 
referatur,  tunc  determinandum  communi  utilitate  ser- 
vata. Justitiae  siquidem  est  omnia  ad  communem 
utilitatem  referre.  Sic  igitur  in  republica  quidem 
fieri  debet,  ut  cum  aliquis  tantum  meruerit  remune- 
rari  vel  tanta  poena  puniri,  deliberetur,  an  si  tan- 
tum praemium  ei  detur  aut  tanta  poena  multaretur 
reipublicae  praejudicetur.  Tantum  enim  posset  quis 
remunerari  seu  etiam  puniri,  quod  respublica  mag- 
nimi detrimentum  inde  pateretur.     Sicut  est  in  re- 

publica,  sic  sit  etiara  in  Ecclesia.  Sic  judex  quis- 
que  discretus  tara  secularis  quam  ecclesiasticus  to- 
tum,  quod  facit,  ad  communem  utiìitalem  reipubli- 
cae  aut  eiiam  parochiae  suae  referre  debet.  Sic 
quoque  communem  utilitatem  in  suo  judicio  conser- 
vata Quod  enim  hunc  sic  remunerat,  illum  sic  punit, 
alios  divinae  28)  magis  obnoxios  reddit.  Si  autem 
suum  ad  tribuentem  referatur,  non  adjectione  opus 
est.  Sic  enim  punit  et  remunerat  judex,  ut  se  de- 
cet  et  quod  quidem  sibi  debet,  ut  quod  justitia  de- 
bet esse,  crudelitas  vel  dissolutio  non  sit,  quod  es- 
set,  vel  si  non  remitteret  ex  parte  vel  ex  toto  re- 
mitteret.  Hoc  etiam  sibi  debet  terrenus  judex,  ut 
inde  commendabilior  et  majoris  auctoritatis  ad  fa- 
ciendam  justitiam  reddatur.  Similiter  quod  Deus 
hunc  punit  minus  quam  meruerit  vel  illum  remu- 
nerat magis  quam  meritum  exigit,  suae  justitiae 
est,  id  est,  ad  justitiam  sui  reddentis  pertinet. 
Haec  bona  voluntas,  quia  vel  aliquo  timore  mun- 
dano  vel  aliqua  mundiali  cupiditate  praepediri  pot- 
est  adeo,  quod  justitia  in  aliquo  dissolvatur,  ideo 
duobus  quasi  postibus  et  firmamentis  indiget.  Si 
enim  aliquis  sit,  quem  debeam  honorare  et  de  re- 
bus meis  ei  dare,  quia  sapiens  est  et  talis  cui  ex 
justitia  hoc  debeam:  aliquis  vero  dicat,  ne  hoc  fa- 
cias,  ne  eum  tibi  adjungas,  quia  regis  inimicus  est, 
et  ideo  facile  regis  inimicitias  incurres  :  hoc  timore 
profecto  ab  hac  quam  illi  debeo  justitia  retrahi 
possum  et  tum  fortitudine  opus  est.  Fortitudo  enim 
virtus  est  contra  adversa,  quae  facit,  ne  justitiam 
timore  vel  aliquo  tali  deseramus.  Similiter  cum  de- 
beam alicui  dare  de  rebus  meis,  quia  ipse  indiget, 


et  ego  concupiscam  quod  habeo  retinere,  quia  utile 
mihi  puteni  illud  vel  quia  non  facile  recuperarem 
illud,  tunc  necessaria  est  temperantia  contra  pro- 
spera ,  quae  concupiscibiiitatem  temperans  justitiam 
illaesarn  conservat.  Haec  animi  voluntas  his  duo- 
bus  quasi  fulcimentis  innixa,  justitia  est.  Notandum 
vero  est,  quod  cuni  justitia  voluntas  animi  sit,  for- 
titudo  et  temperantia29)  cum  earum  contrariae  impo- 
tentiae  sint,  potentias  esse  necesse  est.  Intempe- 
rantia  enim  et  debilitas,  quae  earum  contrariae  sunt, 
impotentiae  videntur.  Ex  cantate  igitur  sunt  haec 
fulcimenta,  non  caritas.  Cum  enim  diceret  Au~ 
gustinus  omnem  virtutem  esse  caritatem,  hoc  in- 
tellexit,  quod  omnis  esset  caritas,  vel  effectus  ca« 
ritatis:  caritas,  ut  omnes  illae  so)  quae  in  voluntate 
consistunt;  effectus,  ut  quaecunque  sunt  potentiae. 
Hoc  dico,  si  huic  sententiae  assentire  volumus,  quod 
fortitudo  et  temperantia  et  quae  sub  eis  continen- 
tur  potentiae  animi  sint  et  secundum  hoc  bene  di- 
cimus,  quod  multi  sine  virtute  salvantur,  quia  multi 
sine  perfecta  caritate  salvantur,  quia  tum  quando 
moriuntur  hanc  voluntatem  habeant,  quod  si  optio 
eis  daretur  morarentur,  non  tamen  habent  Ulani  vo« 
luntatem  difficile  mobilem,  quia  si  viverent  muta- 
retur  illa  voluntas  et  ideo  non  est  virtus.  Si  autem 
volumus  dicere  quod  omnis  virtus  sit  voluntas  bona 
possumus,  quod  omnis  virtus  est  caritas  et  ita 
caritas  erit  genus  omnium  virtutum.  Diximus,  tres 
esse  species  virtutis,  justitiam  scilicet,  fortitudinem 
et  temperantiam.  Nunc  inquirendum  est,  quomodo 
omnes  virtutes  ad  istas  tres  et  quae  ad  quas  redu- 
cantur. 

Prìmum  igitur  videamus,  quae  ad  justitiam  re- 
ducantur.  Omnes  illae  virtutes,  quae  pertinent  ad 
reddendum  unicuique  quod  suum  est,  ad  justitiam 
spectant.  Virtus  illa,  quae  pertinet  'ad  reddendum 
Deo  quod  suum  est,  id  est,  religio  ad  justitiam  per- 
tinet. Similiter,  quae  reddit  parentibus  quod  suum 
est,  id  est,  pietas  et  virtus,  quae  reddit  majoribus, 
vel  minoribus,  vel  aequalibus  quod  suum  est,  ve* 
virtus  quae  pauperibus  quod  suum  est  largitur* 
haec,  inquam,  omnia  ad  justitiam  tamquam  partes  in- 
tegrales  referuntur.  Unde:  nisi  abundaverit  justitia 
vestra  plus  quam  Scribarum  et  Pharisaeorum.  Et 
de  eleemosyna  David:  dispersit ,  dedit  pauperibus, 
justitia  ejus  manet  iu  seculum  seculi  :  quae  omnia 
faciunt  sic  justitiam,  sicut  scientia  inveniendi  et  ju- 
dicandi  logicam  faciunt.  Neque  enim  species  justi- 
tiae  dici  possunt,  cui»  nulla  illarum  per  se  justum 
faciat,  id  est,  reddentem  unicuique  quod  suum  est, 
sed  sicut  conventu  parietis  tecti  et  fundamenti  do- 
mus  efficitur,  sic  istarum  vìrtutum  conventu  justus 
efficitur.  Yisis  ergo,  quae  ad  justitiam  reducantur: 
quae  ad  fortitudinem ,  quae  ad  temperati  tram  refe- 
rantur,  videro  restat.  Fortitudo,  et  temperantia ,  ut 
dictum  est,  potentiae  sunt,  quia  earum  contrariae  ut 
impotentiae  quaedam  existunt  et  cum  hoc  sit,  non 
tamen  desinunt  habitus  esse.  Potentia  vero  natura- 
lis  et  habitus  opposita  sunt.  Sed  potentiae,  quae 
per  applicationem  subjecti  veniunt,  habitus  sunt. 
Temperantia  igitur  cum  sit  potentia  illicitos  motus 
refrenandi  omnia  quae  ad  illicitos  motus  perti- 
nent refrenandos  ad  eam  referenda  esse  manife- 
stum  est  5    ut  continentia    quae   luxuriam,   castità^ 

quao  libidinem,  sobrietas  quae  ingluvìem  refroenat. 
Itfae  virtutes  in  prosperis  neeessariae.  Fortitudo 
vero  potentia  est,  quae  reddit  animum  constantem 
coltra  adversa. 

Caput  XXXIII. 
De  vitiis,   quae  virtutibus  contraria  sunt. 

Nunc  de  vitiis,  ,quae  istis  virtutibus  contraria 
sunt  itidem  disseramus.  Unaquaeque  virtus  habet 
vitiun  sibi  contrarium,  ut  justitiae  contraria  est  in- 
justitìa,  temperantiae  intemperantia,  fortitudini  de- 
bilitas,  quoniam  bono  ex  necessitate  malum  contra- 
rium est,  quia,  si  aliquid  bonuin  est,  necessario  ejus 
contraiium  malum  est,  sed  non  convertitur;  potest 
enim  malo  malum  contrarium  esse.  Injustitia  est 
vitium  animi,  quo  non  redditur  unicuique  quod  suum 
est  et  qaod  debetur.  Est  igitur  talis  mala  volunta* 
injustitia  sicut  bona  est  justitia.  Intemperantia  est 
impoientia  resistendi  motibus  iìlicitis,  ut  luxuria  est 
contraria  castitati ,  gulositas  sobrietati.  Fortitudini 
vero  debilitas  mentis  est  contraria  et  sicut  prae- 
dictum  est  fortitudo  in  adversis,  temperanza  in  pro- 
speris  necessaria  est.  Nota  vero,  hujusmodi  po- 
tentias  non  illas  naturales,  quae  actu  non  adsunt 
vel  certe  si  adsunt  facile  mobiìes  sunt,  sed  potius 
quae  secundum  animi  applicationem  insunt,  ut  iste 
dicitur  cursor,  non  quod  illam  potentiam  naturaliter 
habeat  sed  quia  se  ad  hoc  disposuit.  Multi  nam- 
que  infidelium  has  naturales  potentias  habent,  qui 
tamen  virtutibus  carent,  quippe  ad  istas  non  ex  di- 
lezione applicanti^     Omnia  enim   virtus,    ut  dixi- 

mus ,  vel  caritas  est,  ut  ea  quae  voluntas  est,  vel 
ex  cantate,  ut  potentia  talis  quae  ex  diiectiore 
est.  Non  enini  fortis  vel  sobrius  vel  justus  vel 
humilis  vel  talis  dicitur,  nisi  quem  caritas  faùt 
vel  sobrium  vel  talem. 

Yiso  de  virtute  quid  sit,  nunc  quid  vitium,  qvid 
sit  peccatimi,  quaeque  inter  ea  sit  differentia,  ri- 
deamus.  Est  igitur  vitium  corruptio  naturae  taris, 
quae  reddit  hominem  impotentem  resistere  illcito 
motui  vel  nolentem  cuique  reddere  quod  suum  est, 
sicut  irascibilitas,  luxuria,  gula  et  cetera.  Pócca- 
tum  vero  est  velie  irasci,  velie  luxuriari.  Hinc  igi- 
tur  facile  videri  potest,  in  multis  esse  peccataci  sine 
vitio  et  vitium  sine  peccato:  sicut  aliquis,  qui  fa- 
cile mobilis  est  ad  irascendum,  qui  se  in  rantum 
cohibet,  quod  in  ardorem  malae  voluntatis  in  aite- 
rum  non  irruinpit  vel  certe  materiam  commovendi 
in  alterum  non  habet.  Idem  de  luxurioso  conjectare 
licet.  Multi  siquidem  sunt,  qui  cum  proni  sunt  ad 
hoc,  voluntatem  tamen  cohibent.  Unde  et  majoris 
meriti  in  tantum  esse  deprehenditur,  quod  victores 
in  lucta  efficiuntur.  Sunt  etiarn  alii,  qui  cum  mate- 
riam exterius  ad  hoc  non  habent,  etsi  ad  hoc  natu- 
raliter  proni  sunt,  non  tamen  ad  hoc  moventnr,  ut 
sunt  multi  de  claustralibus  viris,  de  solitariis  et 
hujusrnodi.  Sic  quoque  in  ceteris  facile  est  consi- 
derare. Est  et  peecafum  in  aliquo  sine  vitio,  ut  in 
eo  qui  hujus  vel  illius  potentiae  non  est,  aliqua 
tamen  grandi  causa  interveniente  ad  iram  vel  ira- 
cundiam  commovetur.  Sic  igitur  vitia  in  naturae 
corruptione,  peccata  vero  in  voluntate  consistunt  ac 
per  hoc  vitia  ex  maxima  parte  ex  complexione  tali 

rei  tali  habent  inesse.  Unde  et  carnalia  vocantur. 
Sunt  enim  quaedam,  quae  tantum  animae  sunt,  ut 
superbia,  invidia  et  cetera.  Peccatum  nihil  est  aliud, 
quam  ipsa  culpa,  quae  ut  ostendimus  in  multis  sine 
vitio  potest  esse.  Est  autem  culpa  nihil  aliud,  quam. 
contemtus  creaforis,  quod  est,  dum  vel  volumus 
contra  conscientiam,  quod  ei  displicerc  scimus  et 
ab  eo  esse  prohibitum,  vel  nolumus,  quod  ei  scimus 
piacere  et  ab  eo  esse  praeceptum.  Unde  nec  in 
pueris  nec  in  naturaliter  stultis,  quia  nihil  contra 
sci  enti  am  agunt,  aliqua  culpa  esse  deprehenditur. 
Notandum  vero  est,  quod  translative  ipsa  poena  pec- 
catum dicitur,  ut  cuna  dicitur:  Deus  dimittit  ei  pec- 
catum, id  est,  poenam  aeternam  relaxat. 

Horum  peccatorum  alia  sunt  venialia,  alia  mor- 
talia.  Veniale  dicitur,  quod  per  se  ad  damnationem 
non  sufficit,  quale  est  onine  illud ,  quod  dum  fit 
memoriae  non  occurrit,  quod  Deo  displiceat.  Nec 
tamen  potest  dici,  quod  contra  conscientiam  non 
sit,  etsi  enim  tunc  a  memoria  sejunctum  sit,  tamen 
dum  ad  memoriam  reducimus  ex  conscientia  non 
probamus.  Mortale  vero  illud  peccatimi,  quod  so- 
lum  ad  mortem  sufliciens  est,  ut  est  omne  illud, 
quod  contra  conscientiam  ex  animi  deliberatione  per- 
petratur.  Quantumcunque  igitur,  ut  ait  Augustinus, 
in  se  leve  sit  peccatum  dum  placet  et  ex  industria 
perpetratur,  mortale  est.  Quantumcumque  autem  sii: 
grave  dum  displiceat  et  ex  animi  deliberatione  non 
fiat,  veniale  est.  Horum  mortalium  est  aliud  cri- 
minale, aliud  non.  Criminale  est  iìlud*  quod  nota> 
bilem  et  infamem  reddit  personale  Criminale 
«juod  est  accusatione   dignissimuu     et    sunt    mas 

crirainalia  in  aperta  consuetudine  et  fratrum  cor- 
ruptione.  Unde,  qui  tales  sunt,  quod  crimine  ali- 
(j[iio  notabiles  sunt,  a  communione  Ecclesiae,  nisi 
resipiscere  velint,  resecantur.  Est  auteni  tale  quod- 
libet,  ut  ebrietas,  rapacitas  et  cetera,  duin  in  promtu 
et  consuetudine  habentur.  Notandum  igitur  videtur, 
quod  peccatum  Àdae,  etsi  mortale  fuerit,  non  tamen 
criminale  fuit.  Cum  enim  contra  conscientiam  ve- 
titum  appeteret,  sciebat  enim  hoc  esse  vetitum,  mor- 
tale fuit.  Cum  vero  hoc  ex  consuetudine  non  ha- 
beret,  immo  tamquam  invitus  hoc  ageret,  putans,  se 
per  poenitentiam  satisfacere  posse  et  ideo  uxori 
morem  gerere  voluit,  criminale  non  fuit.  Constat 
igitur,  nonnullos  multo  gravius  peccare,  quam  Adam 
peccaverit,  sed  ideo  illud  primum  peccatum  tam 
graviter  Deus  punire  voluit,  ut  sibi  peccatum  displi- 
cere  ostenderet  et  ut  honorem  peccandi  omnibus 
posteris  incuteret. 

Caput  XXXIY. 
De  meritis,    ubi  consistane 

Viso  de  virtutibus  et  vitiis,  data  etiam  differen- 
tia  inter  peccata  et  vitia,  inter  ipsa  quoque  peccata 
diversitate  ostensa,  de  meritis  ubi  consistant,  amodo 
relinquitur  videndum.  Quemadmodum  igitur  omne 
peccatum  in  sola  voluntate  consistit,  sic  et  meritimi. 
Meritum  autem  nihil  aliud  est,  quam  id  quod  bona 
voluntate  meremur,  id  est,  vita  aeterna,  quam  quia 
diversis  voluntatibus  boni  meremur,  secundum  quas 
stella  a  stella  differt  ibi  in  claritate,  ideo  diversa 
et  plura  merita  vocitamus.  Dicitur  etiam  meritum 
ipsa  bona  voluntas,  qua  meremur.     Quod  autem  me- 

ritum  in  sola  voluntate  consistat,  Augustinus  multis 
modis   et   exeniplis  inductis  probat,   ut  de  discipulis 
Joannis    qui   jejunabant    et     discipulis    Domini    qui 
comedebant,   a  quibus  tamen  justificata   est   sapien- 
tia.     Unde   Doniinus:    venit,   inquit,  Joannes   jeju- 
nans,  et  dixistis,    daemonium   habet.     Venit    autem 
filius  hominis  manducans  et  bibens   et  dicitis,    quod 
vorax   est   et  potator  vini    et   amicus   publicanorum. 
Justificata  est  autem  sapientia    a  filiis  suis.     De  vi- 
dua  quoque,    quae  duo  minuta  in    gazophylacio    po- 
suit,   ait    Dominus,    quod   plus    quam    divites    obtu- 
lerit.     Unde  Hieronymus:   non  pensat  Deus  censura 
sed   affectum.      Idem    quoque    de   Josia    rege    dicit, 
quod    cum    exiret    ad    pugnandum    prò   populo   Dei 
cum   inimicis    non   propter   hoc   plus    meruit,    quam 
primum ,    cum   in   voluntate    hoc    haberet,   sed    ideo 
hoc    fecit,     ut    aliis    etiam    regibus    et    principibus 
exemplum    daret   prò   populo    Dei    pugnandi    contra 
inimicos.      Similiter    de    martyribus    dicimus,    quod 
eos  exteriora   patibula    meliores  non   faciebant,    sed 
tales    esse,    qui    Christum    diligerent,    ostendebant. 
Sic  quoque  de  Christo  sane  asserimus,  quod,  quando 
ad    passionem   ductus    est    et   in   ligno    affixus    est, 
non  plus  meruit,  quam  ab  ipsa  conceptione.     Neque 
enim   tunc    melior    effectus,    quam    ab   ipsa    pueritia 
extitisset,  cum  ex  tunc  Deum  ex  toto   corde  dilige- 
rei.    Sic  igitur  in  voluntate   non  in   operibus,    quae 
bonis  et  malis  communia  sunt,   meritum  omne    con- 
sistit.      Saepe   enim    plus    jejunat     magis    etiam   se 
affligit    quilibet    hypocrita,     quam    aliquis     sanctus. 
Quod   in   sola   voluntate    meritum   sit,   inde   quoque 
conjectare  licet,  quod  Deus  dicitur  scrutator  renum 

et  cordium,  qui  dicitur  in  occulto  scilicet  in  volun- 
tale  videre.  Unde  et  Apostolus:  judicabit,  inquit, 
occulta  hoininum  secundum  evangelium  meum,  id 
est,  juxta  praedicationem  meam.  Tale  etenirn  est, 
ac  si  diceret:  opera,  quae  in  se  indifferentia  sunt, 
non  curat,  sed  puritatem  intentionis  exigit.  Hoc 
idem  attestatur  Isaias,  ubi  dicit  :  non  judicabit  se- 
cundum visum  oculorum  neque  secundum  auditum 
aurium  arguet.  Si  enim  inde  quis  magis  placet 
Dco,  quod  aedificat  domum  pauperibus  et  hoc  quia 
potest,  quam  ille,  qui  eamdem  habet  voluntatem 
nec  aedificat,  quia  pauper  est:  negari  non  potest, 
quin  ex  hoc,  quod  dives  est,  magis  placeat  Deo. 
Item  si  Hermannus  eandem  habet  voluntatem  cum 
magistro  suo  Petro  et  uterque  pecuniam  ad  facien- 
dam  domum  pauperibus  paravit  et  alter  aedificet, 
cui  pecunia  remanet,  alter  vero  minime,  cum  ei  pe- 
cunia ablata  sit,  non  qui  aedificat,  quam  qui  hoc 
non  facit,  majoris  meriti  apud  Beum  esse  debet. 
Aliter  non  est  ratio  ;  quare  latrónes  non  sint  dimi- 
nuendi meritum  apud  Beum;  quod  quidem  quam  irra- 
tionabile  sit  omnium  judicio  relinquamus.  Non 
vero  negamus,  [in]  exterioribus  quandoque  meritum  ali- 
quod  temporale  sequi,  ut  vel  magis  ad  amorem  Bei 
accendamur  vel  ut  aliis,  qui  nos  vident  remunerari, 
exemplum  bene  operandi  exhibeamus.  Sed  cum  de 
meritis  haec  disseramus,  quasi  nulla  esse  videntur, 
quia  gratia  meritis  usque  adeo  repugnare  videtur, 
quod  cum  omnia  ex  gratia  sint  merita  non  existant. 
Unde  Apostolus:  Si  ex  meritis,  iam  non  ex  gratia. 
Videtur  enim,  quod  ex  nobis  nihil  boni  possimus. 
Sic  enim  de   nobis   est,  ut   de   medico   et   infirmo, 

qui  cimi  habcat  medicanien  apparatimi ,  et  dicat  in- 
firmo :  vide,  hoc  medicamentum  consulet  sanitari 
tuae,  si  surrexeris  et  acceperis  :  infìrmus  aatem 
cum  surgere  nonpossit,  nihil  medicanien  illud  illi 
valebit  sicque  cum  per  se  surgere  non  possit,  adiu- 
mento  medici  ad  surgendum  indiget,  ut  medicanien 
accipiat  et  acceptum  sibi  profìciat.  Quapropter  nisi 
dicamus,  quod  homo  ex  se  etiam  per  libeium  aibi- 
Irium  ex  natura  sua  habeat  diligere  et  ei  adhaerere 
non  possumus  vifare,  quin  gratia  meritis  nostris 
praejudicare  probetur:  quod  quidem  quia  in  epistola 
ad  Romanos  super  eum  locum:  Jacob  dilexi  etc.  di- 
ligenter  expressi,  hoc  quasi  notum  praetereundura 
existimo.  Si  autem  creatura  ad  im agin em  et  simi- 
litudinem  Dei  facta  ex  sui  natura  magis  ad  malum 
quam  bonum  prona  esset,  in  sui  quidem  natura  bona 
non  existeret.  Velie  autem  bonum  unicuique  natu- 
rale  est.     Unde   et   Apostoìus:    velie   adjacet  mihi. 

Caput  XXXV. 

De  remissione  peccatorum. 

Nunc  de  remissione  peccatorum  videamus.  In 
reconciliatione  peccatoris  ad  Deum  tria  necessaria 
sunt,  cordis  contritio,  oris  confessio,  operum  satis- 
factio.  Cordis  contritio  sive  gemitus  est  dum  pec- 
cator  de  peccatis  suis  dolet  et  interius  turbatur, 
quod  est,  dum  peccatum  et  iniquitas  displicet,  non 
timore  poenae,  sed  amore  iustitiae;  alioquin  non 
est  cordis  contritio  ad  salutem,  sed  mentis  conster- 
natio  ad  damnationem.  Sic  enim  et  mali  in  futuro 
dolebunt,  non  de  peccato  quo  Deum  offenderunt, 
sed  de  hoc ,    quod  est  peccatum ,    quia  inde  punien- 

tur.  Qui  igitur  sic  prò  peccatis  gemunt,  non  pec- 
cata eis  displicent  propter  Deum  sed  propter  poe- 
nam.  Talis  igitur  contritio  nullius  meriti  est  apud 
Deum.  De  ea  vero,  quae  fit  ex  dilectione  Dei,  ex 
amore  iustitiae,  dictum  est  etiam  per  prophetam: 
in  quacunque  hora  conversus  fuerit  peccator  etc. 
Nota,  quod  non  dixit,  die  vel  mense  vel  anno, 
quia  cum  Deo  nihil  tardimi  sit  vel  absens,  quan- 
tocius  aliquis  vere  poenitet,  tantocius  et  ipse  prae- 
sens  remittit.  Unde  et  David:  dixi,  confitebor  ad- 
versum  me  iniustitiam  meam  Domino,  id  est,  deli- 
beravi in  corde  meo  illud  quod  contemnendo  Deum 
feci,  mibi  displicere  propter  Deum.  Promptum  est 
igitur  et  manifestum,  quod  ex  quo  aliquis  vere  de 
peccato  gemit  ipsum  sibi  a  Deo  dimitti.  Non  vero 
aliud  est  Deum  peccata  dimittere,  quam  aeternam 
poenam  prò  ipso  debitam  relaxare. 

Caput  XXXVI. 
De  confessione  peccatorum. 

De  confessione  quoque  sciendum,  quod  valde 
est  utiiis.  Ad  majorem  siquidem  humilitatis  exhi- 
bitionem  instituta  est.  Unde:  confitemini  alterutrum 
peccata  vestra.  Cum  enim  in  sua  potestate  homo 
positus  a  Deo  discesserit,  conveniens  erat,  ut  idem 
sub  alio  positus  cum  humilitate  et  devotione  redirer. 
Ideoque  instituit  Deus  sacerdotem  sui  vicarium  et 
quasi  mediami,  cui  (sua)  peccata  quasi  vulnera  ad 
sanandum  delegarentur,  ut  non  a  se  sed  ab  alio 
majoris  humilitatis  causa  modum  satisfactionis  acci- 
piat.    Notandum  tamen ,  guodsi  articulo  necessitati» 

imminente  non  confiteatur,  non  propter  hoc  aeterna- 
liter punietur.  Si  autem  ex  contemtu  vel  ex  negli- 
gentia  remanserit,  de  hac  aeternaliter  puniendum 
asserimus.  Neque  enim  veram  cordis  contritionem 
habuisse  videtur  et  si  habueiit  ex  hoc  tamen  quod 
instituta  Ecclesiae  contemnit,  aeternaliter  puniendus 
esse  convincitur.  Si  vero  ut  diximus  aliqua  causa 
praepediente  ad  minorem  nequit  accedere  sacerdo- 
tem,  accedat  ad  majorem  ,  de  quo  in  Ecclesiastico  : 
ecce  sacerdos  magnus  etc.  Et  Apostolus:  plures 
facti  snnt  sacerdotes  etc.  Cui  enim  visibilis  sacer- 
dos deest,  ab  eo  invisibilis  minime  abest,  immo  qui 
vult  confiteri  et  non  potest  quod  visibilis  sacerdos 
ministraret,  hoc  ei  invisibilis  suppiere  nunquam  de- 
dignatur.  Notandum  sane  est,  quod  ex  dispensa- 
tone quoque  potest  aliquis  a  confessione  cessare, 
qui  propter  hoc  non  magis  puniendus  extitit.  Quod 
in  Petro  perpendi  facile  liquet.  Cura  enim  Petrus  in 
primitiva  Ecclesia  esset,  ubi  oranes  adhuc  infirmi 
erant,  ex  dispensatione  confessionem  de  negatione 
reticuit ,  quia  si  hunc  tantum  Ecclesiae  architectura 
tam  graviter  alii  corruisse  novissent ,  multum  in  eo 
scandalizati  fuissent.  Quod  autem  infirmi  essent  ad 
scandalum  proni,  ipse  Dominus  ostendit,  ubi  ait: 
Sinite  eos  abire,  ut  impleatur  scriptura  :  ex  his,  quos 
tradidit  mihi  pater,  non  perdidi  quemquam.  Super 
hunc  etenim  locum  dicit  Augustinus:  non  erant 
tantae  fidei,  in  qua  salvari  possent,  et  ideo  si  tunc 
mortili  essent  aeternaliter  damnati  essent.  Quod 
vero  Petrus  non  confessus  fuerit^  ex  auctoritate  ha- 
bemus;  ait  enim  Leo  papa:  lacrymas  Petri  legi, 
confessionem    non   invenio.     Delent   ergo   lacrymae 

peccata,  quae  pudor  est  confiteri.  Et  Ambrosius 
hoc  idem  modo  ibi  de  sacramentis  confìrmat.  Gre» 
gorius  quoque  hanc  super  hoc  sententiam  proferì, 
quod  nullum  est  manifestius  indicium  remissionis 
peccati  quam  lacrymae,  quia  ex  quo  prae  nimio  do- 
lore peccati  in  lacrymas  quis  prorumpit,  certuni  est 
ei  peccatum  esse  dimissiwi.  Notandum  tainen,  quod 
si  pudor  ille  ad  propriam  personam  referatur  super- 
bia est,  si  vero  ad  ecclesiam  dispensatio  salubris. 
Unde  si  aliquis  curii  uxore  principis  peccasset,  vel 
tale  aliquid  fecisset,  quod  si  sciret  ecclesia  inde 
scandalum  pateretur,  et  conscientia  sua  ei  testare- 
tur,  quod  si  parochiano  suo  diceret  vel  etiam  alicui 
celari  non  posset,  si  hac,  inquam,  dispensatione  re- 
ticeret,  non  propter  hoc  aeternaliter  puniretur.  Si 
vero  propter  suani  propriam  personam  hoc  faceret, 
ne  scilicet  infamis  et  contemtibilis  apud  alios  fìeret, 
superbia  quidem  et  valde  damnabile  esset. 

Caput  XXXVII. 
De  operum  satisfactione. 

Viso  de  cordis  contritione,  de  oris  confessione, 
de  operum  satisfactione  videamus,  quae  utique  ad- 
znodum  utilis  est  propter  temporalem  poenam ,  quae 
remanet.  Aeterna  namque  poena  relaxata  tempora- 
lis  relinquetur  S1),  ut  quod  animae  illicita  delectatione 
seu  etiam  carnali  voìuptate  commissum  est,  satis- 
factionis  amaritudine  digne  purgetur.  Unde  etJoan- 
nes:  facite  dignos  fructus  poenitentiae.  Tunc  dig- 
nos  fructus  poenitentiae  facimus,  quando  quod  male 
commissum   est  in  praesenti    sic  expiatur,    ut  nihil 

in  futuro  expiandum  relinquatur.  Quantumcunque 
siquidem  futura  poena  parva  subsistat,  qualibet  ta- 
me.n  hujus  vitae  gravissima  gravior  esse  contendi- 
tur.  Quantum  igitur  hujus  vitae  satisfactio  neces- 
saria sit,  ex  praedictis  pleniter  probatum  esse  exi- 
stimo.  Quod  vero  gehenna  remissa  poena  tempora- 
liter  existat,  in  baptismate  manifeste  apparet,  quia 
cum  ibi  gehenna,  quae  prò  originali  peccato,  dimissa 
sit,  manet  tamen  dissolutio  corporis,  manet  et  nu- 
merosa defectuum  multitudo.  Unde  Augustinus  de 
origine  peccati:  transit,  inquit,  reatu,  manet  actu. 
Quod  non  solum  ob  jam  dictam  causam  contigit, 
sed  ut  idem  ait  Augustinus,  poena  ista  fit  materia 
exercendae  virtutis.  Omnis  quippe  virtus  in  infir- 
mitate  perficitur.  Remanet  quoque  hac  de  causa, 
ut  ait  idem  Augustinus,  ne  aliquis  ad  baptismi  sa- 
cramentum32)  adpraesentis  vitae  immortalitatem  acce- 
deret  et  non  propter  Deum,  et  sic  nec  istam  vitam 
digne  haberet  nec  ad  aeternam  perveniret.  Scien- 
dum  quoque,  quod  an  peccata  prius  dimissa  postea 
redeant,  (a)  plerisque  ambiguum  videtur:  quod  qui- 
dem  ex  illa  parabolica  similitudine  quidam  affirmare 
nituntur:  Serve  nequam,  omne  debitum  dimisi  tibi. 
Super  hunc  siquidem  locum  ait  Hieronymus  :  Si  non 
dimiserimus  ex  corde,  quod  in  nobis  delinquitur  et 
hoc  quod  per  poenitentiam  dimissum  erat,  a  nobis 
exigitur.  Idem  quoque  beatus  Gregorius  in  quadam 
homilia  ait.  Sed  sic  debet  intelligi,  quod  dicunt 
de  reditu  peccati:  Peccator  fit,  sicut  prius  erat  et 
de  ingratitudine  misericordiae  sibi  impensae  magis 
reus  efficitur.  Et  hoc  est,  quod  ait  in  illa  parabola, 
nonne  oportuit  et  te  misereri  conservi  lui,   sicut  et 

ego  tui  niisertus  sum,  quasi  diceret:  misericordia[e] 
impensa[e]  ingratus  extitisti  et  ideo  non  exibis  hinc, 
donec  reddas  universum  debitum.  Universum  qui- 
dem  debitum  dicit  non  illud,  quod  jam  condonatum 
erat,  sed  potius  misericordiam,  quam  aliis  impen- 
dere debuit  prò  eo,  quod  a  domino  misericordiam 
acceperat.  Unde  et  alibi:  qua  mensura  mensi  fue- 
ritis,  eadem  remetietur  vobis.  Haec  enim  parabola 
de  misericordia  est.  Tale  est  igitur,  ac  si  dicatur: 
Si  aliis  non  vultis  misereri,  sicut  Deus  misertus 
est  peccata  condonando  et  pater  vester  coelestis  hoc 
debitum  exiget  a  vobis.  Quidam  dicunt  expositores, 
quod  dimissum  erat  per  poenitentiam  a  nobis  exi- 
gitur,  ad  terrorem  dictum  esse  intelligitur.  Quod 
autem  universum  debitum  sic  debeat  intelligi,  ut  di- 
ximus,  inde  quoque  liquido  comprobatur,  quod  non 
ait ,  usque  ad  primum  sed  usque  ad  novissimum 
quadrantem,  quia  de  hoc,  quod  post  dimissum  pec- 
catum  durus  et  obstinalus  erga  proximum  quisque 
extitit,  inde  graviter  est  puniendus. 

